0 
اد إخام عد 
قبل البدايه 
(الر قات ) 
هذا الكتاب هو حالة منفصلة بشكل كبير عن كل ما تعرفوه عني 
فقد تجدوا| احدائا مغايره لعا سععتعوه مني من قبل 
اضعن لكهم ان هذا الععل علي باحداث وتفاصيل عثيره وجديده ربعا 
عنذدون من سردها قبل ذلك !! 
هل نادر فوده واحعد يونس هما نفس الشخص مثلعا تظذون دوما؟ 
لعاذا هذا العجال العخيف تحديداً دون غيره؟ 
كيف كانت حياتي قبل ان اصبح ذلك الصحفى العشهور الذي ارتيط به 


الكثيرون؟ 
كيف كانت طفولتع واسرتى وريعان شبابج؟ 
من هو الوفادت؟؟؟؟ 


لذا كان القرار بعد تفكير طويل ... ان يكون هذا الععل بين ايديكه 
أجيب فيه عن تسا ؤلان كثيرة تجول بخافر تم .... 
عنريزي القارح : اقرأ وانت تتخيل انك تستعع وتشاهد كل الأحداك 
بصوت صديقي العبدع ”احعد يونس" 


مثلعا نعودتم دو 

أحمد يونس 


نادر فودة 
(قبل البداية) 
«الوقاد» 


رواية 


والبوزيع 


إهداء 


إلى من اكتشف كل لحظة قيمته في حياتي 
إلى من لم أستمتع بوجوده معي إلا قليلًا 
إلى أبي الحبيب.. 
كنت أتمنى أن تكون معي في هذا اليوم لأرى دموع فرحتك الغالية وأنت 
تمسحها بمنديلك القماش من أسفل نظارتك الطبية السوداء.. 
- إلى امي وحبيبتي وسر وجودي 
- إلى زوجتي وحبيبتي ورفيقة العمر 
- إلى مكافأة ربي لي ابني معز 
- إلى إخوق سندي ودعمي وأسرهم 
- إلى أبناء إخوتٍ «ولادي» 
-إلى ال معلمين «عزوتي وأهلي» 
-إلى بيتي الكبير : الراديو 4:5٠‏ 
-إلى الطالب المجتهد المناضل: أحمد يونس 


أهديكم هذا العمل المتواضع... 
داعيًا الله أن ينال إعجابكم 


ع 


أبدأ منين؟! 

أبدأ باسمي وشغلي وهكذا زي ما وعدتكم؟ 

ولا أبدأ بفلاش باك لمرحلة تعرفوها من حياتي؟ 

ولا فلاش باك أقدم؛ لمرحلة محدش يعرفها عني؟ 

طيب خلونا نتفق مبديًّا إن دي أولى تجاربي في إني أتكلم عن نفسي 
بشكل غير المعتاد اللي أنا وأنتم اتعودنا عليه دايمً).. 

أنا.. 

أنا نادر فودة الصحفي في جريدة عمق الحدث- باب ما وراء الطبيعة. 

أنا الصحفي المغامر والمقامر اللي دايمً) بيدرّر على أبواب مشاكل 
وبيدخلها من دون حساب.. بيفتحها ويتوكل على الله ويدخل دون تردد. 

اللي متابعني أكيد عارف كويس مجال عملي الصحفي.. 

طيب خليني أفكر اللي عارف وأعرّف اللي مش عارف.. 

أنا بالبلدي كده غاوي مشاكل.. مشاكل مش من أي نوع؛ يعني لا 
سياسة ولا دين ولا جنس -ودي في الغالب الثالوث بتاع وجع الدماغ 
المعتاد-.. لكن أنا اخسترت ما وراء الطبيعة؛ اخترت عالم غامض أسود 
مظلم؛ الأنفاس فيه معدودة.. دقات القلب فيه متسارعة. خضت العديد 
والعديد والعديد من من المغامرات» بعضها مرعب وبعضها غامسض» 
وبعضها فخ وبعضها لا تفسير له! 


خلينا نتفق. كل متابعيني القّدام من خلال أعمالي الإذاعية مع أحمد 
يونس وحلقات رعبه الشهيرة جذا اللي كان ليها الفضل الكبير جذا في إن 
ملايين الناس تعرفني. 

هنتفق على إيه؟ 

العمل اللي بين إيديكم مش هيكمل أعالي الإذاعية بشكل حرفي؛ 
يعني نا تستغربش لو لاقنت شخضيات جديدة وكنانامانستغريش لو 
أت بعية الأعدات ساب لاتميمن الأذاعةة وها شه ةن لر زاقيت 
تفاصيل هنا أكتر بكتير عن أي حاجة سمعتها ليا قبل كده.. 

يعني بالبلدي كده.. 

هذا العمل اعقجرة عمال مزازكا لكل متسواري (مشوار ناد قردة) 
وتعاملوا معاه كعمل مستقل جديد ومختلفء دون العودة كثيرًا للقصص 
ضاق 

اخترت لأول كتبى عنوان: نادر فودة (قبل البداية) علشان أحب جدًا 
الكل يعرف كدق كانت النقارة ورين سانل البدانة. 


الفصل الأول 
طفولة وفضول 


طفل يبلغ من العمر ٠١‏ سنوات نشأ وترعرع في إحدى محافظات مصر 
العظيمة.. ما كنش زي باقي الأطفال من سنّه! 

لاكورة ولاحتى (بلي). . اللدرسة بالنسبة لي مرحلة من اليوم بالطول 
والعرض بتتقضي وبدوّر يوميًا على حاجة مش عارفها بس مسيري 
هعرفها. 

وبدأت نقطة التحول وأنا في عمر الأحد عشر عامًاء بعد وفاة عمى 
شحاتة عبد الرحيم فودة.. ْ 

بس قبلها خليني أكلمكم عن الأسرة. . أب وأم عاديين محبين لولادهم 
نادر وأمنية. . أمنية الأخت الكبرى. . اتربت في بيت الجد معظم الوقت 
لكن نادر نشأ وسط والديه. . فكان ارتباطهم الثلائة ببعض قوي جدًا.. 
وأمنية كانت بتفضّل البقاء في بيت جدي وجدتي على العيش معنا. . عشان 
الدلع إللي شايفاه هناك. 

طب نرجع تاني لنقطة التحول» مشهد سريع خاطف: 

شحاتة عمي ماتء والبيت اتملا صراخ وعويلء وإذا بالأسرة تغلق 
الباب على عمي وكأنهم قرروا يجبسوه لوحده للمرة الأولى» وكان كل واحد 
يقرّب من باب الأوضة؛ والدي يجري يمنعه وكأنه هيرتكب جريمة! 


ولكن الفضول قاتلني.. وحصل المطلوب؛ زوجة عمي جريت 
وفتحت الأوضة؛ وقعدت جنب السرير اللى عليه جثمان عمي شحاته 
وهاتك يا صويت.. ناس كتير دخلت وراها يمنعوها ويشدوها يمخرجوها. 


اللي يقول لها حرام عليكي.. واللي يقول لما استغفري وقول إنَالله وإنا 


إلية راجهون. 
أما أنا فانتهزت الفرصة ودخلت وسط الزحمة واستخبيت تحت السرير 
لحدلما الكل خرج. 


فضلت تحت السريرء وقتها كنا المغرب.. وزي أي طفل غلبني النعاس 
تمكن لساعة أو أقل.. 

وأنا نايم تحت السرير» بدأت أسمع همس في وداني غير مفهوم.. 

وبدأ الممس يتضح شوية بشوية» وبدأت الكلام بوضوح: 

- نادر.. نادر» اخرنج من الأوضة.. 

نادر نادر» الأوضة ضلمة» اخرج.. 

الصوت كان مرعب جدًا خلاني اتحضيت وفتحت عنيا فجأة وصحيت» 
الأوضة كانت ضلمة تمامًا بالفعل.. 

أناامش شايف حتى إيدي» حبيت أقوم؛ راسي اتخبطت في السرير» 
أدركت وقتها إن تحت السرير.. 

خبطة راسي في السرير هزته لكن مش لدرجة إن السرير يفضل يتهز 
لحوالي نصف دقيقة مبدوء مخيف! 

بعد السرير ما سكت تَامّاء بدأت أزحف على بطني بالراحة» وخرجت 
قلت وادرجيت ناحية الأباخورة عل الكمزديدو علشان انورهاة: 

المشوار للأباجورة كان زي طريق الألف ميل.. 

شفت في الضلمة مالا عين رأث.. أشكال هلامية سوذاء كرّنها 
الظلام.. وحووش مرعبة.. عيون ناظرة.. عبايات سوداء.. سيوف.. 
خناجر.. ومناجل قاطعة.. 

كل ده حوالّ.. الضلمة كفيلة إنها تصورلك عام كامل من الوحوش 
والغيلان. 

فضلت أتحسس طريقي للوصول للكمودينو لكن رجلي داست على 
داتع لوجت يدا رفعت رجلى بسرعة فاتكعبلت ووقعت على السرير. 
الا كن ال ا بال ل ا 7 

لاقتني فجأة فوق الجئة» وحاولت أقوم بدون أي فايدة وكأن الجئة 
مسكت ف كل ما أحاول أقوم أقعتاني..  ١‏ 

الدنيا ضلمة والجئة ملتصقة بي وأنا توازني اختل تاماه وماتنسوش في 
الآخر إني طفل.. 

بدأت أصرخ: يا بابا.. يا بابا.. يا بابا.. 

محدش سمعني بس بدأت أستعيد توازني» وقفتء وبدل ما أهرب» 
وفك وراهية ل اجر وودات اناك عن معن أرل جا عد اين 
صباعي على وشه؛ وبدأت أضغط علشان أشوف أي رد فعل.. بعدها 
خبطت بإيدي على وشه وكررت الضربة أكتر من مرة لحد ماتقريبًا 
ضربته بالقلم.. رفعت إيده زي ما بيجي في الأفلام ورميتها.. بس اللي 
حصل إنها مانزلتش زي ما بيحصل في الأفلام.. إيد عمي فضلت متعلقة 
في الحواء وحصلت أول صدمة: إيد عمي التانية لقيتها بتتحرك ويتحاول 
تترفع هي كمان. 

نور الأباجورة اتطفاء ومن الخضة اتكعبلت ووقعت تاني على جثئة 
عميء لكن إبده مسكتني فرجعت أصرخ تاني وتالت.. 

باب الأوضة اتفتح ولقيت بنت عمي بتصرخ وتقول.. آهو.. نادر.. 
أهر.. 

دخل والدي وولع نور الأوضة 

ولقتهم بصوالي باستغراب واستتنكار شديد. . لكن نظراتهم تبدلت» 
وبدأوا ييصوالجثة عمي شحاتة ووشوشهم اسودّت فجأة» ومحدش اتحرك 
من مكانه وكأنهم اتشلوا بشكل جماعي مفاجى! 

بدوري يصيت لوش عمي. «ونارين ما شفتنه.: 

عمري ما هنسى عينين عمي المفتوحة على الآخر وشفايفه المرفوعة» 
وسنانه الظاهرة اللي طابقة على بعضها ومشّبة. . صرخت تاني وتالت 
وعاشر لحد ما شالوني من عليه وبدأت أسمع جمل من عينة: 

* هو إيه اللي تله هنا؟ 

* هو انتوا ما قفلتوش عين شحاته ازاي من وقت الوفاة.. 

* لا والله قفلناها وكنا رابطين منديل على وشه وعلى راسه علشان 
ابقه) ما يفتحش.. 

»الأو نايطعش كرون ضلية كد 

* شغْلوا سورة ايس» أو افتحوا إذاعة القرآن الكريم. 

ٍ سندوني واتلفّت له ونا ييحاولوا يقفلوااعنيه بصعوبة لحد لما 
تفلت وشدوا لملاية وغطوا وشه ولكني شفت عنيه بتفح واللابة 
خلاص بتقرب من وشه! 

ماعلقتش وطلعت معاهم الصالة» وبدأت أسمع وصلات توبيخ 

و 
وتهزيء من البعض» ونصح وإرشاد من البعض الآخر» 


وصوت بيقول لأمنية أختي: 

- روحي بيت جدك خليكي معاهم.. 

وصوت بيسأل والدي: هو أنت هتسكت. لازم تعمل لابنك «طاسة 
الخضة)». 


فسأل أحد الموجودين عنها إيه» فأجاب والدي: 
- دي عادة مصرية قديمة بتعتمد على أدوات معدنية ولبن وتمره وإن 
مكتمل قبل أذان الفجر بساعة.. وبعدها بيهدا الشخص مَاماء وكلام كتير 


من ده وده» وأصبحت أنا حديث القرية! 

لكن الكلام كان بالنسبة لي عامل زي صدى الصوت.. أنا كنت في حتة 
تانية خالص.. 

أنااكنت بدأت أفكر في العالم الآخرء وإن الموت ليس مثل| كنت أظن.. 
. الموتهومرحلة أخرى تمر بها الروح.. ويجب عل إن أدرسها وأفهمها 
أكتر.. وماتنسوش إن لازلت طفل غريب الأطوار. 

وكان القرار لازم أحضر دفن عمي.. 

مش ممكن ومش منطقي إن طفل في السن ده تفكيره في الحاجات دي.. 

لكن ده اللي حصل.. وبدأت أصوات مايكرفونات الجوامع بعد صلاة 
الفجر زي ما عندنا ييحصل تقول الآتي: 

إن لله وإنا إليه راجعون.. توف الي رحمة الله.. المرحوم بإذن الله.. شسحاته 
عبد الرحيم فودة.. والدفنة بعد صلاة الظهر من مسجد العباد الصالحين 

والعزاء في دار ضيافة المركز والبقاء لله. 

صوت اللي كان بيعلن وفاة عمي في المسجد القريب من البيت تحس 
إنه هو أصلا كان ميتء صوته عجوز وتيف وكأنه بيعلن الوفاة من 
داخل قيره. 

وبدأت المساجد الأخرى تعلن الخبر؛ ومع أصوات النداء دي» تعالت 
صرخات الستات في البيت تشق ظلام الشارع.. 

زي ما بيقولوا كانت ليلة سودا محدش نام منهم, داغير اللي أنا شفته 
وحصلي.. 

بعد صلاة الفجرء لقيت عربية منزلة كراسي وبتترص قُدّام البيت.. 

سمعت والدي بيقول للراجل اللي بينزلهم: هتيجي بعد تلاتة أيام 
تاخدها إن شاء الله.. حياتك البقية 

منظر غريب جنا لو أنت غريب معدي في الشارع ممكن تفتكر جدًا 
إن الببت ده فيه فرح من منظر الكرامي المرصوصة بره ما احنا كده بنيان 
مرصوص في الفرح وفي الحزن كان. 

بعد الشروق بدأ أهل القرية من الرجال يجوا البيت» وبدأ الكلام بين 
عمي وواحد قريبنا يلفت نظري ويشدني» سمعت الحوار كله.. 

- يا مصطفى.. (مصطفى ذا اسم والدي بالمناسبة). 

-لموياحج تان 

مختار : حد فتح التربة؟ 

مصطفى: لأ نزيه هياخد المفتاح وهيروح حالًا. 

نار : طيب خليه يشتري قفل باب جديد؛ أنت عارف التربة ما 
اتفتحتش من إمتى؟ 

مصطفى: لأ مش فاكر. 

تار : دي يجي من عشرين سنة؛ من:يوم سيدك فودة الكبير وأخوك 
وصى يتدفن فيها مع سيده؛ دي وصية؛ ومارضيش يندفن مع أبوك! 

والدي مصطفى: هي هتفرق يعني ! آهي رمية في التراب يا حاج مختار. 

مختار : لأازاي بقى هو وصّىء ودي وصية واجبة التنفيذ. 

مصطفى: ماقلتش حاجة؛ آدي نزيه آهو جه 

نزيه: صباح الخير يا عم مصطفى (وهو بيتاوب). 

والدي مصطفى: صباح الخير.. 

نزيه: لامؤاخذة يا حاج.. البقاء لله. 

مختار: اصحى كدا وفوق» أنت عارف هتعمل إيه يا نزيه؟ 

نزيه: قولي يا خخال وأنا تحت أمركوا. 

مختار: هتروح وتاخحد معاك أَجَمّة وشاكوش لأن المفتاح أكيد مش 
هيفتح» ومصطفى هيديلك قفل جديد احتياطي علشان لو كسرت 
القديم» وخد معاك زيت ومقشة.. هتزيت القفل القديم قبل ما تجرب 
تفتحه. وهتكنس كويس قدام التربة» عاوزها زي البلاط. 

ولماتدخل التربة سمّي وسلَّم واستأذن إننا هندحل شحاته النهارده.. 
واكنس بالراحة و لولاقيت أي بواقي من أي حاجة سبها مكانهاء ده سيدنا 
فودة الكبير.. إياك تزعله. 00 

إوعى تقرب من أي حاجة باقية ده لولاقيت.. انشالله حتى لوحتت 
دايبة من كفنه الله يرضى عنه وعنا. 

نزيه: حاضر يا خال, في حاجة تانية؟ 

والدي مصطفى: بُّصء بعد الدفنة عاوزيين نجيب قصاري زرع 
ونحطها قدام تربة عمك شحاتة.. 

نزيه: ولا قصاري ولاحاجة. هُمّا علبتين سمنة بنزرع فيهم صبار 

مختار: يلا طيب روح وكفاية رغي. 

نزيه: طب مفتاح التربة فين؟ 

والدي مصطفى: آهو. . وخلع من جيبه سلسلة مفاتيح قديمة وشاور 
على أقدم مفتاح فيها وقاله آهو دايا نزيه. ش 

نزيه: لو و بر 

اط وهر رون الور لا 

نادر: أيوة أنا كويس.. 

نادر: آه بس أنا لي طلب.. 

الوالد مصطفى: إيه يا نادر؟! 
لال ل ل :تشقن 
ده مات ياابني. . فاهم مات يعني إيه؟! 

مات. . يعني ماينفعش تنام جنبه. . عمك كان تعبان ورينا ريحه.. 


نادر (عجبني تحليل والدي): حاضر فهمت.. 

والدي مصطفى: طب قولي عايز إيه؟ 

نادر: عايز اروح الترب مع نزيه.. وأدخل... 

والدي مصطفى بصوت عالي: أنت اتجننت عاوز تدخحل التربة.. تدخل 
مختار.. خيريا مصطفى فيه إيه؟ 

والدي مصطفى: اتفضلء الحلو عاوز ينزل التربة مع نزيه.. 

مختار: خلاص سبهولي يا مصطفى وروح شوف أنت الناس اللي جاية 

غادر والدي وقرّب مني عم مختار» وقالي: تعرف يا واديا نادر» أنت 
فكرتني بنفسي وأنا قدّك كنت بروح بالليل أحدف طوب على الترب 
عشان أخَلي الميدين يطلعوا.. وكنت زعلان على أبوياء وقلت كدا ممكن 
أرجعه تاني لو صحي من الطوب. 

نادر: بس أنا عارف إن الميتين مش هتطلع» أنا عاوز بس أشوف التربة 
من جوّه. 

نظرة مرعبة من مختار: طب إيه رأيك إني هخليك تدخل التربة وتدفن 
عمك كبان.. 

#بللت أساريري فرحا وفضلت لازق في عمي مختار طول الوقت.. 

بس أمنية أخحتي لقيتها جاية تقولي: تعالى معايا. 

طلعنا فوق سطح البيت وشّفنا كل الأجواء من فوق.. عرفت في اليوم 
ده معنى اليوم الأسود بكل معنى لذلك المصطلح . 

فت نساء متشحات بالسواد ويتوافدن من كل أطراف القرية ويدخلوا 
الببت في أسراب سوداء.. أما داخل المنزل فأقسم إني ماسّفتش غير اللون 
الأسود ممتد من بوابته ومدخل البيت وفنائه» وبعدها اقتحم اللون الأسود 
كل المنزل زي الوباء المميت.. 

فضلنا فوق نتفرج لحد ما شنا حاجة خلتني نزلت أجري . 

قبل الضهر بساعتين» لاقيت تلاتة كده بدقون داخلين البيت وشايلين 
شنط سودا. بصراحة خفت.. وبدأت أركز.. سمعتهم بيقولوا: جبنا ورق 
المنتيوالمناك.. 

وهنا كانت أول مرة أعرف حاجة اسمها غسل الميت. 

ودخلوا الأوضة ومعاهم أبويا وعم مختار وابن عمي؛ وقفلوا الباب؛ 
كنت هتجنن وأشوف.. لحد ماالباب اتفتح ووالدي خرج منهار من 
البكاء» وفضل يقول: آهيا خوياآه يا شحاتة.. ياضهري.. 

الباب اتساب متوارب فسرقت النظر جوّه وشفت رجل عمي وبعدها 
وشه.. أصفر شاحب.. خلى دقات قلبي تتسارع. 

ما أقدرش حتى أقول إنه أصفرء أنسب كلمة هي لون الموت.. 

كان شبه النايمين» لكن دقات قلبي المتسارعة كانت بتقول شيء تأني. 

واحد من المغسلين اتحرك ووقف قدام وش عميء وبعدها اتحرك من 
قدامه تاني فإذا بي أجد عمي عنيه مفتحة!! 

أيوة مفتحة وبيضا تمامًا ومفيهاش النني الأسود خالص» حسيت بشعر 
رأمي كله بيوقف وحرارة انتابت جسمي كله ومع كل هذه الحرارة رعشة 
عنيفة اجتاحت جسمي بالكامل انتهت مع الباب وهو بيتقفل من جوه.. 
اتقفلت شاشة عرض أول فيلم رعب حقيقي أشوفه في حياتي . 

الساعة دلوقتي ١‏ 'صباحًاء ودخل مجموعة شباب شايلين نعش 
الأوضة اللي عمي فيها ودَحَلْت المرة دي عادي لاقيت عمي عبارة عن 
غغدة.. بتفكبري وإدراكي وقتهاء شّفت عمي كيس محدة كبير وهو جواه.. 
الكفن الأبيض طبعًا ده المقصود.. لكن هو ده حجم إدراكي وقتها. 

شالوه حطوه في النعش.. وهم ييقولوا بالراحة - الراس الأول - سمّوا الله. 

وبدأت تتعالى صرخات الستات «الفاصل المعتاد في ذلك اليوم الأسود؛ 

وطلعنا بيه على الجامع.. استنينا.. صلينا الضهر وبعدهاصلينا الجنازة 
وبعدها توجهنا بالنعش للمقابر عندنا 

(أنتم السابقين ونحن اللاحقين) 

ده النطق بالظبط اللي الحاج مختار قاله واحنا داخلين المقابر وأنا ماسك 
إيده وإيدي ضاغطة على إيده جدًا وكأني بحتمي بإيده وبتطمن يها. 

ومشينا بين شوارع المقابر لحد لما وصلنا لقابر عائلة فودة.. وأناعمال 


أتأمل المقابر.. ش 
- المقاير عندنا غير عند ناس كتير.. 
ما بنتزلش لها بسلم هي عبارة عن أوضة فوق الأرض بنفتح الباب» 


الغريبة واحنا ماشيين بالنعش بققت فجأة الناس تغيّر اتجاهها فيحصل 
لخبطة ونقف ونرجع نكمل مشي.. لدرجة إننا فيه شارع في العرب مشينا 
وخلصناه ورجعنا جبناه من الأول تاني.. والناس واخخده الموضوع عادي 
دون اعتراض. 

شذيت دراع عم مختار وتلك لها كول سيد يسلم ليه! أنا مش 
فاهم! 

تختار: عمك بيختار الشوارع إللي فيها حبايبه واللي سبقوه وجم هنا 
والحاجة أئيسة سيبه يسلم يا نادر ويوصلهم سلامنا كمان. 

بعدما وقفنا قُدام التربة بتاعة فودة الكبير.. 

الحاج مختار شال الجثة» وقال إيدك معايايا نادر وكأن دي الإشارة 

شلت معاهم ودخلنا التربة. 

ريحتها صعبة أوي.. ريحة مزيج من الرطوبة على عفن على روايح تانية 
متبقية.. ريحة الموت! 

الحاج مختار: لفوا شحاته على القبلة يا شباب. 

نيمناه على الأرضء وبدأ التي يعمل أكتر من حاجة رفع راسه بالراحة 
وزق من تمتها شوية تراب» وجه عند الكفن عند الوش تحديدًا وفك 
الكفن من غير ما يكشف وشه.. كل ده وأنا متنح لأول مرة أخوض تجربة 
زي دي.. 

وصاح الحاج مختار: مع السلامة يا شحاتة. . السلام أمانة لسيدي 
فودة» وسمعت صوت والدي مع السلامة يا أخويا لحدما أجيلك.. مع 
السلامة يا حبيبي.. سلم على أبويا. 

وخرجنا واثرزع الباب وصاح أحدهم: 

- اسألوا لأخوكم التثبيت إنه الآن يُسأل. 

ومشينا وسبنأه وحيكد.. 

الله اعلم مصيره إيه؟ لكن المهم إننا يسبناه زي ما سبناه قبل كده وقفلنا 
عليه باب الأوضة. . وأنا دماغي تشبعت جدًا باللي دخلها من معلومات. 

مرت الأيام والعزاء خلص.. وفي تالت يوم العزا سمعت عن حد 
مات ناني من القربة اتسحّبت من البيث.. 

لقتني لا إرادي رايح الدفن؛ وفضلت أدخل وسط الناس لحد ما 
وصلت للقبر ووقفت برّه. 

التربي وأهل الميت فتحوا القبر وعملوا نفس اللي اتعمل مع عمي. 

كنت واقف عند باب القبر أتأمل بتركيز أكبر من المرة اللي فاتت 

وبجرأة أكبر. 

وعينيّ عبارة عن مرصد يراقب كل مايحدث ويسجل بأعلى جودة» 
وتساءلت هو أنا كنت جوّه زي الناس دي كده وأنا بدفن عمي! 

وقررت وقتها إن الموضوع مش هيكون مجرد تاني وآخر مرة أبدًا.. 

عدت للتجربة دي وفضلت فترة أكرر..أكرر الموضوع ونسيته..لحدلما 
دخلت لمرحلة جديدة بتجربة جديدة تانية خالص مرحلة عمر ١6‏ سنة- 
١١‏ سنة تقريبًا. 

الفصل الثاني 


الحاج مختار مارد المصباح 


بطلة هذا الفصل هي مروة بشت خالتي.. مروة عمرها "١"‏ سنة. 
ومشكلتها بالنسبة لهم عندنا كانت مشكلة عويصة جذا. 


مروة اتقدم لما عريس رفضته. وبعده ١‏ كمان رفضتهم (بارت) أيوه 
بارت وهى عندها ؟؟ سنة!! 

خالتي صفية جت عندنا البيت لوالدي ووالدتي ودار الحوار الآتي: 

«ملحوظة»: 

- الحوار ده هتلاقيه دار عندك أو عند حد من قرايبك أو معارفنك 

خالتي صفية: يا مصطفى أنا جتلك تلحقنيء أنت مكان المرحوم 


ومحدش واقف معانا من وقت وفاته غيرك أنت وأختى. 
والدي: خير يا صفية إحنا أهل وانتوا أمانة في رقابتي. 
صفية: مروة بتضيع مني! يا مصطفى ! 

والدي: يا ستار يارب.. 

صفية: البت حالها اتبدل من ساعة ما فسخنا الخطوبة مع مي زفت 
أكرم.. جالها بعده كذا واحدء البت ما بتديش حد فرصة تقعد حتى 
معاهم.. مجرد ما بتسمع السيرة بتنقلب وتزعق وتقول مش هقابل حد.. 


زي المجانين.. 
والدي: طب مش يمكن عايزة حد معين يا صفية؟ 
صفية: دا أنا كنت دبحتها.. 


والدي: ادبحيها ماي بس ماترجعيش تصوتي وتقولي البت ماها. 

اتلخبطت صفية: طب والله سألتها وكنت خايفة قامت مزعقة وفضلت 
تصوّت: مش عوزة أتججوز خالص؟؛ لحد امبارح يا اخويا لاقيتها بتقولي 
وهي بتضحك: أنا أكرم بيجي في بالي كتير وحاجة بتقولي أرجع له. 

والدي: طب سهلة ممكن أتدخَل أنا وكأني بتكلم من وراكي وأرجّعهم 
لبعض . 

صفية: المصيبة إنها قالت لي يا ماما أنا مش طايقاه وبكرهه ومش 
عارفة ازاي فكرت تاني فيه.. بس مسيطر على تفكيري ! 

-أنا بقى كنت فين من الحوار ده.. كنت قاعد في ركن في البلكونة 
مستخبي وبسمع قصة حياة مروة بنت خالتي المجنونة.. اللي مابطقهاش 
أصلا.. وشايفها يجنونة ومتخلفة كمان! 

وبسمع باقي الحوار: 

خالتي صفية: : بالله عليك يا أبونادر شوف لنا شيخ أوحد يقرا عليهاء 
البت حافا اتبدّل وعبالة تحس! وحياة أمنية بتتتك! 

- بالمناسبة مروة ما شاء الله ممكن تاكلك أنت شخصيًا.. قالك تخس! 

والدي: ما أنا لسه شايفها الأسبوع قبل اللي فات وكانت ماشاء الله 
أذ الفيل. 

والدي كان بيحاول يفك شوية من التوتر. 

صفية: والله لوشُفتها تصعب عليك.. 

والدي: خلاص أنا هكلم الحاج مختار ونشوف هنعمل إيه! 

(الحاج مختار تحس إنه مفتاح اللغز دايًا) 

وبمكالمة تليفون مفيش نص ساعة وكان الحاج مخشار موجود وتكرر 
الحوار اللي دار بين والدي وخالتي صفية بالكامل. 

بس اللي حكت المرة دي والدتي وخالتي مع إضافات عجيبة جدًا 
وصلت تقريبًا إن البنت مابتاكلش من سنة ونص!! وإنهبا مكن فشي وهي 
نايمة وممكن تصور قتيل؛ وأنا برَّه قاعد بضحك وأستمتع بكدب الستات 
المعهود «أصل الستات فعلًا مايعرفوش يكدبوا». 

الحاج مختار: طيب هاتوها وهنروح للشيخ لطفي. 

خالتي صفية: لأدي لوعرفت ولا جبت لها سيرة هتفضح الدنيا دي 


الحاج مختار: طب والعمل. 
والدي: بصوا أنا عندي اقتراح انتي هاتيها هنا واحنا هنجيب الشيخ 
لطفي ووقتها ربك يحلها. 


الاقتراح لاقي استحسان من الجميع.. وخلصت القعدة بخروج ماما 
للبلكونة رعزيتها لق وهادك نا ترص امو البلاليية 

وانتهت القعدة.. 

وأنا بدأت أفكر ب إني اتفضحت.. إزاي هحضر قعدة الشيخ لطفي مع 
مروة.. لازم حل.. ماهو لازم أتفرّج وأشمت في مروة شوية. 

- بس عرفت! 

مكنش فيه غير الحاج مختار أبويا الروحي.. اللي مجرد ما قلت له عينيه 
لمعت وابتسم ابتسامة شريرة وقالي: يا واد أنت بتفكرني بشبابي وبدأ يسرد 
بطولاته؛ وأنا عامل مهتم عشان عارف إنه الوحيد اللي هيقدر يدخلني 
واه وين اهرواج اررق الخر. 

كلامي معاه كان قُدَام بينه واتفاجدت لما قالي إحنا هنيجي بعد العشا 
وخالتك وبنتها هييجوا بعد المغرب.. مكتتدش أعرف إن المعاد اتحدد كان. 

رُحت بسرعة كنا العصر.. وتعمدت أكون مطيع جدًا وأساعد في البيت 
أدّما أقدر عشان يرضواعني.. والباقي على عمي مختار زي ما وعدني. 

ومع أذان المغرب كانت خالتي صفية ججت ومعاها مروة واللي بدون 
أي مبالغة فعلا اتحولت. 

وشياسة خبيع عار متصلحة المقيقة» 

الحزن مسيطر عليها.. مش مركزة.. تايهة؛ والدي وهو بيسلم عليها 
فضلت بصة له ومامدتش إيدها فأحرجت والدي قامت خالتى شدت 
إيدها وخلتها تسلم فبصت لوالدي وقالت بتوهان: أهلايا عمي. 

من الآخر : مابقنش مروة اللي دايا بناكف في بعض! 

حاولت أنكشها بأكتر من طريقة كانت بتبتسم ابتسامة باهتة جدًا 
وماترودش. ماما لما شافتها دخلت المطبخ بسرعة وعيطت ونادت على 
والدي وقالتله: صفية ماكانتتش بتبالغ يا مصطفى. 

ورد والدي: أنا مصدوم من شكلها.. البت اتبدلت! أنا خايف تكون 
عيانة. ظهر صوت خالتي صفية بالراحة واحنا واقفين: 

- وديتها يا مصطفى لدكاترة باطنة وأنف وأذن وحنجرة وقلب 
وعملت تحليل الفيروس.. آخر حاجة قالوالي اكشف على الأذن الوسطى 
كل حاجة سليمة! 

والدتي: بصي ومن غير زعيق ننزل بيها على مصر نوديها لدكتور نفسي. 

خالتي: موافقة بس بعد ما الشيخ يشوفها. 

والدي: طب يلا اطلعوا كلكوا عشان ماتاخدش بالها. 

قعدنا كلنا نتكلم في مواضيع نضيع يها الوقت لحد العشا والكل ساكت 
ومستنى جرس الباب.. وصوت عقارب الساعة مستفز ونقط ميّه حنفية 

وصوت أنفاس مروة غير المنتظمة لافت للنظر.. دقايق تمر ببطء 
مميت.. حتى أختى ماكانتش موجودة تقعد معاها تسليها شوية. 

لحدما جرس الباب رن الكل اتنفض في مكانه.. وأنا قمت بسرعة 
أفتح الباب. 

ودخل عم مختار ومعاه واحد أعرفه شكلًا بشوفه في المسجد أحيانًا 
وأحيانًا في امقابر وآخخر مرة شُفته كاذيوم صلاة العييد اللي فات الناس 
كانت كلها متجمعة حواليه. . آآه هو ده بة فى الخ التي 

دخلواء فبابا طلب من الحريم يدخلوا أوضتي جوه.. 

وقعدنا إحنا الأربعة.. فبابائّص لي وقال: 

والدي: نادر قوم اتفرج على التليفزيون في أوضتي تي أنا ووالدتك. 

أنا: مش عاوز أتفرج. 

والدي: خلاص روح عند ولاد عمك ولا عند جدك.. أختك هناك. 

أنا : مش عاوز أروح يا بابا.. أنا مقعد معاكوا. 

والدي: قلت روح بيت عمك؛ أنت راجل ولازم ترورهم. 

أنا: بابا أنا عاوز أشوف اللي هيحصل. 

والدي برق عينيه: اتشوف إيه هوفيلم»! 

تدخل الحاج تختار: مصطفى ابنك كبر وما شاء الله عليه جريء 
وبيفكرنيٍ بشبابي ماشفتوش وهو بيدفن عمه وكان لسه عيل! 

والدي: يا حاج مختاردي حاجة ودي حاجة:؛ هو أصلًا مش فاهم 
حاجة. 

تدخلت قائلًا: لأ فاهم مروة عليها عفريت والشيخ هيطلعه. 

الحاج مختار ضاحكًا: شّفت.. آهو عارف وجابهالك على بلاطة.. 

ووالدي فضل لمدة طويلة مش مستوعب إني قولتهاله في وشه كده إني 
فاهم كل حاجة وعارفها.. 

واني مش عيل ولا حاجة.. 

وبدأوا يرقبوا الموضوع هيمشي ازاي وخرج الشيخ لطفي شنطته. 

طلب من والدي ينادي على والدتي.. 

حضرت والدتي 

فإذا بالشيخ يعطيها إزازة صغيرة وقاهها اخلطيها بلتر ميه وإداها كيس 
أسود فيه ورق شجر قاها اغليه في حلة ميّه كبيرة. 

دخلت والدتي وعادت بعد نْص ساعة معلنة انتهاء المهام» طلب منها 
تحط المية الأولانية في زجاجة ميّه معدنية وتجيها وتسيب التانية في المطبخ. 

بعدها دخل والدي الأوضة وإحنا بره عند باب الأوضة وساب 
الباب مفتوح كانت مروة وخالتي صفية جوه. 

فاقترب والدي من مروة وقاها: 

والدي: مروة حبيبتي انتي عارفة إني مكان والدك. 

مروة: خيريا عم مصطفى فيه إيه؟ 

والدي: الشيخ لطفي.. مالحقش يكمل كلامه.. قامت مروة وقفت. 

مروة: شيخ ليه؟ عملتيهايا ماما؟ شيخ ليه؟ حد قالك عل بقطع في 
شعري! 

والدي: مروة؛ أنا مش شايف داعي للثورة دي كلها. 

الشيخ لطفي خبط على الباب ودخل وقال وهوداخل: بسم الله وبحوله 
وقوته نستعين.. 

أقسملكم بالله مروة عينها عملت حركة غريبة جدًا. 

بالقبط بصت للسقف وبعدها لأركان الأوضة.. عينيها اتحركت 
بسرعة شديدة جدا.. وهي ساكتة. 

بغضب الشيخ لطفي قال: لامفيش مكان تروحه.. اهدا كده خلينا نتفق 
وتخرج بالذوق أحسن. . الشيخ لطفي كان بيتكلم بنبرة قوية تحوّف جدًا. 

مروة قعدت في هدوء واستسلام . 

خالتي قامت خرجت من الأوضة بإشارة من الشيخ لطفي. 

وفضل في الأوضة والدي والشيخ لطفيء وأنا وعم مختار واقفين بره 
لقيت عم مختار زقني بالراحة وقفل الباب بهدوء وفضل برّه. 

دخلت خالتي ومعاها ملايه ما أعرفش ليه.. الهم قَمَدت جنب مروة» 
والشيخ لطفي بدأيق رأ آيات كتير من القرآن فاكر منهم تحديدًا المعوذتين وآية 
الكرمي فضل يقرا ومروة كانت ساكتة لحد ما خلص قاها اقفي يا مروة.. 

بعدها وقفت 

قال: بسم الله بسم الله بسم الله.. 

لواللي عليها مَسٌ ترفع إيدها اليمين 

ولو اللي عليها جن من سحر ترفع إيدها الشمال 

فرفعت إيدها الشمال ببطء 

فبدأ الشيخ يزعق: يلا خلصوني فرفعت إيدها أسرع 

قالها: خلاص نزليها يا مروة . 

اقعدي يا مروة 

بدأ يقرا أكثر وبدأ يقول بسم الله.. 

اللهم أعنا على تطهير جسم مروة من كل مس أو سحر أو شر و أذي 

بدأت مروة عينها تنقلب ودماغها ترجع لورا.. سندها بابا وخالتي 
وقعّدوها على كرمي وميّلت رأسها لورا وشبه نامت.. الشيخ لطفي كمّل 
قرايته للقرآن والأذكار.. 

بدأت تتكلم بصوت ضعيف» بقيت مركز عشان أفهم: 

كانت بتقول: خلاص أنا تعبت خلاص. 

الشيخ لطفي: هو إيه اللي خلاص.. انت إيه اللي جابك عندها؟! 

مروة: خلاص أنا تعبانة يا ماما.. 

عملت مروة بإيديها حركات كأنها بتحوّش حاجة جاية عليها. 

فضل الشيخ يقراء وقال بأمر الله وبحوله وبقوته آمرك بالخروج.. 

مروة ساكتة خالص 

مروة بصوتها عادي جذا: إدريس.. 

الشبخ لطفي: طب يا إدريس اخرج دلوقني. 

مروة: ساكتة.. 

الشيخ لطفي: طيب كده؟ وبدأ يقرأ أكتر.. 

هايا إدريس.. 

مروة: بدأت تتنفس بسرعة شديدة وصدرها يطلع وينزل بسرعة.. 

الشيخ لطفي: يلا اخرج وماترجعش تاني أبدًا.. 

مروة قامت فجأة وقفت.. أنا أقسم بالله قلبي وقع في رجل.. 

- مروة بصت للكل واحد واحد وبصت لي أنا بصة عمري ما هنساها 
على الكرمي» وطلب من خالتي تغطيها بالملاية.. وبدأ يقول أدعية كتير 
وبدأت مروة تتشنج وتصرخ» وبدأ صوتها يخشن ويتخن وتقول كلام غير 
مفهوم نبائي؛ كلام يشيّب من أسلوب الكلام ونبره الصوت.. أنا نفسي 

أما مروة فعملت زي أفلام الرعب وقالت للشيخ لطفي وهي بتصرخ: 

لألأ.. ماتحاولش..8موتهالك.. قبل ما أخرج منها. 

الشيخ لطفي: أقسم عليك بالخروج.. أقسم عليك بالمغادرة. 

مروة: خلاص.. خلاص.. أ رحمني.. 

الشيخ لطفي: بم الله الرحمن الرحيم : (وما خلقت الإنس والجن إلا 
ليعبدون) 

اخرج الآن.. 

بسم الله الرحمن الرحيم: 

«والصافات صفا فالزاجرات زجرًا فالتاليات ذكرًا إن إلمكم لواحدرب 
السموات والأرض ومابينهما ورب المشارق» 

- زادت تشنجات مروة.. 

الشيخ لطفي: يا معشر الجن, أناشدكم بالعهد الذي أخذه عليكم 
سليهان بن داود أن لا تظه روا لنا ولا تؤذونا.. ومن تجاوز منكم العهد 
فعليه من الله ماعليه. 

وطلع الشيخ لطفي الإزازة اللي مامسا حطيت عليها الإزازة الصغيرة 
ورشّت على وش مروة.. 

قرو احا امرض لما ون كارن اننا ار ع ينانا ويك 
على الأرض.. وخالتي بدأت تعيط وتصرخ.. وحملها والدي وأنا ساعدته 
ونيمناما على السرير وطلب من والدتها تسيبها نايمة. 

الشيخ لطفي: بصوا سيبوها هي هتنام غالبا للصبح - بس بكرة المنّه 
المغلية بورق السدر حد هيقرا عليها قرآن من الليلة آيات معينة؛ ولازم 
مروة تستحمى بيها الصبح والميه اللي هتقع ماتترميش في الحنّام» تترمي في 


التزم الجميع بتفاصيل الأوامر.. لكن أنا كنت في ملكوت تاني! 
إيه العالم ده! 

إيه ده! 

هل ده كلام حقيقي؟! 

هل ده تخريف؟ 

أسئلة كتيرة يصعب على أي حد ني سني يلاقي لها إجابات.. لكن 
بعدها اللي حصل إن مروة فاقت» وحاولنا نعرف منه هل خطيبها الأولاني 
وراكل ده! لكن ما أدناش إجابة.. 

الشيخ لطفي بعد ما أ:بى مهمته قرّب مني وقالي: الحاج مختار مبسوط 
منك وأنا كمان.. لوحبيت تيجي معايا كذا جلسة جاية تعالى.. 

عينيا أنا لمعت من الفرحة.. 

وبدأت أعدّ الأيام والليالل.. 

وعرفت بعدها إن ده كان بتوصية من الحاج تختار وصاه إنه ياخدني 
معاه أساعده وأتعلم منه كمان.. 

بالمناسبة: مروة بنت خالتي بعدها قبل ما أنسى في تفاصيل الحدوتة: 
اتجبوزت والمفروض إن حياتبا استقرت: بنس ما اتجوزتش أكرم. 

واللفروض إن عمي مختار هو إللي هيبلغني بالمكان والزمان» عذى يجي 
شهر . 

كنت بدأت أشتري روايات ما وراء الطبيعة للدكتور أحمد خالد توفيق 
وأعجب بفكرة الشخص المتخصص في مجال ما وراء الطبيعة.. 

وقررت أعمل زيه و أكتب كل التجارب اللي مريت وهم بيها.. 

بعد الشهر قابلني الحاج مختار «أبويا الروحي» وقالي بكرة بعد صلاة 
ا مغرب عدى على الشيخ صِلَّى معاه العشا في الجامع وهياخدك معاه وأي 
حدهيسألك أنت مين؛ قول أنا مساعد الشيخ. 

وبدأت هنا رحلتي مع الشيخ..لطفي.. مرحلة جديدة . 

#6 

الفصل الثالث 
رحلتي مع الشيخ لطفي 


في المكان والزمان المتفق عليه حضرت.. وقابلت شيخنا ورب بي 
د 

أول ما صلينا العشا لاقيت راجل جاي بسرعة وسلّم على الشبخ وقاله 
يلابينا بص لي الشيخ لطفيء وقال: يلايا نادر في إشارة منه إن ده تبعي 

أول ما دخلنا الشيخ سند عليا وقال: بص يا نادر دايئً واحنا داخلين 
تسلم على أهل البيت وعار البيت.. 

نادر: عمار إيه؟ 

الشيخ لطفي: أهل البيت من الجن بيوتنا مش بتاعتنا لوحدنا. 

البيوت فنها جاجات كير جدًاء: 

إحنا جزء منها.. العمار هم أهل الببت من الجن اللي عايشين زينا 
بالضيط.. وعشان كده بنقول دايئًا ما حدش يرمي ميّه سخنة في الحّام 


بالليل . 

محدش يغنْي قدام المراية! 

محدش يخبط جامد على الأرض بالليل 

محدش يحدف طوب على الحيطان 

كل ده منعمًا إننا تأذهم.. هنا أصلًا في حالهم.. لكن التعرض لهم 
بيخليهم في حالنا! 

البيبت كان فيه زوج وزوجة حديثئي الزواج عادل وناهد. . ووالد 
الزوج. .كانت أول مرة أسمع كلمة غريبة جدًا اسمها: الربط.. 

والبي مايعرفهاش دي حالة غالبا نفسية بتصيب الزوج تمنعه عن القيام 
بالعلاقة الزوجية؛ وممكن تصيب الزوجة وبتكون أسوأ بكتير من حالة 
الرجل. 

طبعًا اللي في سني نهايات ال7١‏ سنة كان الموضوع مش محرج خالص.. 
بالعكس كان الفضول ساحرني وعاوز أفهم أكتر.. 

قعد الشيخ مع الزوج اللي تردد يتكلم في وجوديء ولكن الشيخ قاله 
اتكلم عادي؛ وبدأ الزوج بحكي كلام غريب جدًا عن رفضه لزوجته طول 
ماهي قدامه؛ ومجرد ما يبعد عنها بييحس اكدمقيليا جذًا. . يرجع تان 
يشعر بنفور تام.. ومع محاولات مستمرة بدأت هي كان ترفضه لكن 
يتكلم قدامي عنها 

هز الشيخ لطفي رأسه معبرًا عن تفهمه؛ وبعد كده طلب الجلوس مع 
الزوجة. 

وبدأت الزوجة تحكي إنها ني أول مرة كانت عادي لكن المشكلة إنها ني 

يوم صحيت من النوم وراحت المطبخ بالليل لاقت التلاجة مفتوحة وحد 
واقف بيشرب.. بتقول إنها كانت متأكدة إن عادل كان نايم فضلت واقفة 
متخشبة مصدومة وحاسة إني اتخرست عاوزة أصوّت مش عارفة.. 

وقفته قُدَام التلاجة ومديلي ضهره وثياته راعبني.. 

عاوزه أنادي على عادل جوزي مش قادرة 

عاوزة أجري أهرب رجلّ اتشلت 

حدما هو قرريتلفت ويب صلي.. هو شخص قريب لشبه عادل 
جوزي لكن عينيه حمرا زي الدم.. بشرة داكنة جذا.. انعكاس ضوء 
الثلاجة على رأسه ووشه مخليه كأنه خارج من جهنم. 

ابتسم وسنانه بانت بيضا جدًا خلته يخوفني أكتر.. وفتح بقه ومانطقش» 
فتح بوفّه وفضل ساكت على كده وعينه مشتعلة باللون الأحمرء وبدأت 
أسمع صوت بيتردد حوالّ: أنا جوزك مش هو.. 

مش فاكرة اللي حصل بعدها.. 

غير لما فقت وعادل قالي إني صرخت وصحي لقاني واقعة في المطبخ.. 

بعدها بأقل من أسبوع صحيت بردوعلي صوت حاجة بتخبط في 
الحنّام؟ فضلت أصحّي في عادل لكن كان نايم زي الأموات وقالي: نامي 
وبطلي شغل المجانين بتاعك ده.. زهقت منه ودخلت المطبخ وأنا متأكدة 
إني هلاقي حاجة غريبة فإذا بي ألاقي نفس الشخص واقف ومشغل خلاط 
العصير وبيعمل عصير زي ماعادل جوزي دايمً) بيعمل.. 

أول ماحسن بوجودي اثلفت ىرس المرةذي كانت تشكل ببينة ادل 
ماما وشكله مايخوفش نبهائي. 

وابتسم وقالي: خير يا ناهد.. أعملك عصير معايا؟! 

صرخت وطلعت أجري لقيت باب الأوضة مقفولء حاولت أفتحه 
مافتحش» فضلت أخبط يا عادل.. العفريت برّه.. العفريت بره يا عادل.. 

الباب اتفتح لوحده؛ دخلت بسرعة لاقيت السرير فاضي وعادل مش 
موجود.. 

سمعت من ورايا صوت بيقولي: يا ناهد يا بنتي أنا عادل والله اتلفت 
ورايا ضوت وأغمى عا تاني.. واكتشفت إن اللي كان في المطبخ هو عادل 
فعلا.. أما اللي كان نايم جنبي هو مين!! ما أعرفش . 

يوم ورايوم بدأت ييل نفور شديد من إن حتى أشوفه.. ولعلمك هو 
كان عنده مشكله فالحال من بعضه.. 

الشيخ لطفي: لأ الحال مش من بعضه ولا حاجة.. عادل بنسبة 60 0/ 
سليم المشكلة عندك انتي.. انتي يا بتتي مرصودة وفيه غالبا جن هو اللي 
عمل فيكي كده ووصّل جوزك للمرحلة دي. 

ناهد: يعني إيه! 

الشيخ لطفي: لأهنشوف.. نادي لجوزك ووالله.. 

خرجت ناهد ورجعت ومُنا معاهم وقعدوا وبدأ الشيخ لطفي يتكلم. 

الشيخ لطفي: بصوافي الغالب إن ناهد المشكلة عندها هي أنا هقرا 
عليكوا انتواالاتنين وهشوف بعيني.. بس اللي هلاقي عليه جن راصده 
هيكون عقابه شديد؛ وبدأ الشيخ لطفي يزعق وييرق عينيه بأمر الله لما 
هنعرف مين فيكوا مرصود هنأذي بأمر الله الراصد هتأذيه أوي.. سامعين؟! 

هيندم وهيترجانا نسيبه يمشي لكن مش هنسيبه.. سمعني.. هنحرقه.. 
هنحر قه! 

عادل: ربنا يقويك يا شيخ لطفي. 

أما ناهد فقامت وقفت: أنا عندي صداع وعاوزة اخرج. 

الشيخ لطفي: اقعد.. اقعد بقولك.. ولما أنت جبان كده بتدخل حاجة , 
كبيرة عليك ليه؟ 


ناهد بصت للشيخ للشيخ بصة كلها غضب وقربت جدًّا منه. 

الشيخ لطفي: قلت اقعد.. انت هتكون أقوى من مين يعني.. عدى 
علينازيك وأسوأ.. 

قعدت ناهد وبدأ الشيخ يقرأ آية (يفرقون به بين المرء وزوجه لآخر 
الآية) 

ناهد وقعت على الأرض وفضلت تسد ودنها وتصرخ بمستيرياء نزل 
الشيخ لطففي جنبها وقرب أكتر من ودنها الشمال وقرأ (سورة الفلق) 
وقرب من ودنها اليمين وقرأ (سورة الناس). 

نامد سكتت خالص وهديت تمَامًا فشاها عادل وقعدها عل الكنية 
وبدأ الشيخ لطفي يكلمها: 


- حاسة بإيه دلوقتي؟ 


ناهد: مش عارقة.. 
الشيخ لطفى: حاسة إنك هادية ودماغك رايقة أو بمعنى أصح.. 
فاضية. 


ناهد: آه بالظبط وكأن في وش في دماغي وراح. 


الشيخ لطفي: وعاوزة تنامي.. 

طيب بصوا وركزوا معايا.. 

ناهد كان عليها جن عاشق وده له أكتر من مصدره تمكن يكون من 
الحام وده مستبعد إنك اتمسيتي في الحسّام.. 

لكن تمكن تكون خطيتي على حاجة أو شربتي حاجة.. وده برجحه 

حاولي تفتكري معايا يوم شربتي حاجة عند حد وتعبتي جدًا بعدها أو 
يوم لقيتي ميِّه مدلوقه على باب شقتك؟ 

أو جالك مكالمة حد بيقول فيها كلام انتي مش فاهماه؟ 

افتكري يا بنتي واستعيني بالله . 

ردت ناهد: لا أنا هقول لحضرتك حاجة.. يوم الفرح حصل حاجة 
وما أعرفش هل أنا سيئة الظن ولا إيه.. 

كنا بنرقص؛ وكنت عرقانة» فلاقيت سوزان بنت عم عادل قامت من 
على التربيزة وطلعت منديل من شنطتها ومسحت لي وشي بالراحة وخدت 
المنديل وقعدت تاني.. 

ناهد: فاكر يا عادل لما كنا بنتفرج على شريط الفرح انت نفسك علقت 
لكن أنا معلقتش 

عادل: فعلا هي قامت عملت كده بدون مناسبة وقعدت تاني.. بس 
مقدرش أظلم حد.. 

نامد: واضف لعلوماتك يا شيخ لطفي إن سوزان كانت هتموت 
وتتجوز عادل.. 

الشيخ لطفي: طيب بصي يا ناهد الجن أنا طفشته لكن هيرجع 

تاني» وممكن يكون أشرس لكن أنا هطلب منك كذا حاجة تحصين كده 
لوعملتيهم مش هيعرف يدخل تاني. 

وبالنسبة لسوزان دي حرصوا منها لا تاكلوا ولا تشربوا منها أومعاها 
- خدي الحاجات دي اشربيها كل يوم - وكلي /ا بلحات يوميًّا لمدة أسبوع . 

صلوا جماعة.. وهنجيلكوا كذا مرة وكله هيبقى تمام بأمر الله. 

مشينا وبدأت أكوّن أكتر خبرة.. وتكررت بالفعل الزيارات» وكل مرة 
كنا نروح كنا نلاقي الجن العاشى ده رجع ويطرده ويرجع زي ما تكون 
معركة باردة بينه وبين الشيخ لطفي. 

لحد آخر مرة ناهد فضلت تعيط وتقول: سيبه.. سيبه.. أنا تعبت. 
ولكن الشيخ في الآخر يا إما فعلًا أنقذهم أو الأيحاء خيل لهم إنه عالجهم! 
أصل أنا برضو لسه جوايا بعض الشكوك.. 

واتعالجوا واتعالج غيرهم 

وفضلت تلميذ نجيب للشيخ لطفي. . وبابا كان متقبل ال موضوع 
0 ا 0 
ل ا 0 

تعرفوا إن البعض ساني الشيخ نادر.. 

في الفترة دي وقبلهاء كنت دخلت الكلية وقرّبت أتخرج وبدأت أكتب 
ا ل ل 6 ري كن 
قسم صحافة كنت بدأت ت أوثق كل تجاربي معاه بشكل أكثر احترافية. 

كنت بدرس في القاهرة وحياتي رايح جاي شبه يوميًا كنت لازم أفضل 

سوام اي س0 
ا 5 كل يوه عاسب يوي 

لحد ما حصل حاجه قلبت الأمور رأسًا على عقب كنت في جلسة مع 
الشيخ لطفي كنا تحديدا مع شاب بعد وفاة والده فضل يروح القبر لحد 
ماقالواإنه امس. 

والحالة طولتء وأثناء جلسة العلاج والده قال: 

- ولله يا شيخ لطفي كل اللي حضرتك قلت عملناه وعملنا أزيد منه 
لمارّحنا العزبة الغربية وقابلنا الشيخ الوقاد!! 

الشيخ لطفي قام وقف وقال 

الوقاد؟! أعوذ بالله؟! 

والد الشاب: إحنا هتعمل إيه بس! 

الشيخ لطفي: تعملوا إيه! لو هتروحوله تاني أنا منسحب! 

والد الشاب: لأ ولا هشروح له تاني ولا هنعبره؛ الواد أصلًا في النازل 
من يوم مانزل التربة! 

إيه؟ ده مش صوت الشيخ لطفي.. ده صو 

رد عليا والد الشاب: آه والله يا أستاذ نادر وعملنا أكتر من كده وربنا 
يسامحنا على اللي عملناه. .ده الراجل ده خلّص على كل اللي حليتنا يا ابني. 

نادر «أناه: عملتوا إيه تاني؟ 

الشيخ لطفي: إيه؟ أنت عاجبك الموضوع 

نادر: لأ أنا بسأل بس أول مرة أسمع اسم الوقاد ده! 

الشيخ لطفي: لوجبت سيرته تاني يبقى كل واحد من طريق! 

للدرجة دي الشيخ لطفي كارهه وغيران منه! 

نادر: خلاص يا سيدنا أنا بس محتاج أفهم. 

الشيخ لطفي: لما نخرج. 

خلصنا الجلسة وخرجنا 

الشيخ لطفي: قبل ما تسألء الوقاد ده بالبلدي «دجال؛ عارف يعني 
إيه دجال؟ 

الوقادده لاا شيخ ولايمت بصله للمشيخة - ده ساحر مسخر جن 
كافر.. بيعالج بطلاسم وشمس المعارف الكبرى.. وآخر حاجة بيستعملها 
هي كلام ربنا وكمان بيحرّفه! 

نادر: أنا عاوز تفاصيل.. 

الشيخ لطفي: تفاصيل إيه بقولك بيعمل كل حاجه حرام تتخيلها 
لا شرآن ولا إنجيل ولا أي كتاب سماوي يرضى باللي بيعمله يا ابني ده 
نجس.. والناس بتكرهه هوايشه.. 

ابنه من وهو عيل صغير الكل بيخاف منه! وحكايتهم غريبة.. 

الوقاد ده شر ماشي على رجليه يا نادر.. اللهم بلغت الللهم فاشهد. 

نادر : طيب أنت اتضايقت ليه من سيرته. ما الدنيا مليانة ناس وحشة 
عادىي. 


الشيخ للطفي: عشان احنا بنمشي بكلام ربنا وده ماشي بكلام الشيطان! 

نادر بخبث شديد: مش غيره؛ زملاء المهنة يعني؟ 

الشيخ لطفي بغضب : سلامو عليكوا.. 

سابني الشيخ لطفي ومثي وكان واضح جدًا إن ضغطت وزهقته 
مني وضايقته.. بس الحقيقة أنا مش عاوز أضايقه أنا عاوز أعرف منه 
أي معلومات عمن الوقاد ده اللى علقني أكتر رد فعله ووشه اللي اتقلب 
أول ما سمع سيرته! تدر : 


0 

90 

نت 
1 
1 


الفصل الرابع 


الوقاد 


روّحت بيتى وأنا دماغى بدأت تغير خط سيرها تمامًا. 

أنا زهقت بصراحة؛ وكنت بدأت أيِل تمامًا وأحس إن الأمر أصبح 
متكرر ومتوقع كل اللي هيحصل في أي جلسة علاج.. أنا محتاج أجدد! 

نمت.. وقبل ما أنام؛ كتبت شوية حاجات خاصة ببحث في الكلية؛ 


وكان القرار. الصبح هروح لأبويا الروحي.. طبعًا كلكوا عارفينه.. عم 
ار 


رُحت الكلية وطول ماأنا قاعد سرحان وعندي شغف وقلق وخوف 
خلصت يومي سريعًا ورّحت أثبت حضوري سريعًا لوالدي ووالدي.. 
لكن والدي قالي نادر أنا عاوزك ضروري.. قولتله طيب ممكن لما أرجع. 

نادر: سمعت إيه يا حاج مصطفى. 

والدي: أنت زعلت الشيخ لطفي فعلا؟! 

نادر:أنا؟! 

والدي: أيوة الشيخ لطفي جه الضهرء وقال خلوا بالكوا نادر زَعَلّني 


نادر: والله يا حاج مصطفى ما حصل أي حاجة؛ كل الحكاية إنه ييزعل 
لما بسأل كتير.. وعلى العموم أنا هصالحه ماتقلقش. 


والدي: آه الله يرضى عنكء الراجل ده بيني وبينه عمار ومش عاوزين 
نخسره أبدًا.. ده كفاية بدت خالتك مروة واللى عمله لها ! 


ابتسمت لوالدي وكلت لقمة بسرعة جدًا وهمًا مستغربين أنا متسريع 
كده ليه. 


طرت عل أبويا الروحي (الحاج مختار).. رّحت له البيت» فتح ليا ابنه 
الياب ودخلت أستناه لحد ما خرج من الحّام.. 

اتبسط جدًا إنه شافنى لأنه كالعادة زي ما كلنا حافظين بيشوف ف 

ما علينا سألنى: اتغديت ولا لأء قلت له الحمد لله.. 

الحاج مختار: يا حاجة الغدا يلا عشان أتغدا أنا ونادر . 

نادر: يا حاج بقولك اتغديت. 

الحاج مختار: لازم تتغدا عندنا رز معمر النهارده وبّط. 

في خلال دقايق الوليمة كانت اتفرشت.. وعشان أريح دماغي كلت 
يعاد ينا كنا لتساله لتويك تقر ةفد عدا 

الحاج مختار: خير بقى يا نادر شكلك عاوزني فيه حاجة مهمة. 

نادر: الشيخ الوقاد.. 

الحاج مختار الأكل وقف في زوره وفضل يكح ووشه اتقلب.. رد فعله 
زادن شغف وإصرار وخوف. 

نادر: عاوز أعرف مين ده» ومين ابنه الصغير . 

نادر: طب ممكن أعرف عنه منك والله انت عارف كتير شكلك كله. 

الحاج مختار ساب الأكل واتعدل في قعدته وبدأ يحكي.. 

بْص يا نادر أنت شّفْت الشيخ لطفي وإيمانه وقربه من ربنا طبعًا... 

نادر: آه.. 

الحاج تار : أهو ده عكسه تمامًا.. 

ده واحد أعوذ بالله مسخر جن وبيقولوا أكتر من واحد؛ وبيعمل كل 
حاجة بالسحر وبيدخل بالمصحف الحَام. وكمّر عشان يبقى خدام إبليس.. 
وبكفره ده بقى فعلًا خدام إبليس وبقى بيقدر يأذي الناس بكل طريقة.. 

مفيش حد في العزبة الغربية بيتجوز إلا ما يروح له قبل الفرح بأسبوع 
عشان مايربطوش.. العزبة بقت مهجورة ومكروهة بسببه. 

كل واحد عنده محل لازم كل مدة يودي له فلوس عشان مايطمٌّش 
الزياين من عنله.. 

لما ينزل يمشيء الناس بتحاول تختفي من وشه. لو قُلتلك إن الأذى 
اتخط كله في بني آدم واحد يبقى هوالواد وابنه. 

نادر: تعرف عنه أي حكايات؟ 

الحاج مختار: أيوة في حكاية مشهورة جدًا بتاعه مراته حفيظة. 

حفيظة كانت لا ترىء؛ لا تسمع؛ لا تتكلم؛ عارفة جوزها بيعمل إيه 
ومال ماش دعوة؛ لحد ما بدأت تحضر معاه الجلسات بتاعه التحضيرء 
وبدأت تشتغل زيه وبدأ ابنهم الصغير كمان يشرب الشر. 

حفيطة كان كل همها ابنها على خلاف الوقاد ييحب بس يجنن الناس 
بأميته.. بيقولوا إنهم قلبوا على بعض.. في يوم لقوا حفيظة مرمية الفجر 
قدام تربة ولبسها متقطع.. حاول الناس يفهموا منها كانت بتقول كلام 
مش مفهوم.. راحوا بيها لبيت الوقاد طلع هو وابنه وطردوا الناس وقال 
أنا طلقتها مش عاوزها عندي! 

والأهم من ده التربة اللي لاقوها مرمية قدامها دي تربة عتمان الكبير 
وده واحد كده عيلته كانت كلها سحرة زي الوقاد.. والوقاد خلص عليهم 
موّتاللي موّته بالسحر وطفّّش الباقي وجنّن منهم برضوء إشمعنى 
حفيظة راحت هناك محدش يعرف.. 

وهل هو اللي رماها هناك برضوء محدش يعرف بس اللي حصل إنه 
هو طلقها ورماها وعايش هو لوحده وابنه بيسافر ويرجع له. 

المشكلة إن الناس كانت بتكرهها من كتر عمايله فماحدش رضي ياخدها 
ودوها مستوصف.. بيقولوا إنبا حكت حاجات غريبة وقالت لازم تموتوا 
الوقادده ضيعني وضيع ابني. 

حكت عن مصايب هحكيلك اللي فاكره منه. 

الوقاد كان لازم يدفن الأعمال في الأكفان.. كان بيوصل العمل لكفن 
المبتين الجداد.. 

كان بيوهم أي حد يروح له إنه بينه فيه آثار وينهب منه الآف الفلوس 
كان بيفرق أي اتنين متجوزين سهل جذا. 

يعني نصاب وساحر ومشعوذ وكافر. 

يانادر كان بي... قاطعته: 

- ياعم مختار أنامش عاوز خطوط عريضة أنا عاوز تفاصيل ياعم 

الحاج مختار: والله يا ابني ده اللي أعرفه 

إوعى تسأل الشيخ لطفي 

نادر: لأ.. شيخ لطفي مين! ده اتجنن أول ما فكرت بس أسأل. 

نادر: طيب هو لسه شغال الوقاد ده؟ 

مختار: هو برغم إنه كبير إلا إنه شغال جدًا.. 
حاجة والله وأعلم صح ولالأ. 

نادر : حاجة إيه. 

تار : بيقولوا إن الوقاد حذر لطفي من علاجه لحالات الوقاد والشيخ 
لطفي ماسمعش كلامه فموّت له مراته.. ده اللى سمعته لكن الحقيقه إيه 
الله أعلم يا نادرياابني. 

نادر: طيب أنا عاوز أحضر جلسة. 

مختار: لأمش هينفع لأسباب كتير.. أولا: إن السكة دي أذى. 

ثانينا: إن ده مش شيخ مش هيسمح لحد يقعد يتفرج على شغله 
وبعدين يا نادر أنت دلوقتي مش نادر العيل بتاع زمان؛ أنت بقيت شاب 
كبير وكمان معروف. فضلت أتحايل عليه بدون فايدة فزهقت وقمت. 


47 


نادر: خلاص أنا هتصرف.. سبته وتوجهت ناحية العزبة الغربية 
بدأت أسألعن مرات الوقاد. 
ردود أفعال الناس كلها دون استثناء مابين غضبء استياء» قلق.. وخوف» 
كلهم قالوا مانعرفش هي فين! 
فيمإعدا واحدة ست قالت: من وقت ماظلعت من المستوصف وجوزها 
رافض يدخلها الببت وهي في امندرة البلد (المقصود بها دار المناسبات العزاء 
وكتب الكتاب؛ وساعات يلتقي فيها أهل القرية في أمسيات دينية وليالي 
رمضان وأيام العيد).. فسألت بتعمل فيها إيه فعرفت إنها بتنضف 
المندرة يوميّا ويتخدم على الناس اللي فيها في مقابل مبلغ مالي تقدر 


بس خلى بالك دي ناصحه جدًا ومتعلمه كان وبحالات؛ ساعات تلاقيها 
غائلة وساعات تان ةاعفرنة: 


خحدت بعفي ورّحت على المندرة لاقبت بايا متوارب» خبطت ودخلت 
لاقت واحدة محنية على الأرض بتكنس.. وعمالة تكلم نفسها بتقول: 
- ايا ويلكم منه. .يا ويلكم من نسله.. يا ود من ابنه!» 
ل ل 
ندا لكنهنا عجوزة صِحباجذا: . طليت منها أقعد أتكلم معاها. 
حفيظة: لو عندك عزا روح لشيخ البلد ادفع له حجز المندرة. 
نادر: لأ معنديش عزا.. 

حفيظة: يبقى عندك كتب كتاب» هو برضوا 

نادر: لأ.. اتفضلي دول وطلّعت من جيبي ١٠٠ج؛‏ كنت شايلهم لوقت 
عوزة» شافتهم وشها اتحول وقالت تحت أمرك. 

نادر: عاوز أقعد معاكي قعدة طويلة شوية.. أنا عاوز أعرف كل حاجة 
عن جوزك! 

وشها قلب 18١‏ درجة.. 

حفيظة: الوقاد! أنت مين! وعاوز إيه! 

نادر: أنا صحفي وعاوز أكتب عنه وأجيبلك حقك. 

وعندي حاجة كده في الكلية مطلوب أكتب عن حاجة غريبة ولو 
ساعدتيني يبقى كتر خيرك هي حاجة كده زي الواجب كده. 

حفيظة: بحث يعني.. أنت فاكرني جاهلة ولا إيه. 

نادر : لأ والله.. ما أقصدش. 

حفيظة : ولا يهمك ياما شُفنا من أشكالك! 

نادر : طيب هتساعديني؟ 

حفيظة: جاهز أنت؟ 

نادر : جاهز لإيه؟! 

حفيظة: لوعرف مش هيسيبك «أسلوب حفيظة كان متزن جدًا على 
غير ما الناس قالوا» 

نادر: ما تقلقيش..هتحكي؟ ولا أشوف حد تاني يحكي لي وأديله 
الفلوسة 

حفيظة: محدش يعرف أد اللي أعرفه ولا حد شاف اللي أنا شفته. 

الوقادلما اتجوزني كنت في حالي وشايفة وعارفة اللي بيحصل ومليش 
دعوة. 

هو بينزل البدروم ويفضل فيه كل ليلة من المغرب لحد قبل الفجر 
وأسمعه بيتكلم بأصوات مش صوته.. 

بس كان فيه كذا مرة خلوني أطلب الطلاق في أول سنتين جواز.. 

أول مرة كنت صاحية بالليل أروح أشرب.. لقيته واقف في المطبخ قدام 

الصراحة خفت منه بص لي وبرق وقالي: إيه اللي مصحيكي دلوقتي 
ياولية؟ 

قلت له: جري إيه يا وقاد قايمة أشرب 

الوقاد: انتى خدتي الإذن؟ 

حفيظة:إذن إيه؟ 

الوقأد: الإذن منى؟ يلا غرري.. 

سبته يا أبني ورجعت الأوضة جري 

في مرة تانية صحيت على زعيق عالي أوي فضلت قاعدة على السرير 

و 5 

نادر: كان صوت إيه؟ 

حفيظة: صوته هوء وصوت ناس بتصرخ وصوت قطط وكلاب 
وحش أوي. 

ما وصلت للحرَّام كان الباب متوارب لكن الحَام نوره مطفي لكن خارج 
منه نور زي ما يكون فيه حاجة مولعة جوّه.. نورها عال يزيد ويقل 
لوحده. 

أنت عارف وقفت شوية خايفة أقرب لحد ما سمعت صوته بيعيط 

وصلت لباب الام ووقفت.. شّفْت منظر غريب 

اوطاتراو 7 برام ابر و الا جيك بريه تومي 
وعمال يقول «احضروا. . احضروا؛.. 

الشمعة كانت بتحرق في وشه؛ وعمال جلد وشه يفور من نارها ونقط 
دم عماله تنزل كتيرة على رقبته وهدومه . 

أنارقعت بالصوت قام متلفت ليّ.. ماكانش وشه اللي أعرفه؛ ومش 
حكايه إنه» محروق ده واحد تاني غير جوزي وقام حادفني بالشمعة. 

الشمعة لما حدفني بيها ولعت أكتر في المواء وأول ماجت عا وقهعت 
م يد 

لما فقت لاقتني نايمة على باب الحام..قومت بسرعة لاقينه قاعد على 

تكررت حوادث كتيرة مكنتتش خلاص بتدخل فيها لكني طلبت 
أتطلن وكان رده موافق بس بعد طلاقنا بأسبوع ابدئي عدي اللي هيموتوا 


سكتّ وعشت.. حدما حملت.. أول ماعرف فرح جدًا وقالي أول ما 

فت من طلبه الغريب ده وبقيت على أدّ ما نفسي أشوف ابني على أدّ 
ما أنا خايفة من الشهر الخامس ! 

ياترى ناوي على إيه يا وقاد؟! 

طول الشهور الأولى من الحمل كانت الحياة معقولة.. لكن الوقاد زود 
من جلسات علاج الناس وقالي أنا بعمل فلوس لابني. 

بدأت الشهر الخامس وتعمدت أخبي وما أقولش.. وكنت في ليلة 
نايمة قلقت على صوت بينادي عل باسم أمي! فبصيت حوالّ لقتني نايمه 
على مرتبه في البدروم اللي ممنوع أنزله! 

وحوالين المرتبه شموع كتيرة مولعة وحوالين كل شمعة على الأرض 
مرسوم دايرة بيضا.. وجنبهم مجموعة كوبيات» والوقاد كان قاعد على 
مكتبه مبسوط وهو بيبص لي وقالي: 

«دلوقتي ابني هيتجهز « 

حفيظة: حرام عليك سيب ابني هتعمل فيه إيه؟ 

الوقاد: هجهزه للورث.. 

حفيظة: أبوس إيدك يا وقاد.. بلاش ابنك. 

طلّع كتاب شمس المعارف اللي بيستعمله على طول» فتحه وقال منه 
كلام يحوّف أول ما قاله جسمي كله اتشل ومابقدش قادرة أتحرك ولاحتى 
أتقلب على جنبي.. 

حفيظة: أنا مش قادرة أتحرك يا وقاد . 


الوقاد: لما أخلص هتتحركي عادي.. وقام وقعد جنبي على المرتبة.. 

وقام ماسك الكتاب بإيده الشمال» وماسك بطنى بإيده اليمين وقعد 
يكلم ابني كأنه سمعه.. ويضغط. 

حسيت بمغص ووجع شديد جدًا في بطني.. وحسيت بألم شديد 

حفيظة: يا وقاد هولد.. هولد ارحمنى. 

وقاد: اسكتى خالص.. 

وفضل يضغط بإيده على بطني وابني بيتحرك جدًا بسرعة.. بدأت 

رمى الكتاب على الأرض وفضل ماسك بطنيء وبإيده التانية مسك 
كوباية من اللي حوال» وقال بصوت عالي: 

«الام.. الام.. الآم؛ 

وقام صب اليّه على وشى.. ميِّه سودا ريحتها وحشة جدًا يا دوب بحرك 
وشي بصعوبة عشان أعزف أتنفس.. جسمي انكتف. 

وبعدها خد كوباية تانية وزعق: «الابن.. الابن.. الابن.») 

وداء صاوي ال ديام كادي . والله يا ابني شّفت بطني بتدخن؛» 
وحسيت إن جلدي بيتسلخ وشفت المدوم بتتقطع من على بطني لحد ما 
شفْت إيد صغيرة بتطلع من بطني! سودا مرعبة ضوافرها مفزعة.. 

الإيد بدأت تخرج أكتر.. سود تمامًا ليها ضوافر أو حوافر زي 
الحيوانات.. بدأت رأس تخرج من بطني وخرج الجنين.. خرج ابني.. كتلة 
محترقة من الفحم.. وبدأ يتحرك على بطني.. قطع حبله السري ويّص لي.. 
كانت عينيه بيضا تمامًا مفيهاش أي نني! وبدأ ياكل الحبل السُّري.. 

وفتح بوقه وإذا به لدية أسنان وأنياب.. أيوة أسنان وأنياب عند 
الجنين.. أيوة جنين مفتح عينيه.. أيوة جنين له ضوافر.. وبدأيزحف على 
بطني.. متجهًا لوجهي.. 

لاقيت الوقاد بيقوله: 

«استنى يا وريث ماترضعش دلوقتى لما تشرب السحر كلها 

«استنى يا ابن أبوك!» 

0 8 2 8 ل أء 3 4 8 6 

وبقى وشه في وشي وفتح بوقه وصرخ.. صوته حاد ملم عامل زي 

كو و مدل مامنلك ريزو فيه اننا كدى ولوس أ حايعة 
مش عارفاها لاقت الوقاد فاتح بوقي بالعافية وجايب كوباية وبدأ 
يشربني اللي فيها بالعافية.. 

ويقول: الأم والابن 

الأم والابن 

ومن الابن للأم 

وشرّبني بالعافية.. كأنٍ شربت ميه نار قطعت في مصاريني وفضل يقول 

بعدها اغمى علّ.. و صحيت لاقتني في السرير! وهو قاعد.. وقالي: 

«أنا بجهز ابني.. وأفضلك تجهزيه معايا.» 

حالي اتبدل وبقيت واحلة تانية» وبمزاجي بقيت بساعده في كل اللي " 
بيعمله ما أعرفش إزاي! 

بحضرله الأعمال وأقعد مع الستات وآخد الفلوس 

وأرتب القعدات.. وبدأت أكون زيه ويمكن أسوأ لحد ما جه الشهر 
التاسع. 

واللي كان كله كوابيس عن موتي وموت ابني! 

لحد ما ألم الولادة جه! 

وكنت متفقة معاه يوديني مستشفى المركزء بعتني على أمي ومارضيش 
يروح.. | 

ودخلت الطوارئ؛ ومنها لغرفة العمليات اللي قالوا إنها ولادة عاجلة 
وهيحاولوا يولدوني طبيعي عشان أمي اترجتهم بلاش «ولادة شق البطن» 
زي ما قالت لهم.. وأنا كنت خايفة أشوف اللي سفت قبل كده! 

الدكتور اداني حقنة وقالي أهدي وادعي ربنا.. 

بدأت أدوخ لكن شُفت ممرضة واقفة بتبص عل من بعيد باستغراب 
وبدأت تقرب مني.. وبصت على بطني 

الممرضة: يا دكتور الطفل حركته زايدة وباينه أوي.. حضرتك شايف؟ 

الدكتور: اكشفي بطنها طيب. 

الممرضة: أهوه! إيه ده! دي متعورة يا دكتور! 

الدكتور: إيه ده! ده مكان ضوافر! فين جوزها؟ 

الممرضة: دي بتتعور من جوا.. يا ساتر يارب. 

الدكتور :هنضطر نولدها قيصري مشرط بسرعة. 

أنا عاوزة أصرخ وأقوها أنا صاحية.. لسه مانمتش.. استنوا.. 

الدكتور: زودي البنج بس بسرعة يلا. 

الدكتور مسك المشرط وبدأ يفتح وشّفت تاني نفس الأيد الصغيرة 
بصوابعها بحوافرها بتخرج بره بطني. 

نفس لونها المفزع 

وبدأت بطني تنزف مكان الجرح.. لكن كان دم أسود بشع ! 

والممرضه بتقول للدكتور: 

- إيه دهيا دكتور إيه ده؟ ده مش شبهها خالص . 

والدكتور منهمك في ولادتي وما بيردش. 

الدكتور: حطي على وشها فوطة مش لازم تتفرج يعني ! 

حطوا على وشي قماشة فبقيت مش شايفة لكني سامعه.. 

الممرضة: هو جوزها غالبًا أسود؛ لأن الطفل أسود أوي. 

الدكتور: عادي كلها ألوان من طين خلقه ربنا. 

الممرضة: دكتور هو ضوافره عاملة زي القطط كده ليه؟ 

الدكتور: سبحان الله» يبقى دي سبب الخربشات اللي عندهاء دي ظاهرة 
غريبة جذا.. 

الممرضة: يا ماما إيه ده.. حاسب يا دكتور حاسب. 

الدكتور: إيه ده.. أعوذ بالله.. أعوذ بالله. 

بعد كده أصوات صراغ بمرضة ثم الثانية ثم صوت الدكتور زي 
الحيوان المدبوح اللي بيطلع في الروح. 

ومن بعده الممرضة: ابعد عني.. ابعد عني.. ابعل عني.. 

وصرخات كتير.. أعقبها صمت رهيب.. 

عاوزة أمدّ أيدي أشيل الفوطة إيديّ متخدرة 

عاوزة أصرخ صوتي مش راضي يطلع.. 

بدأت في اللحظة دي أستغفر ربنا وأطلب منه يساعحني؛ حسيت إن كان 
جوايا قطعة من إبلبمن وتخلصت منهنا.. 

ولكن يا ترى القطعة دي راحت فين بعد ما دبحت كل الموجودين في 
أوضة العمليات! 

هتموت مين تاني! 

حسبي الله ونعم الوكيل فيك يا وقاد!! 

بدأت أحس بجسم صغير بيتحرك على بطني متجه ناحية وجهي لكنه 
توقف عند صدري وبدا يرضع زي أي طفل أوحتى كائن حي.. 

كنت بتألم حاسه بسنان حاده بتقطع فّ! 

ده غير إن أنا برضع إيه.. برضع ابن إبليس! 

يارب.. يارب.. ارحمني من اللعنة دي.. يااارب 

وسمعت صوت الوقاد بيتكلم: من الام للابن.. من الأم للابن. 

د 3 ٠‏ ا« او 2 - م 
وشفت من ورا الفوطة خيال كبير بيقرب مني ومن وشي تحديدا 
وكشف وشى.. غمضت عينيّ فإذا بصوت الدكتور: 


- خلاص يا ستي حمد الله على السلامة. 

حفيظة: أنا ولدت؟! 

الدكتور: الحمد لله ولدتي وابنك بيرضع كمان منك أهوه.. مش حاسة 
ولا إيه؟! 

حفيظة: وأنت عايش؟ 

الدكتور: نعم! وضحك.. 


رن علد المعرق ان ال 

الدكتور: واضح إن البنج عامل شغل عالي معاكي مع إني سامع إنك 
وجوزك مخاويين ومايفرقش معاكوالكلام ده. 

حفيظة: مكن تقرّب ابني من وشي أشوفه. 

رفع الدكتور ابني ولاقيته ولد عادي والحمد لله مافيهوش أي حاجة؛ 
وقالي هناخده ونرجعهولك على طولء أبوه عاوز يشوفه 

ورف لادلا ابو لا 

الدكتور: اهدي بس اهدي. 

وخد ابني وأنا منهارة وطلع بيه برّهِ عشان يوديه للوقاد . 

صحيت لقيتني في السرير وابني في السرير بتاع الأطفال والوقاد موطي 
عليه.. 

وقام وقف وبص لي وقال لي: 

- من النهارده دورك تراعي ابنك لحد ما يستلم الميراث.. لو أديتي 
هرميكي مع عتمان.. مطلوب منك تساعديني وتساعدي ابني وتكوني 
خادمة مطيعة. 

تاني يوم خرجنا وروحنا البيت, كان الوقاد كل دقيقة بيجي يبص على 
ابنه» وراح سجل اسمه من غير حتى ما يسألني عاوزة اسمّي ابني إيه. 

ماكانش مسموح لي أنفرد بابني ساعة على بعضهاء كل شوية ييبجي 
الوقاد ويرفع ابني قدام عيني ويقولوا قربت قربت.. 

ويرجع ليّ ويقولي ماتنسيش أبدًا اتفاقنا.. 

ومن بكرة تقومي تقابلي الأغبيا وأنا عاوز فلوس أكترء قوليلهم نهم 

تاني يوم كنت في استقبال الضحايا بعد توقف دام ”” أسابيع كان الوقاد 
موقف شغله فيهم فجالنا اليوم ده يجي ٠٠١‏ راجل وست وطفل كلهم 
وافقوا على دفع الفلوس.. الوقاد عمره ماكان بيتعب من كتر الزباين 
بل بالعكس كنت بين كل حالة والتانية أدخله ألاقيه أكتر قوة وبدأ الكل 
يصدق إن مخاوية أنا كمان.. وبصراحة بدأت آخد من الناس فلوس 
وأحوّش لأني قررت قرار هو الحل الوحيد للي أنا فيه. 

قرار با هروب 

هجمع مبلغ كبير وهاخد ابني وأهرب لبلد مايعرفش يوصلنا أبدّا فيها.. 

وبدأت أشتغل بحاس أكتر.. وأحوش أكتر.. 

وني ليلة كنت برضع ابني فدخل عل الوقاد بالليل وقالي: أنا مستغرب 
من حماسك وشغلك الكتير. 

حفيظة: ما أنا ينفذ اللي انت طلبته مني. 

الوقاد: لا الحكاية مش كده.. أنا نمكن أسلط عليكي واحد من تحت 


الأرض يخليكي تنطفي تقولي انتي بتفكري في ايه.. بس الوقاد هيعرف 
لوحده..وأوعدك أول ما أعرف لو طلعتى خاينة هدفنك حية يا حفيظة.. 


عند عتمان اللي خدته من جنيّة كانت متجوزاه ماقدرتش تنقذه مني! 

اترعبت وأنا مش عارفة هو عرف حاجة ولا إيه.. 

كل طلبات ابنى كان بيجيبها قبل ما أطلبها.. أول ما حاجة تخلص 
ألاقيها تاني يوم على الترابيزة من غير ما أطلبها ولما سألته مرة.. ضحك 
وقالي الوقاد مايتسئلش يا حفيظة! 

الوقاد مايتخانش يا حفيظة ! 

الجملة دي كهربتنسي» وحسيت إن اتفضحت لكنه هو لو عارف 
ينك هر له هو غرزه كتدان يكندب هل الناس ولا معد قور هنا 
اللي بيخلوه يتحكم فيهم! 

أنا هكمل وهاخد ابني وههرب.. إن شالله أسافر بره مصر كلها.. 
لمهم أهرب من الجحيم ده ! 

واستمرت الحياة كده وبدأ ابني يكبر ولما جه سن دخولة المدرسة 
رفض دخوله المدرسة بقيت أبوس إيديه ورجليه.. 

صرخ وقالي لو ماسكتيش يا حفيظة هلعنك وهبعتك عند عتمان. 

صرخت أنا فيه: ارحمني وارحم ابنك سيبه يروح المدرسة زي أي عيل 
مش كفاية إنك عازله عن باقي العيال في الشارع و الواد بقى عامل زي 
الأخرس. 

الوقاد: من بكرة هيروح مدرسة أبوه يا غبية. 

حفيظة: لأكفاية مش لازم ابني كان تضيعه كفاية أمه.. أنا عايشة زي 
الجارية قضيت عل ومش هسمحلك تقضي على ابني! 

نزل قلم على وشي وقعني على الأرض..وبرجله ضربني في ضهري. 

الوقاد: معادك الليلة يا حفيظة..الليلة كل حاجة هتتعدل.. زودتيها 
أوي يا حفيظة . 

قُمت بالعافية ودخلت الأوضة..ابني طبطب عا وهو كعادته ساكت 
مابيعرفش يتواصل زي باقي العيال اللي أذّه. 

صحيت على صرخة ابنىي.. قومت بسرعة لاقيت الوقادواقف في 
الأوقية وعو الس دق رهاط وال ور فنية خا مش عايقة اسمن 
دول.. وابني مخبي وشه في رجلين أبوه! وعمال يعيط. جيت أقوم من على 
في أي حاجة لحد ما وقفت الإيدين عن سحبي تحت السرير لكنها كانت 
مكتفاني عشان ما أخرجش.. 

وإذا بالوقاد يطبطب على ابني ويسامه لواحد من الاتدين شّفتهم 
بوضوح وشهم طويل مسحوب ونحيف عينهم جاحظة بِرّه شعرهم طويل 
لابسين عبايات سودا سنانهم متفرقة عن بعضها ولكنها شبه الأنياب.. 

أول واحد مسك ابني مسكة من دماغه وضغط؛ ابني فضل يصرخ 
ويتنطط على الأرض فإذا بالتاني هو كمان لمس دماغ ابني فسكت ابني 
ووقف متخشب زي النايم.. 

نيموه على الأرض ووقفوا حواليه.. 

وبدأ الوقاد يتكلم: 

لق حان وقت المرحلة الثانية من توريث الابن 


يا معشر قبيلة حلفاء الوقاد.. آمركم مثل) أمرتموني من قبل 


أطي سكيع ينا لبجم متي مق قبل.. 

حققت لكم غاياتكم كثيرًا.. والآن عليكم تحقيق غايتي.. 
الابن يرث الأب 

الابن يرث الأب 

الابن يرث الأب 

أزيلوا كل ما في قلبه من خير 

أزيلو كل ما في قلبه من حب للبشر 


امسحوا كل ما في تفكيره من صفات البشر 
آمركم بالعهد بيني وبينكم أن تسلموني وريثي المرصود وليس البشري. 

الوقاد: واتتي يا حفيظة يا جاهلة هتفضلي فاكرة كل الكلام ده بالنص 
بالأمر عشان تحكيه للبؤساء اللى زيك بعد ما دورك يخلص..عمرك ما 
هتتنى خرقمته:.بالأمز ا عمرك ماهتفنية!:. 

أنا كنت بشوف كل ده ومشلولة ولساني ودموعي هي اللي حيلتي.. 

َلَبْ الاتنين ابني على الأرض على جنبه الشمال وهو مستسام ليهم؛ 
وأول واحد فيهم طلع من عبايته رباط أسود زي الشاش لكنه أسود. 
وبدأوا يلفوا رجدين ابني وكتفوه من عنده صوابعه لحد الركبة وكملوا 
لخد وسطةوابدى مصيلم ليع قاكا برض 

كملوا لف ابنى بالشاش الأسود ووصلوا لبطنه وضموا درعاته 
لجسمه؛ وكملوا لف ولفوا رقبنه ووصلوا لوشه ولفوا دماغه بالشاش 
الأسود وطلع التاني حاجة زي مشرط وفتح مكان بوقٌ ابني فسمعبت 
ابني بيتنفس بصعوبة» وجاب الوقاد إبريق فضي اللون وحطه قدامه وملاه 
سائل أصفر من إزازة معاه وطلع زعفران أنا عارفاه عشان بيستعمله في 
التحضير دايمًا وخلطة في الإيريق الفضة.. 

وحط الإبريق على بطن ابني» ووقف جنبه وقعد يزعق ويقول دلوقني 

فقام الاتنين العفاريت وقفوا حوالين جسم ابني واحد على يمينه 
والتاني على شماله ومسكوا دراعات بعض وبدأوا يقولوا حاجات مش 
مفهومة وبرقوا لبعض جامد وفضلوا يقولو الحاجات الغريبة.. 
وكل واحد جرح وش التاني بالمشرط الي استعملوه قبل كده. وبدأ ينزل 
من وشهم دم لكنه أسود داكن جري الوقاد فتح الإبريق بسرعة. وبدأ 
الدم ينزل فيه بغزارة» والإبريق لسه ثابت على بطن ابني والدم بينزل 
بغزارة في الإبريق.. 

وبعدها بعدوا الاتنين عن بعضء وكل واحد فيهم قعد على الأرض زي 
اللي داخوا وقعدوا.. من التعب.. 

الوقاد شال الإبريق من على بطن ابني وهزه وحطه على الأرض» وبدأ 
يشاور للاتنين» واحد منهم قعد عند رجلين ابني من تحت ومسكهم كأنه 
بيشبتهم.. واللتاني قعد عند راسه ومسكها وبرضو كأنه بيثبتها في الأرض.. 

وقام الوقاد وبدأ من عند رجلين ابني يصب من الإبريق الفضة على 
جسم ابني» وبدأ ابني يترعش رعشات خفيفة لكن العفريت كان مثبت 
رجليه تمامًا واتنقل من الصب على رجليه لبطنه وزادت رعشة أبني.. 

وجه عند القلب وقرّب الإبريق من قلبه وصب كتير وبدأ يزعق: 

ووصل عند دماغ ابني وصب بغزارة ودخلت اليّه جره بوقٌ ابني 
أكيد. 

بدأ الاتنين العفاريت يكتفوه أكتر.. 
وبقى صوت يخوّف.. صوت ألم وحشرجة واختناق نمزوج بصوت مفزع.. 
من شرقة ابني لدخول الميه لبوقه وزوره.. 

كل ده بيحصل والإيدين مسكاني من رجا وأنا نايمة تحت السرير على 
بطني ودموعي هي كل اللي حيلتي! 

3 
فضل يصب لحد ما الإبريق خلص.. وابني خَلِصٍ هو كمان وحركته 

وبدأ الاتنين يشيلوا ابني ويحطوه على السرير من فوقي وبدأت نقط 
ميّه تتقط من فوق السرير ما أعرفش هي فيه إيه هل دهدم ابني ولا 
السائل اللى غرّقوا بيه جسمه.. 

كانت بتنزل مش كتيرة لكني شايفاها.. 

وسامعة صوت ابني بيزوم بنفس الأصوات الغريبة.. 

وبعدها بدأت قطع من الشاش الأسود اللي كانوا مكفنين به ابني تقع 
قدامي على الأرض واحدة ورا التانية الحد ما اتعمل قدامي كوم كبير منها.. 

بعدها الوقاد وطى وص لي تحت السرير وابتسم وقاللي: 

خلاص دلوقتي ماتقدريش تفكري تعملي أي حاجة ولاتهربي ولاحتى 
تطلعي وريثي برّة البييت» هو انتي فاكرة إن مش عارف إنك كنتي بتسرقي 
الفلوس من ورايا و ناوية على إيه! 

انتى فاكراني ماعرفتش خيانتك ! 

انتي متوقعة إني مابتبلغتش من خدمي يا حفيظة» وكان قدامي أحرقك 
في الوقت اللي هو يحدده كنتي هتهربي فين يا مسكينة.. أنا موجود في كل 


أنا عارف وسايبك بمزاجي! 


فكري تاني تعملي ده..و اللي هيولع فيكي وقتها مش أنا ولا خدامي 
من الجن.. ابنك يا حفيظة.. ابنك.. وهيكون فورًا 


هو اللي هيكمل اللي أبوه بلأه.. 

ابني هو اللي ورث العهد من صغره 

ابني هو اللي هيوقف الدنيا عند رجليه 

الكل هيعمله حساب.. أي نعم بيعملوا لي حساب.. لكن حسابه هو 

البيوت.. هيتجوز من بنات الجن.. هيكونوا خدام له. 

هيعدي على المقابر الجن نفسه هيدخل جره كل تربه وهيستخبوا جره 
الأكفان» اسمه هيفتكره الكل كبير وصغير! إنس وجن . 

فضل يتكلم عن اللي ابنه هيعمله؛ ووقتها بص ورايا وقال فك أسرها! 
لقيت الإيدين اللي مكتفه رجليا سابتهم . 

وهوقام ومشي ناحية الباب وفتحه وخرج.. وخرج وراه العفريتين 

وقنها اتحركت من تحت السرير بصعوبة» وحاولت أقوم أشوف ابني؛ 
رجلٌ كانت متكتفة مع إن مفيش حاجة مسكاها.. جيت على نفسي وقمت 
عشان ابني اللي لاقيته نايم عريان على السرير وجسمه كله خطوط سودا 
وحمرا بالطول وبالعرض وهباب مكان الشاش الأسود على معظم جسمه 
ونايم» شديت البطانية لفيته بيها وقعدت على السرير وخدته في حضني 
وفضلت أحاول أفوّق فيه وأعيط على اللي جرالي وجراله. 

قعدت يمكن ساعة أفوّق في ابني يا أستاذ.. 

وناق وبارية افا 

نادر: مش فاهم.. 

حفيظة: فتتح عينيه وكان مستغرب فلاقيته قام وقعد وقالي: اجري إيه؛ 
انني بتعيطي ليه؟! وبعدين فين أبويا.. 

حفيظة: يا ابني أنا أمك؛ أبوك ده حرام عليه ربنا مش هي رحمه ولا 

ابن الوقاد بغضب شديد: إوعي تتكلمي على أبويا كده تاني انتتي 
فاهمة. 

حفيظة: حاضر يا ابنى.. حاضر. 

وقام ابني ولبس هدومه ونزل عند أبوه تحت وسمعت أبوه بيهلل إنه 
نجح وابنه بقى زيه. .بس اللي ماتعرفوش كان إنه بقى أسوأ منه. 

نادر: إزاي؟ 

حفيظة: ابني بقى ملازم الوقاد ني كل جلسة واتعلم بسرعة غريبة وبدأ 
يكبر بطريقه غريبة.. 

نادر: يعني إيه؟ 

حفيظة: يعني ابني كبر قبل أوانه.. ابني بقى شاب في ستتين تلاته 
بالكتير والوقاد كبر برضو بطريقة غريبة زي ما يكون الوقاد خد من عمره 
واداله!! 

نادر: بس الكلام ده ماينفعش. 

حفيظة: يعني أنت سبت كل اللي حصل وشايف دي إنها ماتنفعش.. 
الوقاد بحوره واسعة وكبيرة ويسخر بدل الجن ألف.. بيعملوا له كل اللى 

نادر: بس أنا عاوز أعرف اتطردتي إمتى تحديدًا من البيت؟ وليه؟ 

حفيظة: كان ده في ليلة سودا ويوم ماطلعلوش شمس. 

نادر: حصل إيه؟ 

حفيظة: أنا تعبت يا أستاذ ولازم أكمل تنضيف المندرة عشان أجيب 
فلوس آكل بيها وبعدين آل ١٠٠ج‏ اللي أنت دفعتهم هيجيبوا إيه ولا إيه. 

نادر: انتي عاوزة فلوس تاني ولا إيه؟ 

حفيظة: بكرة يا أستاذ هكملك اللي حصل وتجيب معاك قدهم مرتين! 

نادر: نعم عاوزة ٠‏ ١٠ج‏ أجيبهم منين يا ست انتي! 

حفيظة: ماليش فيه أنا.. يلا أمئي.. 

نادر: خلاص كفاية اللي سمعته مش عاوز تاني! 

حفيظة: بشوقك.. بس ماتبقاشن قشي في الشارع تسأل ابني بيغطس 
يروح فين ويرجع تاني لأن محدش يعرف غيري وماتسألش برضو عن 
مرات ابني! 

نادر: إيه ده هو اتجوز! 

حفيظة: ما أعرفش. 

نادر: يا ستي انطقي ماتسبينيش كده. 

حفيظة: مستنياك بكرة يلا مع السلامة. 

وفجأة حسيت إن حفيظة تحولت بقدرة قادر لشهرزاد اللي بتحكي 
لشهريار حدوتة كل يوم وبتيجي عند أهم تررك بدن عندان 
السيّاف مسرور مايطبّرش رقابتها.. لحد ما كملت معاه ألف ليلة وليلة 
وأصبح مايستغناش عنها.. 


68 


ياترى حفيظة هتفضل تعمل فّ كده أد إيه؟! وبعدين أناهجيبلها 

ولو جبتلها ال١١٠ج‏ بكرة أكيد هيكون فيه ٠١‏ اج غيرهم لبعد بكرة.. 
و 3٠١‏ لبعده وبعله وبعله. 

مشيت وأنا معايا كمية معلومات غريبة وحكايات وأحداث مرعبة 
غير كل اللي عشتها قبل كده مع الشيخ لطفي الله يمسيه بالخير. 

مشيت وأنا في دماغي أكتر من نقطة 

انيهم: يا ترى بكرة هو آخرك يا حفيظة؟ 

الثهم: إزاي ابنها اتجوز! 

رابعهم: بيروح فين ويرجع! 

ما دهاش مفر لازم آجي بكرة وأتصرف في الفلوس لأن الموضوع كده 

روّحت البيت ودخلت أكلت بنهم ولكن تركيزي ماكانش في الأكل 
لدرجة إني ماسمعتش أبويا وهو بيقولي كنت فين كذا مرة وفقت وهو 
داخل أوضته وبيقول إنشاله مارديت! 

خلصت أكل ودخلت الأوضة ومددت على السرير ونمت.. نمت 
يمجع كنديد جد وكان مانس مو بدن 

نمت عشان دماغي تقف شوية والصبح يحلها ألف حلّال. 

3 

الفصل الخامس 


«الكابوس» 


. ألم شديد بيتسال لراسي» وبحاول أفتح عينيّ بصعوبة ومش عارف» 

أنا قاعد على كرسي متكتف مش عارف أقوم.. المكان مضلم جدًاء 
وسط التراب اللى مغطيها.. 

نور اللمبة كان كفيل إني أشوف إيديّ متكتفة في إيدين الكرسى.. لكنها 
متكتفة بقماش أسود زي الشاش وملفوف بإحكام على دراعاتي! 

حاولت أحرك إيديّ لكن مفيش فايدة! 

في عز انجماكى بفك إيديا سمعت صوت فجأة بيقول: أنت عاوز إيه؟ 

نادر: مين اللي بيتكلم؟ 

مصدر الصوت: أنا أيامك السودا اللى جاية. 


70 


نادر: أنا فين؟ 

الصوت المجهول: عندي. 

نادر: أنت مين أنا مش شايفك.. وعاوز مني إيه.. 

بدأ الشخص يظهر من الضلمة ويقترب مني.. كان,كتلة ضخمة لكن 
الضلمة مش موضحة حاجة وكان بيقترب ببطء شديد.. دقات قلبي كانت 
أسرع من خطواته وأصواتها بتعلو.. 

الصوت المجهول: إيه خايف؟ 

نادر: أنت مين وعاوز مني إيه؟! 

بدأ يقرب أكتر وبدأت ملاحه تظهر.. وجه لراجل؛ عينيه كلها غضب 
ابتسامة ساخرة على شفايفه.. 

لكنه قْ الآخر كان بني آدم يعني... 

صاحب الصوت: أنت جاي عندي ليه؟ 

نادر: جيت عندك إزاي.. أنا كنت نايم وصحيت لقتني هنا.. 

صاحب الصوت: بتدور عل وبتلف ورا ليه؟ 

ادر أنت مين أنانها أعزفكش أصلا: 

صاحب الصوت: الوقاد..الوقاد.. يا ضحية الفضول. 

نادر: الوقاد؟! 

صاحب الصوت: أيوة الوقاد.. وآديك قابلتني.. 

نادر: أنا مكنتش عاوز أقابلك.. أنا بس كنت عاوز أعرف. 

الوؤقادةباويل كش أنك :وسفيظة:. آنا يحذرك ويتذرك:. أناعميرى 
ما بنذر حد.. بطل اللي بتعمله لو عاوز تعيش يا فضولي. 

نادر: ولو مابطلتتش؟! 

الأرضنة كلها رشاع وواو جنا ولق اند عل انط ة برها 
يدور الأوضة أشخاص قصيرين شعرهم طويل حجمهم زي الأطفال 
لكنهم مش أطفال.. دول أشباه بنى آدمين! 

بدأوا يتحركوا ناحيتي من كل ناحية والوقاد واقف مربع إيديه بييص 
بسخرية وترقب للي بييحصل.. بدأت أحاول أفك إيديّ من على الكرمي.. 
دون جدوى. 

ملاحهم اتضحت أكتر, الشعر كتير على أجسامهم سنانهم كلها زي 
الأنياب» بعضهم كان بيمشي لكن أغلبهم نزل على الأرض وبدأ يحبي على 
إيديه ورجليه زي الأطفال اللي بيب دأوا تعلّم الحركة.. 

كانوا بيصدروا صوت خافت أشبه ما يكون با همهمات»؛ ولكنه موحد 
تدرييًا لكنه عَنّال يعلا وهم بيقربوا أكتر لحد ما وصلوائيّ عند رج وأنا 
متكتف في الكرسي بدأت أزعق بدأ مجموعة منهم يطلعوا على جسمي بدأ 
الكرمي يترئح بي.. 

بدأت أصرخ: ابعدوا عني.. ابعدوا عني.. ابعدوا.. 

أصبح صوتهم لا يطاق صوتهم تحول لحاجة أشبه بالصفير الحاد اللي 
ييخترق وداني ومخحي» حسيت بدم بيخرج من وداني.. زاد ترنح الكرمي.. 

وقعت بيه وباللي طالعين فوقي.. وقعت لورا ورامي ارتطمت بالأرض 
بمتتهى العنف.. بدأت الصورة قدامى تكون مشوشة لكنى شايف 
جاي من بعيد جذا بيقول: دي قرصة ودن يا فضولي.. لكن المرة الجاية 
باويلك من الوقاديا ويلك..شّفتهم وهُمًا بيرجعوا لورا وشفت حيطان 
الأوضة ألوانما بتتبدل وألوما بتتحول لألوان تانية» وبعد ما كانت سودا 

الأوضة تبدلت لأوضة تانية أعرفها كويس لأنها ببساطة أوضتي! 

في اللحظة دي فقدت الوعي تمامًا لمدة معرفش أد إيه.. 

لكني صحيت على صوت والدي. 

الوالد: نادريا ابني قوم إحنا بقينا بعد العصر كل ده نوم؟! 

نادر: فعلا.. صباح الخير يا حاج. 

الوالد ساخرًا: صباح إيه بقى.. ده أنا بيتهيألي لو سبتك هتكمل نوم 
لبكرة. 

اذو جلض امتل كت عبان عند . 

الوالد: يا ابنى عاوزك تركز في آخر سنة في دراستك عشان أنت مش 
عاجبنى.. والبحث المطلوب منك ماعملتش منه حاجة. 

نادر: ماتقلقش يا حاج ده أنا هعمل حتة تحقيق صحفي هيبقى مشروع 
تخرجي وبحث ميداني كمان . 

الوالد: يارب يبقى على أدّ مشروع تخرجك وبعدها خلاص! 

نادر صمت مدة لحظات: يعني إبيه. 

الوالد: أنت فاامني كويس. 

نادر: لأيا حاج هو تحقيق صحفي وبعدها خلاص. 

أنا معرفش والدي يقصد إيه ولاوصل له إيه؟ لكن كلامه خلاني 
أقول لنفسي أنت كدبت عليه طب هتكدب على تفسك. 

أنت اصلًا ماكانش في بالك إن ده يكون متعلق بدراستك أصلا.. هو 
في الحقيقة فكرة حلوة جذا.. 

أيوة أنت مش ده غرضك يا نادر.. 

طيب أنا عاوز إيه؟! وناوي على إيه؟! 

رجعت للحوار تان بصوت والدي وهو بيقول: إيه ده يا نادر؟! 

نادر: إيه! 

الوالد: ودنك نازل منها دم وناشف شكلك اتخبط فيها.. ونزفت 
إمبارح. 

حطيت إيدي على ودني بسرعة وطلع في إيدي فعلًا الدم ا 

وقلت بدون وعي: ماكانش حلم. 

الوالد: هو إيه؟ 

نادر: أصل وداني كانت وجعاني جدًا قبل ما أنام. 

الوالد: خلاص نروح لدكتور كامل بتاع الأنف والأذن والحنجرة ده 
هايل وأبوه صاحبي ولو عنده زحمة هيدخلنا على طول.. 

الوالد مستاءً: اللي يريحك يا ابني.. أنا رايح أنا وأمك بيت خالتك 

نادر: أخبار مروة إيه؟ 

والدي: والله كويسة بس تقريبًا في حاجة بينها وبين جوزها. 

نادر: طبعًا الكروتة اللي حصلت في الجوازة كانت لازم تختم بمشاكل. 

ا سويت هل الدم ده 

ف لساي ل 

البنطلون مليان بقع دم.. ده مش البنطلون بس.. ده التي شيرت كان 
6 دم صغيرة كتير. . قمت بسرعة وقفت قدام المراية وقلعت هدومي 
رشقت سحي الل كان بارا غبن معنفاة ..جسمي كله خروم أو مكان 
مص السك موسرم . ومكان كل خرم بقع 

د م 

لكن عيني لمحت حاجة تانية تحت السرير! 

وطيت بسرعة تحت السرير.. شاش لونه أسود عارفه كويس لأني كنت 

إيه ده! 
هو ماكانش حلم؟! والتحذير كان حقيقي.. واللي كان بيعضوا فّ دول 
كانوا حقيقة. 

طب والعمل! 

أناعاوز أعرف الباقي! بس لو رّحت لحفيظة تان هتكون غالبا نهايتي! 
طيب ما أنا تلميذ الشيخ لطفيء وعارف كويس إزاي أحصن نفسي من 
شره.. هو أنا نسيت اللي اتعلمته من علم الشيخ لطفي عشان واحد 
كافر.. قير يخوذني بكوابيس.. طب ما أناياما شّفْت أعمال وسحر وجن 

فوق يا نادر أنت أقوى من الوقاد.. 

أيوة أنا اقوى بديني.. قلت لنفسي كل ده عشان أشجع نفسي أروح تاني 
لحفيظة أكمل. 

بس المشكلة دلوقتي.. الست دي عاوزة ١٠ج‏ وأنا معييش فلوس 
لما.. أنا لازم أروح لها حالًا عشان أخلص ال حكاية الغريبة دي.. وأكيد هي 
عندهال تفسير للي حصل لي.. لأ لازم أروح مهاده خصوصًا بعد الموضوع 
اللي حصل يخليني لازم أروح لما بشكل عاجل دلوقتي أكتر من الأول. 

د عاد 

الفصل السادس 


العودة للأب الروحي 


قُمت خدت دش سخن وكان مؤلم جدًا مع كمية الجروح اللي في 
جسمي دي! 

ودخلت المطبخ حضرت فطار كويس عشان أنا مش عارف هرجع 
إمتى! 

خدت الفطار ورّحت للسفرة لاقيت فيه أكل موجود.. إيه ده احنا 
صحيح مش الصبح ده والدتي ربنا يكرمها سايبالي الغدا.. 

كلت وشربت شاي تقيل وقّمت غيّرت هدومي. وكان الراديو شغال 
في الصالة وشغال برنامج لاقيت الضيف بيقول للمذيع: ((الحاجات اللي 
زي دي بفضّل يكون معايا فيها جهاز التسجيل.. بدل ما أنسى أي حاجة.. 
لعلمك وأا بفرغ شريط التسجيل بلاقي حاجات مكنتش مركز معاها 
وأنا بسجلها)). 

الفكرة نورت في دماغي! 

الجملة دي زي ما تكون رسالة مبعوتة لي.. أنا فعلا لازم أعمل كده.. 

أنا عندي جهاز تسجيل كاسيت صغير مابستعملوش» دورت عليه لاقيته 
لوعرف هيموتني.. واتتواكان مكن تموتوني لما تعرفوا أنا أخدت شرايط 
إيه.. 

دارت الأيام لأم كلشوم - من غير ليه محمد عبد الوهاب - قارئة الفنجان 
عبد الحليم حافظ .. 

قلت هبقى أشتريله غيرهم.. كان من غير ليه وقارئة الفنجان لونم 
أخضر وعليهم الشعار بتاع صوت الفن ودارت الأيام رمادي وعليه 

اخترت شريط أم كلشوم.. وجبت بطاريتين وحطتهم وجربت الكاسيت 
لاقينه شغال» جربت أسجل عليه لاقيته تمام.. 

قعدت على ترابيزة السفرة وبدأت أحكي كل اللي حصل في مقابلتي 
مع حفيظة. ١‏ 

المغرب آذَّن وأنا بحكى.. ووقفت عند لما سبت حفيظة.. أما الحلم 
فتلت معملنة فريط له لوخدة:. يمكق أشوف أحلام تانية ويف ليها 
شريط مستقلء وآخر حاجة سجلتها إني خارج دلوقني رايح المندرة أقابل 
حفيظة المقابلة التانية.. 

خدت الكاسيت؛ وكنت خلصت الوش الأولاني من الشريط» وقلبت 
الشريط عشان أسجل على الوش التاني وحطيت قارئة الفنجان في جبيي 
وأنا بحطه سرحت شويه في اسمه.. مش يمكن تكون حفيظة دي بتنصب 
عللّ!! طب واللي حصل في الحلم! 

خرجت من البيت ورجلّ عارفة طريقها.. عارفة رايحة فين كويس! 

أو بمعنى أصح رايحة لمين؟! 

أيوة.. أبويا الروحي..الحاج مختار.. 

لاقبته واقف في الشارع مع رجلين من البلد قدام بينه وبيلح عليهم 
يتفضلوا للعشا.. كعادته الكريمة. 

لكن أول ما شافني ابتسم! أما أنا فحسيت من كتر الأحداث إن زي 
ماأكون ماشفتوش من سنة.. 

رحب بي وساب الناس وألحٌ عل الدخول.. لقتني بقوله: عم مختار 

مختار بلهفه: حاضر يا ابني عاوز كام.. 

نادر: هرجعهم لك علطول والله. 

مختار: يا ابني هو أنا سألتك هترجعهم إمتى؟ أنا سألتك عاوز كام» 
وبعدين أنا مش هاخدهم. أنت زي ابني! 


نادر: لأطبعًا هرجعهمء )بس مال ارقت وساعم ريكمرة اكول 
لوالدي عشان لسه واخحد منه فلوس الكتب والكلية. ْ 


مختار بقلق: أومال الفلوس دي عاوزها لإيه. 
نادر: إيه؟! 
مختار: عاوزها تعمل بيها إيه؟! 


نادر: عاوزها هعمل بيها حاجة مهمة بالنسبة لي.. هقضي يبها مصلحة 
ياعم مختار. 


مختار: إيه المصلحة دي يعنى؟ 

نادر: خلاص يا عم مختار مش عاوز حاجة. 


ختار: ماتتحمقش علّ.. وقولي إن اللي شاكك فيه مش صح! 


نادر: شاكك في إيه؟ 
غتار: من وقت ما سألت عن الوقاد وأنا مبقتش مطمن. 
نادر: ومال الوقاد بالفلوس؟ 


مختار: نادر.. أنت رايح للوقاد؟! 

نادر: أروح له بفلوس ليه يعني؟ 

مختار: رايح تقوله إنك عيان عشان تعرف تدخله. 

لوقلت لكم إن الجملة دي كانت بالنسبة لِيّ زي الوحي اللي نزل عل» 
مش هتصدقوا أنا انبهرت بيها لدرجة إني ابتسمت وماردتش. 

مختار: براحتك يا نادر» أنت عاوز كام؛ وأنا مش هسألك عاوزهم في 
إيه. 

نادر: ٠٠١‏ جنيه؛ و أوعدك هجيلك أحكيلك على كل حاجة وشكرايا 
أجدع عم مختار في الدنيا كلها. 

خدت الفلوس وطيران على المندرة داخل دخلة الفاتحين.. أول ما 
دخلت لاقيت ناس كتير داخلة وناس طالعة.. إيه ده.. ده في عزا اضطريت 
أدخل أعزي وأناامش عارف ده عزا مين! 

طول ما أنا قاعد عينيَّ مش ثابتة رايحة يمين وشمال وبدور عليها هي فبن؟! 

اتفاجئت بأبويا في وى وقعد جنبي وبص لي بابتسامة لا تناسب المكان 
والموقف اللى احنا فيه. 

والدي: والله وبقيت صاحب واجب وبتحضر عزا أهل البلد. 

نادر: آه طبعًا.. أومال.. ده واجب. 

والدي: طب لما أنت عارف مش كنت تقولي بدل ماسبت أمك واقفة 
في الشارع ودخلت. 

أنا عرفت واحنا عند خالتك بموضوع الوفاة ده. 

نادر: و أنا أعرف منين إنك هتيجي تعزي في العزبة. 

والدي: ما أنا جيت أهو! 

نادر: خلاص يا حاج آدينا جينا احنا الاتنين. 

والدي: عاوز مني حاجة أنا هقوم عشان أمك واقفة برّه. 

نادر: لا اتفضل أنا قاعد غالبًا كده للصبح. 

والدي: نعم! 

نادر: إيه في ايه..قصدي لحد بعد العشا. 

والدي: ماتتأخرش روّح شوف أحوالك ومذاكرتك. 

نادر: حاضر يا حاج مع السلامة بقى. 

ناس داخلة؛ وناس طالعة وفنجان قهوة ورا التاني؛ وأنا عامل زي 
الطفل التايه اللي بيدور على أمه.. زهقت وحطيت وشي بين إيديا وبصيت 
في الأرض.. لحد ما شفت رجلين حافية مشققة التراب كاسيها.. واقفة 
قدامي.. رفعت وشي بالراحة.. لا قيتها واقفة في وشي.. 

حفيظة: بتدور عل؟ 

نادر: طبعًا مش فيه بينا معاد؟ 
حفيظة: وفيه بينا اتفاق.. 
نادر: آه.. وأنا جبت الفلوس زي ما طلبتي. 
حفيظة: خلاص يبقى هنقعد مع بعض 
نادر: إمتى طيب؟ 
حفيظة: بعد ما العزا يخلص هجيلك. 
ا 0 
حفيظة: ولامطول ولا حاجة. باقر وا كرجا ينها الباس حلي 

ٌْ ليك قاذ بأئ حبة إنك مستت أبوك راجعلك تتاني.. 

ناور ةيار نيقيو ا: 

حفيظة: قوم أهو أصلًا الناس بدأوا يمشوا. 

نادر: أقوم فين؟ 

حفيظة: ارفع راسك ويص حواليك. 

رفعت راسى لاقيت الناس اللى كانت قاعدة واقفة في طابورين بيعزوا 
أهل المدوى وماشيين.. لكن حفيظة مالقتهاش ولا ليها أثر ولاكانت واقفة 
قدامي مكان ما كانت بتكلمني.. ازاي ني لحظة كده اختفت! 

قُمت وقفت أبص عليها مالهاش أي أثر! 

دخلت جوة طابور وعزيت ورجعت دخلت المندرة من جديد وقعدت 
والناس عمالة تقل واحد ورا التاني لحد ما فِضيت ولاقيت واحد من أهل 
المييت جاي ناحيتي. 

سلامو عليكوا أنا محمود. 

نادر: أهلّا وسهلا. 

محمود: حضرتك العزا خلص والناس مشيت. 

نادر: أنا قاعد مستني والدي هيعدي علي. 

محمود: شكلك غريب مش من العزبة. 

نادر: الحقيقة آه بس العزا واجب علينا طبعًا. 

محمود: كثّر خيرك ما يلزمش أي حاجة أساعدك بها. 

نادر: لا والله كثر ألف خيرك.. 

محمود: طيب أستأذن. 

نادر: بقول لحضرتك هو في ست عجوزة غلبانة بتبقى قاعدة هنا عاوز 
ذا حاجةلمها. 

محمود: مين حفيظة! 

نادر: آه.. لأ.. أنا معرفش اسمها إيه. 

محمود: بص هي ماتعرفش غلبانة ولا تعبانة الله يسهلها.. جاهلة ولا 
متعلمة.. غريبة الست دي. 

نادر: طب هي فين؟ 

محمود: وقت العزا أهل أي ميت بيطردوها من المندرة. 

نادر: بيطردوها؟ 

محمود: أه.. ولب شؤم وعيلتها زيها.. إن كان هي ولا المخفي جوزها 
ولا المصيبة ابنهم. 

نادر: آه ما هي قالتلي.. 

محمود: قالت لك! هي مين. 

نادر: لأ أقصد حاجة تانية. 
محمود: خلاص بقى خليها تكملك مدام فالتلك قبل كده بس نصيحة 
لوجه الله.. حفيظة تاريخها أسود وهتبيع أي حد وأي حاجه عشان ابنها. 
مهما عمل فيها.. هتبيعك أنت وأنا ومليون غيرنا.. بس المهم تشوف 
دي عيلة كلها سوداء جوزها بندعي كلنا ليل ونهار ربنا ياخده ويريجحنا 
من شره وأذاه.. ولولا الحُرمانية كانوا أهل البلد سابوهافي الترب لما لقيوها 
قُدام ترب عتمان.. ما هوده أنبل منهم بس غار ومات خلاص.. الدور 
.2 
بُص..أنا ما أعرفش أنت طبيعة كلامك معاها إيه وليه! بس شكلك 
محترم.. فخلي بالك. 
نادر: حاضر. 
محمود: أستأذن أناء وماتقلقش هتظهر لك فجأة زي ما بتختفى كتير 
فعا 
تافر أنامتشك و جديا امنا عمو 
ومشى محمود وفضلت قاعد في المندرة والساعة عدت تسعة ونص وأنا 
لوحدي مستني الهانم تشرف.. 
لحد ما سمعت صوت خطوات هادية ولقيتها داخلة.. وجاية ناحيتي 
لكن عينها كان فيهم غضب مرعب جدًا.. 
عد 

الفصل السابع 


شر نهاية!! 


اسيك فنا شان ممطحة.. وثمّت وقلع وفتله د عفدى 
وقعدت على المصطبة اللي كنت قاعد عليها وقالت: اقعد. 

نادر: اتأخرتي انتي عل يا ست حفيظة. 

حفيظة بحده شديدة: أنت ازاي تتكلم عني.. أنا سمعت كل حاجة. 

نادر: أنا ماحكتش حاجة من اللي قولتيهولي خالص. 

حفيظة: أنا بقول اتكلمت عني مع محمود ابن آمال ليه. 

نادر: ما أعرفش إن ده هيضايقك.. معلش. 

حفيظة: ماتتكررش تاني يا نادر.. أحسئلك! 

نادر: حاضر.. اتفضل وطلّعت من جيبي ٠١١‏ جنيه. 

حفيظة: إيه دول!:مش أنت قلت جبت المطلوب. 


نادر: ده نصه قبل ما نبدأ والباقي لما نخلص. 

حفيظة: لا ناصح.. أنا لو عاوزة ما أحكيش مش هحكي. 

نادر: طب ممكن نتكلم في المفيد ومانضيعش الوقت. 

حفيظة: قول إيه المفيد؟ 

35 ع 57 57 0 

رفعت كم القميص وقولتلها تعرفي تقوليلٍ إيه ده! 

حفيظة مسكت دراعى وفضلت مركزة معاه وقالت: 

- دي عضة.. لاعضات كتير.. منهم. 

نادر: شنا مين؟ 

حفيظة: الحرس..الوقاد له حرس وظيفتهم يخوفوا أي حد يفكر يتعرض 

8 0 5 

له ولو حتى بالكلام ياما جولي أول ما طردني.. بس هناف الأول بيجوا 
يخوفوك بس في أولما كده عض! ومش هتلاقيهم عرّفوه بده أصلا. 

نادر: وإذا ُلتلك إنه هو جه بنفسه جه وحذرني. 

حفيظة:هو! إزاي يعني! 

نادر: أيوة الوقاد كان معاهم وهو اللي حرّكهم وربطني وهددني . 

حفيظة: بس إزاي يجيلك. 

نادر: والله زي ما بقولك كله. 

حفيظة: بص من عشرتي معاه؛ فيه ججن من المسخرين بياخد شكل 
وهيئة الوقاد وده بموافقة الوقاد.. فهو ده اللى أنت شّفته.. ولعلمك الوقاد 
مايعرفش حاجة عن الموضوع.. الجن ده بينصرف من دماغه. وكان الأول 
بيرجع له يحكي له لحد ما الوقاد قاله شوف شغلك من غير ترجع كل 
شوية تحكي لي.. ده سمعته بودني في مرة وكان بيزعق له جامد. 

نادر: طب والعض ده كله؟ 

حفيظة: مش هيجولك تاني.. ماعند*مش حاجة يعملوها تاني. 

ناو انااسستريك عدا شري اجيس [تلاهلة وتو خسن إنك 
متعلمة أحسن منى.. شوية أحس إنك غلبانة وشوية أحس إنك ماتقليش 
في الشر عنه.. اتتي مين في دول؟! 

حفيظة: أنت تفرق معاك في إيه.. هات ال١١٠‏ جنيه.. أنت هتفضل 
ماسكها كده كتير ؟! 

خدت ال١١٠‏ جنيه الأولانية واشترطت إني اسمع وما أقاطعهاش» ما 
اتضايقتش من الكاسيت وبدأت تكمل: 

أنت كنت عاوز تعرف أنا اتطردت إزاي! 

الوقاد وابني بقوا عصابة وأنا بقيت مجرد خدامة بتأكلهم قفلت على 
نفسي باب أوضتي.. حاولت أرجع أساعده زي الأول منعني وقالي خدتي 

لحد ماني يوم كنت نايمة صحيت على صوت واحدة ست.. أيوة 
واحدة ست في البيت.. أنا اتجننت وعقلي طار.. الوقاد جايب واحدة في 

مك فزعل السرير أمشى ورا مصدر الصوت لحد أوضة الوقاد 
لكن لاقيت الصوت مش جاي منها! 

الصوت جاي من أوضة تانية! أوضة ابنى! بقيت واقفة أقول يا نهار 
أسود واحدة في أوضة ابني.. ابني اللي كبر بالسحر والشراللى لسه شايفاه 
لحد دلوقتي عيل.. واحدة في أوضته. 

قربت من الأوضة.. الصوت سكت شوية وبدأت أسمع همس هموت 
وأفتح باب الأوضة وأدخل زي أي أم وألطش ابني بالقلم لكني خايفة.. 
الصوت رجع تاني.. بس المرة دي صوت الوقاد اللي سمعت صوته 
بوضوح بيقول: 

«أهب لك وريثي.. أهب لك ابني» 

وسمعت صوت ست فعلًا لكنها كانت بتطلع صوت مرعب جدًا 
مش مفهوم.. واتكلمت برضو كلام مش مفهوم. 

لكن الكلام اتغير.. وبدأت أفهم كلامها. 

الولاء كل الولاء لابن آدم المنشق عن نسل آدم. 

الطاعة كل الطاعة لابن حواء المنشقٌ عن نسل حواء. 

وسمعت صوت ابني بيقول: 

«وأنا قبلت الزواج من ابنة مارد النار والأرض. 

ابنة الحاكم - المطاع- ابنة النار -ابنة الأرض.! 

يا خبر أسود : ابني بينجوز ! 

وأنا واقفة بره زي الغريبة. 

ورجع الوقاد اتكلم: 

«أهب لك وريثي - أهب لك ابني.» 

فردّت هي: الهبة وصلت إلى أبي وأمرني بالحضور.. لأزوجك نفسي 

ورد ابني: وأنا قبلت زواجك. 

الوقاد: بحق أول من انشق عن الرحمة والنعيم. 

بحق من ترك الجنة لكبريائه العظيم. 

بحق من غوى آدم وتركه في عذاب أليم. 

أنا سمعت كل الكلام ده ما استتش» ّمت زاقة الباب ودخلت فت 
نتن واف لأمس جلابية مبودا وأبوه زيه:: وشفتها كانت حلوةعادية لكتن 
مجرد ما شافتني فتحت بوقها وكشرت و سنانها خرجت بره وزعقت بصوت 
وطلعت تهري من الأوضة ووقعت أنا على الأرض وخرجت هي تجري. 

بعدها حسيت بضرب الوقاد لي وهو بيصرخ: قطعتي الجلسة يا 
ملعونة.. مش هعرف أجوزة أي جنية تاني بدأت أصرخ أنا كان وأقوله: 

0 قطعتي طقوس الزواج يا ملعونة.. قضيتو على وريثي! 

أما عن ابني فكان قاعد على السرير ساكت ماييتحركش وسايب أبوه 

الوقادّص لي وقاله شيلها ارميها برّه.. دي ضيعتك.. أنت اللي منعتني 
نرميها بره من الأول.. كده مالكش جواز من بنات الجن أبدًا وهي 
المسفةه 

قام ابني من على السريروعدانا وخرج.. أبوه وقف وفضل يزق ف لحد 
باب البيت وأنا أبوس إيديه يسبني وفتح الباب وأنا أحلفه بأي حاجة 
أفضل بسببها جوة البيت.. لحد ما جه ابنى أخيرًا نطق: سيبها.. 

الوقاد: نعم.. 

الوقاد: بعد كل اللى عملتهولك بتقولي سيبها! 

الوقاد زقني ورماني على الأرض وقاله اشبع بيها! 

وطلع أوضته.. فضلت أعيط.. ابني سندني ووداني أوضتي وفضلت 
أقوله نهرب ياابني 

ماردش علي وقفل باب أوضتي وراه ومشى من غير ما يعلق. 

كانت ليلة صعبة عل جدًا كملتها عياط وندم على كل اللي عملته من 
ذنوب طول عمري ونمت من التعب.. 
عارفاه كويس شارع الترب.. وإيديّ ورجيّ متكتفين ومرمية على الأرض.. 
وواقف قدامي وقاد وابني.. وبدأ ابي يتكلم: بوظتي كل حاجة.. بوظني 
لي حياتي.. بوظتي لأبويا كل اللي كان ناوي يعمله لي. 

قولتله: خلاص يا ابني مش هتدخل تاني. 

الوقاد: خملاص يا حفيظة: إوعي تكوني فاكرة إنك بمكن تقلبي وريثي 
علّ» ده شارب الترياق.. هو اتحرم من جوازة آه لكني هجوزه واحدة 
زيك يعمل فيهازي ماعملت فيكي وتكون جارية زيك. 

حفيظة: خلاص يا وقاد اللى تطلبوه هعمله. 

الوقاد: مش عاوزين منك حاجة تاني.. إحنا حنى مش هنموتك. 

حفيظة: انتوا هتيسبوني مرمية هنا في الب لوحدي للصبح. 

ابني ضحك بصوت عالي: هنسيبك آه.. لوحدك لأ. 

ولافبينه جاب فأس كبيرة وعلى باب تربة فضل يدق ويقول: إحنا 
بنقلق نومكوا اخرجوا.. إحنا بنأذيكم اطلعوا.. إحنا بنتحداكم.. 

يا معشر الموتى.. يا معشرالأرواح.. يا آل عتمان.. وفضل يدق بالفاس 
وبدأ الباب يتكسر. . ومعاه اتكسر طوب كتير من طوب التربة. . ودخل 
الوقاد وبدأ يخرج جئة قديمة عبارة عمن هيكل عظمي وكفن شايفاها 
بسبب نور القمر ورماها قُدَّام التربة بره 

وابني نزل عليها بالفاس وأنا هموت من المخوف وأصرخ وأقوله: 

- لا ياابني بلاش الميتين بلاش دول.. ابي كان جوة عينيه نظرة 
مجانين.. 

وفضل يقول ورونا هتعملوا إيه بعد ما خلص شال أكوام العضم 
ورماها جوة التربة؛ وقام زاققني و محل وشي مقابل للتربة وقال مع 
السلامة.. الوقاد قاللي: ابقي قوليلهم إنك ماعملتيش حاجة؛ وإنك مراتي 
وأم الوريث.. بالمناسبة دي جتة «عتمان) 

وعتان الكبير نفسه.. 

يعنى أنا مونّه وجيت قلقت عضمه.. 

وخد ابني ومشي.. لأ ابني إيه بقى.. أيوة ابنه . 

فضلت أصرخ وأستنجد ولكن مشيوا والمكان سكت ثمامًا وأنا جسمي 

عمال يترعش ويتنفض من الرعب والبرد المحيط بي وعينيّ مركزة جوّه 
التربة الضلمة اللي اترمى عض المئث فيها.. وبالمناسبة عيلة عتمان دي 
زها زي الوقاد بنوع تحضير زيه لكن مات منهم ” فجأة دفنوهم وسابوا 
البلد.. فيه ناس قالوا إن الوقاد هو اللي موتهم.. المهم إنهم اتدفدوا هنا 
وأنا قدام تربتهم حالًا. ومدفون معاهم كبيرهم. قالوا الوقاد موّته واتنين 
اتتحروا بعده؛ والله أعلم. 

بحاول أقوم مش قادرة ماقداميش غير إني أفضل مكاني لحد ما الصبح 
يطلع.. والناس قشي في الشارع وأصرخ ويسمعوني لأن واضح إن التربي 
من حظي مش موجود الليلة؛ لكن بدأت أشوف في القبر في الضلمة جوة 
حاجة نورت نور صغير واتطفا بعدها نور تاني واتطفا. . بعدها بدأت ألمح 
الا 

بدأت أوسع عينيًا عشان أشوف أكتر. ومش عارفة. 

لكن فجأة تت في وشي على مدخل القبر المتكسر شسخص خارج 
زاحف من القبر وجلد وشه دايب وكمل رخف وقرّب مني.. ومد إبديه 
ومسك طرف جلابيتي فضلت أصرخ وأحاول أزحف لورا وهو بيشد 
ف لكن كان ضعيف» مقاومتي كانت أقوى منه بكثير فزحفت لورا فعلًا 
وماقدرش يحركني لكن إيديه فضلت متبتة في هدومي.. 

وخرج باقي جسمه. . جئة بني آدم متحللة؛ ويبحاول يقف مش 
عارف, لحد ما خرج واحد تاني زيه ومسك في هدومي هو كمان وبدأوا 
يشدوني لحد التربة؛ فضلت أقاوم وأصرخ. . لك ما سمغت ضيوت 
وزآنا لأقتك حاجة طويلة جد مش غارفة أوضفهالك: . هي عاملة زي 
ماتكون ست لكن شعرها منكوش وطويلة أوي ورجليها عاملة زي 
رجلين الحيوانات ووطت عل وبدأت تشم فّ: وقالت قولي للوقاد الرد 
جايلك ومش هتتحمله.. وبرجلها زقتني زقة خدت اللي كانوا ييشدوني 

واتزقينا كلنا جوة التربة.. مع الزقة بصيت وأنا جوة القبر شُفت رجليها 
بس ومشيت.. وأنا فضلت جوة التربة سامعة صوت نكش حوال في كل 
مكان.. 

ماتحملتش الموقف وأغموى, عل لكن وأناغايبة عن الوعى سمعت 

2 5 3 و 9 

كلامهم ارموها برّه.. الأم ستنتقم لأبينا بعدها فقت لقتني في المستوصف 

وكل يومين ألاقيه جاي هنا هددني ويقولي إنه يقدر يعمل أكتر من 
اللي عمله بس ما قولتلوش على اللي العفريتة قالته!! خليها تحرقه يارب! 
ابني قالي إنه لو ابني جالك هيعمل فيكي أكتر من اللي عمله المرة اللي 
فاتت.. هو مابقاش ابنك خلاص.. هو وريشي دلوقتي.. 

خلصت حفيظة كلامها وعرفت منها كده حاجات كتيرة عن العيلة 
الملعرنة دي. 

حفيظة: أنا ماعنديش حاجة تانية أحكيها. 

نادر: آه خلاص أنا حتى هقفل الكاسيت أهوه. 

حفيظة: طب هات باقي الفلوس. 

نادر: لما تقول لي إِزَاي أدخل البيت عند الوقاد وابنك. 

حفيظة: نعم..تدخل فين! أنت اتجننت! 

نادر: هدخل عاوز أشوف أكتر من إن أسمع. 

حفيظة: ما أعرفش أدخلك.. هو أنا عارفة أدخل! 

نادر: طيب أنا لو عملت عيان ورّحت له! 

حفيظة: ما أعرفش! هيكشفك.. بيقدر يعرف 

نادر: ما هو لازم حل. 

حفيظة: شوف حددعيان وعليه جن وده وروح وكده هتبقى أنت في 


السليم ومعاك حد يجدد عيان! 

نادر: خدي باقي فلوسك الساعة اتأخرت ولازم أمشي! 
حفيظة: خلى بالك الوقاد غضبه وانتقامه صعب. 


لشن 


أرض الترعة 

كانت الساعة تقريبًا ؟1 بالليل لما سبتهاء ومشيت و أنا لسه دماغي 
مش مقرره هعمل إيه بالظبط! 

مشيت في الشارع أقلب كل اللي حكته في دماغي.. 


عِ 


أد إيه الست دي دماغها توزن بلد ومش جاهلة.. 


أد إيه مش سهلة و اتعرضت لمواقف رهيبة إلا إنها قوية.. ابتزتني عشان 
تبيع اللي عاوزه تقوله.. أيوة اللي هي عاوزة تقوله.. لأني متأكد تمامًا إنها 
خبت حاجات كتير.. وحكت اللي هي عاوزة تحكيه بس.. موضوع إنها 
ظهرت وسط الناس واختفت فجأة ده معناه إيه برضو؟ 

أسئلة كتير وأفكار متداخلة فقت منها وأنا في شارع الترعة بين بلدنا 
والعزية الغربية. . فقت على صوت حاجة بتقع في الترعة. . حاجة كبيرة 
وعملت صوت.. وقفت بصيت من بعيد على الترعة أشوف في إيه؟ 

صمت تأم. .كملت مشي بعدها سمعت حاجة زي ما تكون بتعوم في 
الب جنبي. . وقفت الصوت سكت. . رجعت كملت مشي الصوت كمل.. 
وقفت وقلت مابدهاش مشيت احية الترعة. .كان في شجر غاب حاجب 
الرؤية.. الرؤية دي بالمناسبة يا دوب نور القمر.. 

مشيت جوة الغاب ده وبقيت أزقه بالراحة يمين وشمال عشان أوصل 
للترزعة لحد ما وصلت.. منسوب الميِّه كان منخفض زيادة عن اللزوم فباين 
الحاجات اللي في قاع الترعة ما بين حيوانات ميتة على زبالة على شولة 
بتاعة سماد.. بس فيه وسط كل دول حاجه كده مكورة وكبيرة وبارزة عن 
كل الحاجات اللي حواليها في أرض الترعة.. 


لكن عشان هي مش زي أي حاجة غرقانة في الترعة اتحركت و بدأت 
تقوم.. أو تحديدًا اتفردت. . وقفت واتفردت وطولت طِولت طولت لحد 
مابقت حاجة مش طبيعية. نك ف حر اطريلة لبعرها ويل 
ومش قادر أشوف ملامحها من الطين.. اللي كاسيها.. 

اتحركت ببطء ناحيتي. . بدأت أنا كان أتحرك بضهري ببطء شديد 
جوة الغاب واحدة واحدة.. وقفت هي لكن أنا كملت تراجعي بضهري 
بهدوء شديد.. في لمحة لقيتها جاية بسرعة رهيبة ناحيني؛ سرعتها شلتني 
مكاني اتلخبطت وقعت على ضهري ومالحقتش أعمل أي حاجة لأني لقيتها 
وال لكا ل ا 0 

نفس الوصف اللي وصفته حفيظة. . بدأت أقولها أنا ماعملتش حاجة.. أنا 
ماعملتش حاجة.. يارب انجدني يارب. 

نزلت بجسمها زي الأفعى ووشها قريب من وشي وشفت وشها وش 
أسود تيف عينها صفرا مشقوقة طوليًا وشها مليان طين. 

أنفاسها حارقة لا تحتمل.. وقرّبت من وشي جدًا غمضت عينيّ وبدأت 
أتشاهد وشريط حياتي كله مر بسرعة في عقي وفّقت على صوتها في وداني 
بتقول: بلغ الوقاد إني هخلص عليه بنفسي.. 

لما سمعت الجملة جالي شجاعة غريبة وحسيت إني مش أنا الستهدف 
وقولتلها هوانتني مين ؟ فتحت عينها على الآخر وصدر منها حرارة 
شديدة جذا أذتني. 

وقالت: جنية عتمان.. مراته . 

في اللحظة دي افتكرت حكاية جرواز ابن الوقاد اللى بات بسبب 
حفيظة.. عتمان بقى اتجوز من جنية فعلا! 

كملت كلامها وقالت لي: دخلني عنده.. دخلني عنده. 

بحذر وقلق قولتلها: أدخلك إزاي؟! 

ردت: هو محصن بيته.. دخلنى أنت بالحجاب.. دخلنى بالحجاب. 

واختفت تراجعت بسرعة وعاد للمكان كله هدوؤه. 

ميك وقتة وطلتت تسر زق العبا لط ره ناعافنة 
وأول ماد: خلت البلد تظاهرت بالمهدوء وأنا ماشي في الشارع لكن 
هدومي اللي اقلت تراب وطين من وقعتي في الغاب كانت ملفتة للكام 
واحد القليلين اللي كانوا ماشيين في الشارع وشافوني وبرقوا.. 
وصلت البيت وكانوا نايمين.. دخلت خدت دش داني كنت محتاجه 
جدًا وطلعت دخلت المطبخ وعملت كوباية شاي ودخلت أوضتئي. 
وجبت الكاسيت وورق وقلم وجبت اللي سجلته من الأول وبدأت 
نمت على المكتب من كتر التعب وأحلام وكوابيس كتيرة متداخلة 
طاردتني» ولكن أوضحهم كان حلم لبنت صغيرة خبطت على باب 
أوضتي وقعدت معايا وقالت لي ماتنساش حجاب الجنية! دخلها! 
قولتلها يعني إيه؟ 

الببت: عتمان الكبير كان أقوى من الوقاد لكن الوقاد فضل يمارس كل 

مش عارفة تنتقم منه» حاطط طلسم حوالين بينه يمنع دخولها.. لكن 
الحجاب بيفك الطلسم وتقدر تدخل.. 

نادر: طب ما تأذيه وهو برّه البيت. 

البنت: هي عاوزة تخنقه جوة بيته زي ما عمل في جوزها. 

نادر: طب وابئه؟ 

البنت: هتدخل وهو بره لأنه أسوأ من أبوه.. ومسكت إيدي وقالتلي 
ألف سلامة. 

نادر: وأنا إيه استفادي لما أعمل كده.. هو ماعمليش حاجة. 

البنت: لأعملك وهيعملك وهتضمن عدم غضب الجنية. 

نادر: ده اللي هو إزاي يعني؟ 

بدأت البدت تبص بغضب شديد وبدأ جلدها ينسلخ من على جسمها 
وخرج منها جسم أسود طويل نحيف عيونه صفرا مرعبة سنانه حادة 
مريبة جسمها كله متفحم وطوها مخيف. 

كنت قاعد على الكرسي وهي واقفة قدامي زي العملاقة! 


عنده.. دخلني عنده وفضلت تكرر في الجملة . 


اانا مجيح وأناغتوق وفيت مت عل لزي تعيان جذا: 
لكنى افتكرت ! 


الشاش الأسود بصيت تحت السرير مفيش له أي أثر . 


598 


فتحت الأوضة وخرجت أسأل ماما اللي قالت لي شاش إيه أنا 
مادخلتش أوضتك من امبارح.. سبتها ودخلت الأوضة قلبتها مفيش أ 
حاجة. 

لاافوق السرير ولا تحته ولا كأن في أي حاجة! 

حاجه جت في بالي ما أعرفش إزاي ومنين.. قفلت باب أوضتي 
بالمفتاح وقلعت القميص والبنطلون ووقفت قدام المرالية زي ما توقعت 
كل آثار الجروح واللي كان موجود كله اختفى تمامًا! 

هل البنت هي السبب أو الجنية دي من باب الرشوة يعني ده عشان 
أنفذ المطلوب.. طب وإذا أصلًا نفذت. . هوفين الحجاب ده أصلًة!! 

باب الأوضة خبط وحد حاول يفتشح قُلت: ثواني ولبست بسرعة 
وفتحت لاقيت والدتي داخلة وشكلها متضايق جذا. 

نادر: خير مالك في إيه؟ 

والدتي: يعني مانتش عارف! 

نادر: عارف إيه يا ماما؟ في إيه؟ 

والدتي: أبوك قالي. 

نادر مقاطعًا: يوووه يا ماما..هو بابا ليه مكبر كل حاجة. 

والدي: مكبر..هو كده أنت شايفه مكبر!! ما اتعودئش منك تكون 
سلبي كدهيا نادر. 

نادر: يا ماما سلبي في إيه؟ هو أي كلام يتقال وخلاص نصدقه ؟! 

والدتي: خلاص ياابني.. أنا غلطانة. .كنت فاكرة إن هعرف آخد 
وأدّي معاك في الكلام؛ ولكن واضح إن كلام أبوك صح. 

نادر: وبابا قال إيه؟ 

والدي: قال إن حالك اتغير وبقيت غريب وإنك مخبي حاجات كتيرة 
ْ عننا.. ده حتى استغرب لما شافك في العرا. 

نادر: طب ده كه معناه إن وحش! 


والدتي: يا ابني أنت بتقضى الغرب واجب وبتيجي على اللي يخصنا 


تسيبه! 
نادر: هو إيه اللى يخصنا ده.. أنا مش فاهم حاجة. 


والدتي: مرروة بنت خالتك! 


نادر: مروة مالها ؟ 
والدتي: هو إيه اللي مالها أومال انت بترد عليا في إيه من الصبح! 


نادر: قالي! قالي إيه! آه آه عندها مشاكل مع جوزها تقريبًا.. 
والدتي: مشاكل! يا ابنى مروة طالبة الطلاق أومال أبوك قالك إيه! 
نادر: يا أمي أنا مش فاهم. 


والدي: يا ابني أنا عاوزاك تاخدها توديها للشيخ لطفي لأن امبارح لما 


أبوك بقى لما قولتله نادر ياخدها و يوديها أو نجيبها هنا تاني والشيخ 
يجي قالي الشيخ لطفي زعلان مننا وإنك أنت السبب..هو أنت زعلته في 
حاجة يانادر؟! 

نادر: والله أنا ولا زعلته ولا أي حاجة.. خلاص أنا هعدي عليها 
وآخدها و أروح للوقاد.. أنا ما أعرفش ازاي نطقت الاسم وهو مكنش في 
بالي ولاكنت عمري هفكر في كده.. أنا كل تفكيري إني كنت أعمل عيان 
وأروح له.. ده إذارحت! 

الكلمة طلعت من بوقى ودخلت دماغي.. تفكيري كله اتشل لثانية 
وبعد ما حصل عاصفة من الأفكار المترابطة بالسيئاريو! 

اللي هيحصل مروة عيانة فعلًا يعني أنا مش هكون بكدب. 

هقدر أدخل وأعرف كل حاجة.. هبقى حققت كل اللي أنا عاوزه 
وعملت مشروع تحرجي ووصلت لأقصى درجات طموحي في عام 
الغيبيات.. إيه ده.. ده أنا لو مرتبها مكانتتش هتطلع بالدقة دي أبدًا! 

كده اصطدنا حمس ست عصافير بحجر واحد.. قطع تفكيري كلمتين 


من أمي: طب وأنا. 

فقت فجأة من السرحان اللي كنت فيه وبصيت لقيت البت الصغيرة 
تاني وأمي مش موجودة. 

قولتلها وانتي إيه. 


البت: رتبت كل حاجة ونسيتني! 


نادر: أنا مانستكيش ولاحاجة بس بس.. تداخل صوتها مع صوت 


والدتي: خلاص يا حبيبي شوف هتروح إمتى وأنا هاجي معاك. 
نادر: لا. 

والدي: خلاص خد والدك. 

والدتي: خلاص يا حبيبي.. رتب أمورك وشوف هتروح إمتى وأنا 
هبلغ خالدك ومروة مش معترضة على فكرة.. . 

أنا هقوم أكمل غسيل.. 

وطلعت أمي وجبت ورقة بسرعة وقلم وكتبت خطوط عريضة للي 
هيحصل كله.. ماعدا ما يخص الحجاب لأني لسه ماقررتش هعمل إيه.. 
وسبت الورقة على المكتب وقُلت لازم النهارده أفصل تمامًا وآخد إجازة 
من الأحداث المتلاحقة دي شوية.. 

وبكرة أقرر هعمل إيه.. 

خرجت من البيت ورّحت ببت خالتي..مروة لو نسيتوا هي بنت 
خالتي اللي الشيخ لطفي المفروض عالجها بالرقية وكده والحقيقة إنها بقت 
كويسة و اتهوزت و المفروض إن الحياة بقت تمام لكن واضح إنها مش تمام 
ولاحاجة. 

أنا مش هنسى يوم جواز مروة.. أمها كانت بتعمل حاجات غريبة 
جذا.. كل دقيقة تروح ترقيها.. وكل ماحد يسلم على مروة تجري تمسح 
إيد مروة بالمناديل و أي بنت تيجي تبوس مروة تشدها وتقول لما بلاش 
علشان المكياج هيبوظ.. كان منظرها كوميدي جذا والناس كلها كانت 
بتتريق عليها.. لكن الأهم من ده غير إن منظرها مسخرة لأكان منظر 
مفضوح جدًا.. ومحدش مافهمش خالتي بتعمل كده ليه.. والتعليقات كنت 
سامعها بوداتي.. مابين: «معلش ماهي طلع عينها على بال ما جوزتمها» 

«الولية اتجبنت» 

ااهي فاكرة إن بنتها مفيش غيرها ولا إيه؛ 

«اعذوروها ما البت طفَّشْت عرسان ياما» 

"دول بيقولوا إنها عملة عمل للعريس» 

و كلام كتير من العينة دي 

المهم اتجوزت وآديني رايح اشوف إيه حكايتها؟! 

وصلت بيت خالتي وخبطت ووقفت شوية برّه سامع حوار بين 
خالتي و مروة و صوت بيعلا فخبطت تاني.. الباب اتفتح ولقيت مروة 

مروة: نادر انت إيه اللي جابك؟ 

نادر: نعم؟ 

مروة: نعم الله عليك.. بقولك إيه اللي جابك؟ 

تدخلت خالتي في المشهد: اتفضل يانادر يا ابسي معلش اصل مروة 
اميبتاتان 

مروة: أيوة اتجننت و أنت جاي بقى ياعم الشيخ تنقذها صح؟ صح؟ 

نأدر: مروة اهدي شوية؛ في إيه.. 

مروة: ما فيش حاجة.. ارجع للي باعتينك و قول لمم أنا هتطلق يعني 

نادر: حا|ااضر ممكن أدخل طيب؟ 

مروة: هوإيه واحدة عايزة تطلق لازم تكون يا ملبوسةيامجنونة 
عندكم؟! 

خالتي : ادخل يانادر يا ابني.. 

دخلت ومروة قعدت على الكرسي و بدأت تحكي على خلافات زوجية 
قافية حر وارمهذا إثبنا ميل بين أى :تدخ كسمو من وزار برقتو نذا 
إنها تحصل ووارد إنها توصل للطلاق.. مابين إهمال و تجاهل و حاجات 
بتحصل في أحسن العائلات زي ما بيقولوا.. 

مروة: ليا حق أتطلق ولا لأ؟ 

تادر ابوةيين انا سبع تك سن 

مروة: يعني أنا كدابة؟ 

خالتي: أيوةيا ابني كلامك عين العقل أنت لازم تسمع من جوزها 
كان دي مش مدياله فرصة. 

مروة: لاء لاء..ماتقعدش مع البني آدم ده. 

نادر: طيب انتي إيه يرضيكي؟ 

مروة: أتطلق.. 

نادر: حاضر هطلقك بس هنعمل مشوار سوا. 

مروة: كفاية مشاوير . 

نادر: ماما قلت لي إنك مش معترضة. 


مروة: أنا مش معترضة.. بس الحكاية إني مش عاوزة أرجع له. 

نادر: معلش خديني على قد عقلي يا مروة. 

مروة: على العموم الشيخ لطفي راجل محترم... 
البسبي هدومك و أنا هغير و نروح ببت خالتك ونادر هيروح يجيبه. 

أنا سمعت الكلام فلاقيت كمية كوارث طالعة منه فقاطعت خالتي: 

- لأ ياخالتي و لا هتلبسي هدومك ولا هنروح عندنا البيت ولاأنا 

مروة: يعني إيه؟ 

تادر الشيخ لطفي أنا كلمته و قالي هاتها وتعالى أنا مش هقدر آجي 
المرة دي خالص. 

خالتي: طب هاجي معاكم. 

نادر: لاء هو اشترط محدش نجي غيري. 

خالتي: نعم؟ ليه يعني؟ 

نادر: هو أنا مش اد المسؤلية يا خالتي! 

خالتي: لأمش القصد.. بس المرة اللي فاتت مكنش النظام كده يا نادر 
ياابى. 

البند الشوان و الفط انك حداك وا الآغرر أن اس ا رداك 
مروة تلبس هدومهاء و أنا قعدت أفكر في الخطوة اللى أنا خدتها.. هو أنا 
مستوعب بعمل إيه؟ هو أنا عارف أنا مقبل على إيه؟ 

أنا رايح للغول برجلّ!! 
يا ترى هو هيقابلني ازااي؟ 


يعرفنى وهيكمل انتقامه؛ ولا مايعرفش أي حاجة حسب رواية 
حفيظة ؟! 


أسئلة كتير و لخبطة كتير ودوامة أفكار قطعها صوت مروة وهي 
كقتول: بلا باناد اتاجاهرزة: 

الفصل الثامن 
من غير ليه 


خرجنا ومشينا في الشارع ندردش سوا و أنا دماغي معاها في كلام ر 
كلام تان مش سامعه ومشينا وروحنا العزبة ومروة غالبا مش واخده باها. 

ووقفت في الشارع و سألت على بيت الوقاد.. الراجل اللي سألته بص 
لي بصة رعب وهلع و قالي الشارع اللي بعد اللي جاي.. 

رجعت ا فقالت لي هو إيه الوقاد ده؟! 

قولتلها وقاد!.. وقاد إيه؟! 

مروة: أنا سمعتك بتقول للراجل فين بيت الوقاد.. 

نادر: ااه.. هبقى أحكيلك.. 

و كملنا مي و دخلنا الشارع اللي المفروض البيت فيه. 

مشيت أبص يمين و شال أدوّر على البيت لحد لما لاقيته وعرفته 
لوحدي. 

ببت تلات أدوار قديم شبابيكه طويلة جدًا.. الناس بتيجي عنده و 
تلاقيها سرعت مشينها و كأنها بتهرب منه.. يبت كثيب في شكله من برّه. 

واتأكدت أكتر إنه بيته لما لاقيت الباب بيتفتح و خرج منه اتنين ستات 
ساندين واحدة تالتة» وعمالين يقولولها ما تقلقيش بإذن الله شهر و هتحملي 
زي ماسيدنا الوقادقال. 


مروة بصت لي وقالت: الوقاد..الوقاد.. آهو الاسم اتقال آهوه.. 

قربنا من الباب فالست اللي كانوا ساندينها قربت منيء و قالت لينا: 

- بلاش..بلاش.. اللي بيجيله مرة مابيعرفش يبطل.. بلاش.. 

تجاهلت كلامها وخبّطت على الباب.. 

انفتح الباب ولاقيت واحد عنيه بيضا تاماه واضح إنه كفيف.. فضل 
واقك ساكت: 

مروة اتفزعت و مسكت ف. 

بعد صمت لدقايق.. الراجل قال: انتوا مين وعايزين إيه؟ 

نادر: إحنا جابين للوقاد. 

الراجل المجهول: الشيخ الوقاد تقصد. 

نادر: آه.. 

الراجل المجهول: بس انتوا اتأخرتم.. تعالوا بكرة.. 

مروة: طب كويس يلا بينايا نادر 

الراجل المجهول: استنوا. وقفل الباب.. ورجع فتحه.. سيدنا قال 
اتفضلوا. 

دخلنا.. وخليني أوصف لكم المشهد بالظبط. 

بيت قديم وأنت ماشي على أرضه الخشب بتصدر أصوات طرقعة 
تحوّف» و على يميني و شإلي أبواب أوض مقفولة من تحتها فيه نور طالع 
من تحت الباب. 

ماعدا أوضة واحدة لقيت الراجل وقف عندها واتلفت وبّص لناو 
قال: استنوا جوة لحد لما الشيخ يأذن. 

دخلنا الأوضة كانت عبارة عن أوضة مضلمة برغم إن فيها لمبة قديمة 
وشبابيكها مقفولة مكتومة مفيهاش هوا.. كنب كتير على الأرض بنسميه 
عندنا الكنب البلدي.. فهمت من المنظر إن دي أوضة الانتظار. 

قعدنا وبدأت مروة في استجواب طويل بقيت بتجاهل معظمه.. القعدة 
استغرقت حوالي عشر دقايق.. وظهر الراجل عند باب الأوضة.. و قال 
خدتوا الإذن اتفضلوا.. بس جهزوا الحدية الأول. 

نادر: هدية إيه؟ 

الراجل المجهول: هدية التعارف. 

نادر: بس أنا ما أعرفش و الله إننا كنا لازم نجيب هدية معانا. 

الراجل المجهول: هدية إيه اللي تجبها.. المدية يعني فلوس.. الشيخ 
بياخد ٠٠١‏ جنيه في الأول؛ و ممكن ياد تاني لو الحالة محتاجة.. ولو 

نادر: بس أنا مش معايا المبلغ ده . 

طلعت مروة من شنطتها الفلوس واديتهم للراجل 

رفعهم قدام عنيه البيضا و كأنه شايفهم وشاور لنا اتفضلوا تعالوا. 

وخرجنا من الأوضة و رجعنا في الطرقة اللي جينا منها الأول.. أوضة 
على الشمال خبط عليها و استنى.. وخبط مرة تانية وتالتة ورابعة لحد سبع 
شرات زاحنا ساكين: 

وبعد الخبطة السابقة فتح الباب وشاور لنا ندخل.. 

دخلنا وقفل الباب وهو فضل بره ومشي» لقينا المنظر المعتاد بتاع 
الأفلام الأوضة عبارة عن دخان وروائح غريبة مزيج من أبخرة غريبة 
وريحة خشب قديم وزيوت محروقة.. هي عموما ريحة تقلق ومش مريحة. 

وفي وسط كل ده كان قاعد على كرسي.. قاعد بيبص لنا بتركيز وكأنه 
بيقرأ أفكارنا.. أنا واقف ومروة واقفة ورايا وماسكة فّ زي الأطفالء قربنا 
وقلت له السلام عليكم إحنا معلش مانعرفش المواعيد. 

قاطعني وقال: خلاص انتوا دخلتوا.. اقعدوا على الكنبة اللي قدامي 
دي. 

قعدنا على الكنبة في مواجهته.. كان قاعد قدامنا والأبخرة طالعة من 
مبخرتين كبار وراه واحدة على يمينه وواخدة على شهاله. 

أما قدامه فكان تربيزة مربعة كلها كتب وورق وخيوط ومصحفين 
تلاتة على اعتقادي يعني.. ومقص.. وحاجات غريبة. 

مكنتش حابب يبان إني مركز أوي معاها.. 

مروة اتكلمت فجأة وقالت: هو انت مين؟ 

رد وهو بيضحك وقالها: انتيى جاية عندي ومش عارفة أنا مين؟ 


مروة: هو اللي جابني وماقاليش. 
بص لي بصه كلها استغراب وقال: أنا الشيخ الوقاد ماسمعتيش عني 
. قبل كده ولا إيه. 

مروة: لأ أول مرة أسمع من شويه واحنا جايين.. نادر كداب.. كدب 

الوفاد: ضحك بصوت عالي ساخر.. لطفي.. انتى هنا عندي. 

بص لي وقال: وأنت بقى ماتخافش زيارتك مش هتكون على الفاضي. 

أنا مش عارف أعمل إيه ابتسمت ابتسامة باهتة. 

الوقاد: أحكي لي يا بنتى..خير. 

بدأت مروة تتكلم وأنا مديت إيدي بالراحة وكنت جايب معايا 
الكاسيت الصغير ومجهز شريط «من غير ليه؛.. ضغطت على زرار 
التسجيل.. ومروة فضلت تحكي وهو يسمع لحد ما خلصت. 

قاها: موضوعك سهل وهيخلص الليلة بس هتتعبي معلش شوية. 

مروة: يعنى إيه أنا عاوزة أتطلق. 

الوقاد: لأأمش الهم انتني عاوزة إيه.. خدامي مُنَا اللي هيحددوا.. مد 
إيده على المكتب وفتح كتاب وقطع منه ورقة صغيرة وطلعها قدام بوقه 
وكأنه ببوشوشها.. طلع كوباية نصها مليان ميّه من تحت التربيزة وحط 
الورقة فيها.. وفضل ببز الكوباية لحد ما الورقة شربت اليِّه وبعدها قام 
من على الكرسي وقرّب مننا.. وادى مروة الكوباية وقالها اشرب ده. 

مروة بصت ل فشاورت ا إنها تشرب وتعمدت أقولها بصوت عالي: 
اشربي يا مروة أكيد الشيخ ساحر اليِّه دي (عشان أخليه يتكلم). 

بص لي وقالي: أيوة ساحرها.. وكأنه بيتحداني. 

شربت مروة الكوباية وقام زاقق الكوباية على بوقها وقالهها ابلعي 
الورقة.. أبلعيها.. أبلعيها. 

وبعد ما خلصت قالها: اصيري شوية وهنكمل. 

وقام باصص لي بصة طويلة مافهمتهاش. قعدنا دقيقتين.. كان الوقاد 
بيقلب في الكتب وطلع كتاب وقعد يقلب في صفحاته وجابه ورجع لنا 
وقالهها اقري الكلام ده.. 

بادأت مروة تقرأ اللي شاور ها عليه.. بصوت واطي.. ثُمت قولتلها 
عل صوتك يامروة. 

الوقاد بص لي بغضب شديد وقالي: أنت جاي معاها ليه. 

« كوا دن 

بدأت مروة تقرأ من الأول : 

الحاضرون لإنجاز المهام 

الحاضرون لمحو الآثام 

الحاضرون لطمس الأوهام 

الحاضرون يصحبهم الآلام 

الحاضرون لإنجاز المهام 

الحاضر ون لمحو الآثام 

الحاضرون لطمس الأوهام 

الحاضرون يصحبهم الآلام 

وفضلت تعيد فيهم يي خمس مرات.. 

وفجأة سكتت وبرقت عينها على الآخر وفضلت تبص ورا الوقاد 

وتقوله لأ قولهم يمشوا.. قولحم يمشوا 

الوقاد: كام واحد حضر؟ 

مروة: كتير كدير قصيرين وشعرهم طويل وسناهم تحوّف الأوصاف 
اللي مروة قالتها دي هي (نفس الأوصاف دي أنا عارفها كويس وشفتها 
قبل كده في الكابوس) 

الوقاد: ماتخافيش منهم دول جايين يساعدوكي. 

مروة: لأ أنا متكتفة مش عارفة أتحرك. 

مروة: ابعدوا عني.. ابعدوا عني.. يا نادر حوشهم وابعدهم عني. 

نادر: مروة دي تبيؤات أنا مش شايف حاجة من اللى بتقوليها دي. 

مروة: لأدول جايين ناحيتك أنت كان.. اهرب يا نادر.. اهرب.. 

(مروة صوتها اتحول لصوت تخين أجش مفزع ) 

اهرب يا نادر اهرب.. هتهرب وتروح فين يا مسكين أنت جيت 
يشان نهنا 

إحنا حذرناك.. حذرناك.. حذرناك. 

الوقاد اتحرك يهدوء وراح قعد على الككرمي» أما مروة ففضلت تتشنج 
وإيديها خشبت وصراخها لا يتوقف.. وأنافي منتهى السلبية كل اللي عاوزة 
إن أكمل تسجيل. 

مروة صراخها زاد وبدأت تقول بتحرق بتحرق. 

صرخ الوقاد بانتصار: طبعًا هتتحرق أنا مابحذرش جنى قبل ما 
أحرقه.. أنت هتتحرق حالا. 

مروة: لأ.. حرام..ارحمني..ارحمني. 

الوقاد: إلى الجحيم.. إلى الدرك الأسفل..إلي الجحيم. 

مروة: صرخات متتالية بدون توقف.. وبدأت تشاور على صدرها 
وتبص لى وتقولي: هموت يانادر.. هموت يانادر. 

وفضلت تتشنج ولاقينه وقف معاه كوباية فيها سائل أحمر وغالبًا دم 
وقربها من بوقه وقال: مثلم| حضرتم لحرقه.. أطلقوه للجحيم..وأعيدوها 
لناة : 

احرج روني لطبو اتعكير ار اعيدايها نا 

وقام راشش الكوباية على وش مروة دفعة واحدة.. مروة قامت وقفت 
زي التمثال والدم مغرق وشهها ومفيش ولا نقطة نزلت على هدومها 
السائل ده تجلط ومسك في وشها بقى عامل زي ماسك أحمر مفرود على 
وشها. 

قرب الوقاد جنب ودنها الشهال.. وقال: عتيد..عتيد أتم المهمة 

جراز - زام- راش - المغادرة. 

وفضل يعيد فيها.. وبّص لي وقالي: اق رأفي ودنها اليمين آبة الكرمي 
والمعوذتين وزعق لي وقال: يلا انجز قوم اعمل اللي قولت لك عليه. 
تمش وينت وسو لأزانت التسال بين هوعول يرل تاجات 
الغريبة دي في ودنها الشمال بصيت على وشها لقيت عينها الشمال بتبربيش 
بسرعة جدًا واليمين متجمدة زي باقي جسمها.. 

قربت من ودنها قالِي الوقاد بين كل سورة والتانية قول رقيب ٠‏ مرات 

عملت اللي قال عليه بدأت بآية الكرسي وقلت بعدها رقيب 7 مرات 

بعدها ( قل هو الله أحد) والفاصل رقيب ” مرات 

بعدها ( الفلق ) والفاصل رقيب ٠"‏ مرات 

بعدها ( الناس) ونفس الفاصل 

ومن شغلي مع الشيخ لطفي عارف أدعيه كتير بدأت أقوها: 

ربّ أعوذ بك من همزات الشياطين وأعوذ بك ربي إن يحضرون 

أعوذ بكلات الله التامات من شر ما خلق 

كنت بقولهم بصوت واطي جذا - الوقاد زعق وقالي: قول اللي قولتلك 
عليه بس.. 

رجعت أعيد اللى هو قال عليه بدون تجويد منى.. 

بدأت ألاحظ إن عين مروة اليمين بدأت كان ترتجف ببطء ثم بسرعة 
مكتومة خارج من مروة بدأ يعلا يعلا لحد ما فتحت بوقها وسمعت أكتر 
صرخة حادة سمعتها في حياتي لدرجة إن حطيت إيديٌّ على وداني! 

الوقاد: كمل..كمل - وفضل يقول الحاجات بتاعته بصوت عالي؛ 
وكملت أنا لكن صوتي بدأ يعلا أنا كران لأنباعالة تصرخ لكنها لسه 

لكن صوتي كان كل ما أعليه صوت الوقاد يعلي عليه.. فبدأت أعلي 
عليه فلاحظت إن ده مضايقه لكنه ماعلقش وصلنالمرحلة إننا حرفيًا 
(بنصرخ احنا الاتنين ) وتخطينا مرحلة الزعيق.. وبدون سابق إنذار مروة 
وقعت على الأرض.. وتوقف صراخ مروة.. وساد المكان صمت رهيب. 

شيلتها من على الأرض وقعدتبا على الكنبة.. وبصيت له قالي: سبها 
هنفوق دلوقني ورجع للكرمي بتاعه وبدأ يقفل كتبه من جديد ويعيد 
رصهاعل الترابيزة هدوء شديد.. 

سمعت صوت تكة مميز أنا عارفه كويس.. صوت بيبين إن الوجه 
الأول من الشريط اللى بسجل عليه«شريط محمد عبد الوهاب من غير ليه» 
خلص وبالحسابات كده ممكن تقول إننا كده استغرقئا نص ساعة مثلا.. 
مع إني حسيت إننا بقالنا خمس ساعات يسبب اللي حصل ده! 

أنا مش هدقى حاجة نا حصلتش أنا هاشفتش غير الل حكبت لكم 
عليه ! 

لكن اللى مروة شافته حكت جزء منه» وأكيد لما تفوق هتكمل الباقي 
وهعرف شافت إيه بالظبط.. 

كنت عاوز أطلع الكاسيت وأقلب الشريط لكن الوقاد نظراته فيَّ كلها 
شك وبعد اللي مروة قالنه كنت متوقع إنه يتقلب عليّ.. لكنه برضو 
ساكت ومكتفي بنظراته لي.. 

هل ده معناه إن خدامة دول مابلغهوش! 

هل ده معناه إنه لسه مايعر فش أنا هنا ليه! 

ممكن يكون الانتقام. 

ممكن يكون الفضول.. عاوز يشوف آخري.. 

هتجندن من التفكير وأحب أقولكم حاجة زادت ال موضوع عندي لخبطة 
بزيادة 

- خخ 4 504 4 

إن مش ده الوقاد اللي شفته في الكابوس.. هو شبهه لكن مش هو ! 

قطع تفكيري صوت الوقاد وهو بيقول: ٠‏ 

مش يمكن القرين!؟ 

الجملة نزلت على وداني زي الصاعقة.. يا خبر أسود أنت سامع 
أفكاري ولا إيه؟ 

الوقاد: القرين أيوة نممكن يكون اللي مكرّه مروة في جوزها.. وارد 
الحدوث. 

نادر: آه..آه ممكن. .هي هتفوق إمتى؟! 

الوقاد: شوية ماتقلقش.. 

رجع الوقاد يقلب في ورقه فانتهزت الفرصة ومديت إيديٌّ بالراحة 
طلعت الكاسيت وقلبت الشريط وضغط الزرار.. ورجعت تاني لهدوثئي.. 
وفجأة.. لقيت حد بيغنى جزء من الأغنية اللى اعتيرتها تعويذة النهاية 
بالنسبة ليّ وعمري ما هنسي الجزء ده كان بيقول: 

زي ما رمشك خد لياليّ 

وحَكم وأمر فيها وف 

ولاقيت بيتي بعد الغربة قلبك ده وعيونك ديٍّ 

ولاقيت روحى في أحضان قلبك 

أحلم وأصحى وأعيش على حبك 

حتى في عز عذابي بحبك 

عارف ليه من غير ليه يا حبيبي بحبك 

الل كان بيحصل وقتها والأغنية دي شغالة كالأتي: 

في الأول حالة صمت وذهول. 

بعدها أنا متأكد إن الصوت ده مش من عندي 

بعدها أدركت الكارئة أنا مضغطتش زرار التسجيل أنا ضغطت زرار 
التشغيل والأغنية اشتغلت 

بعدها مديت إيدي أتحسس زرار الغلق مش لاقيه.. لاقينه بعد رحلة 
بحث طويلة ضغطت عليه.. لا يستجيب.. مرة واتنين وتلاتة 

حتى الكاسيت قرر إنه يتآمر ضدي ويفضح أمري.. 

آخر حاجة طلعت الكاسيت وضغطت زرار مماة 

سيبكوا من كل ده..الوقاد! 

الوقاد كان قاعد يتأمل اللي ييبحصل وهو مبتسم 

أنا عرقان ومتلخبط وعندي هلع.. وهو مبتسم 

بدأت أقول أي كلام: 

- البتاع الكاسيت اشتغل لوحده 

- أصلي قعدت عليه فاشتغل 

- أصلي بتمشى بالليل وبحب أخده معايا يسليني 

أنا آسف إني نسيت أقفله وأنا داخل 

كلام كتير مفكك عمالة أتلعثم وأنا بقوله.. والوقاد لسه باصص لي.. 

فسكت لأن واضح إن الكلام ممنوش فايدة؛ وبعدما أنا سكت رجع 

الوقاد بييص في كتبه وورقه وكل شوية يسص لي بصة مريبة لملة ثانية.. 

في اللحظة دي سمعت صوت آهات مروة.. بدأت تفوق.. شكلها 
وهي بتقوق بوشها الدموي ده يخخوف جدًا.. 

قُمت وقفت وبدأت أخبط على وشها عشان تفوق أسرع.. 

فاقت وفضلت ساكتة باصة لي بصة كلها أسئلة.. 

وبعدها بصت للوقاد وقالت له: 

أنت عملت ف إيه؟ 

الوقاد : عملت اللي انتوا جايين عشان أعمله. 

مروة : يعني إيه؟ 

الوقاد: حرقنا هولك خالاص. 

مروة : هو مين؟ 

الوقاد: اللي كان لابسك.. روحي البيت وعاوز أشوفك «بكرة في نفس 
لميعادا» أو بعد بكره بالكتير عشان نمنع دخول غيره. 

نادر : طب وجوزها هترجع له إمتى. 

تجاهل الوقاد كلامي وكمل كلامه لمروة: هتروحي تاكليٍ وتنامي 
وإوعي تستحمي الليلة نهائي.. جسمك هيتأذى.. 

بكرة ممكن.. 

وممنوع تتوضي الليلة برضو. 

وأي حاجة هتحلمي بها اكتبيها عشان ماتنسيهاش وما تيجي لي تحكيهالي 

وماتجيش لوحدك, تعالي اتني والأستاذ.. وص لي بصة مرعبة خلت 

الوقاد : ادخلي الحنّام في الأوضة اللي قدامي اغسلي وشك قبل تمثي. 

سندت مروة وخرجنا من الأوضة فتحنا الباب لقينا الراجل الكفيف 
اللي دخلنا واقف اتحرك وفتح باب الحّام.. دخلت مروة وبعدها بثانينين 
صرخت جريت خبطت على الباب وصرخت فيه إيه؟ 

ردت قالت لي: وشي وشي يا نادر إيه اللي عليه ده! 

اطمنت وقلتلها معلش اغسليه بس دلوقتي وبعدين هفهمك. 

سمعت صوت رهيب وكأنه جاي من أعماق الجحيم بينادي علي 
باسمي طبعًا صوته هو.. دخلت أوضته بص لي وهو مبتسم 

الوقاد : مش نادر برضو. 

نادر بحذر :آه. 

الوقاد : مش عاوز تسألني عن حاجة. 

نادر : لأ إحنا هنعمل اللي أنت قلت عليه. 

الوقاد : أنت فاهم سؤالي كويسء طب أغير السؤال : 

مش عاوز تقولي أي حاجة يا نادر 

نادر : لأأمش عاوز. 

الوقاد : خلاص براحتك. 

دخلت مروة وهي بتترنح من الصدمة أول ما شافها قاها: 

معادكم بعد بكرة مش بكرة.. أصل ابني جاي من سفرياته بكرة 
وهقعد معاه. 

لقتني بسأله بسذاجة : هو ابنك بيسافر ليه؟ 

الوقاد: ابني بيسافر يعالج زي أبوه في كل حتة في مصر. 

نادر : يعنى مابيقعدش هنا خالص. 

الوقاد : لأ ييقعد» بس نادر يا نادر ! 

نادر : هو متمكن زي حضرتك كله. 

الوقاد : أكتر أكتر.. بس شبهي في ملامحه.. ده وريئي. 

نادر : ووالدته؟ 

الوقاد قام وقف وبرق عينيه: أنت بتسأل في حاجات كتير وفضولك 

خدت مروة ومشينا واحنا خارجين الراجل الكفيف قال لنا تجيبوا 
بعدبكره١٠اج.‏ 

فقلت له: الله ١٠؟‏ جنيه ليه. 

قال لي: أوامر سيدنا. 

سبناه ومشينا وبدأت أحكي لمروة كل اللي حصل وهي غايبة عن 
الوعي منهاء وأنا بحكي افتكرت وقولتلها: 

- انتي بصيتي لي وزعقتي وصوتك اتغير! 

مروة : أنا مش عارفة أي حاجة من اللى أنت حكيته أصلا من أوله. 
أنا كل اللي فاكراه إن الدنيا دارت ب ودّخت وحسيت بأل رهيب في صدري 
وإيديّ اتكتفت, وبعدها ألم في وداني لايحتمل وسمعت صوتك بتقرأ قرآن 
وصوت تاني عمال يقولي كلام غريب. 

نادر : طيب انتي ناوية على إيه؟ 

مروة : ناويه على إيه ازاي » هعمل اللي قاله. 

نادر : يعني هتيجي هنا تاني!! 

مروة : أنت غريب جدًا.. أنت اللي جبتني هنا ودلوقتي مستغرب! 

نادر : لأمش قصدي بس قلت هترفضي تكملي. 

مرؤة: مش هخسر حاجة:؛ وبصراحة أنا عاوزة أعرف الراجل ده 
بيعالج إزاي . 

نادر : يا شيخة! انتي لحقتي! 

خلاص بعد بكرة هعدي عليكي بعد ا مغرب هكون جايب معايا 
الفلوس ونروح له تاني. 

مروة : لأ طبعا أنا اللي بتعالج وأنا الل هحاسب. 

نادر : بطل غباء» أبويا هيزعق أصلًا لو عرف اللي بتقوليه ده. 

ش مروة : يزعق مايزعقش أنا محدش يصرف عل أنا مش شحاتة. 

نادر : طيب اقفلي الموضوع ده مش وقته المهم نفذي اللي طلبه بالحرف 
وحكاية الأحلام دي برضو وجوزك؟ ش 

مروة : جوز مين يا حاج.. أنا بكرهه أكتر من الأول ولو كان علي 
عفاريت الدنيا كلها والأخ ده طلعهم برضو هتطلق. 

نادر : وأمك هتقولي لها إيه؟ 

مروة : هقوها إنه كويس.. الراجل ده فيه حاجة بتشدك ليه جدًا. 

مروة : بس أنت مخدتش بالك من حاجة! 

نادر : حاجة إيه؟ 

مروة : الراجل كان بيبص لك بصات غريبة شوية. 

نادر : لأ.. عادي يعني. 

مروة : لأمش عادي طبعًا.. أنا بعد ما فقت حسيت إنكوا في بينكوا 
تار قديم والراجل كل مايقول كلمة ييص لك.. ولما أنت تتكلم بيتجاهل 
كلامك كأنك من غير زعل يعني نكرة. 

نادر : طب يا أختي يا محللة. 

واحنا ماشيين في شارع الترعة بقيت سامع صوت اليّه تاني كأن حد 
بيعوم مع خطواتنا.. تجاهلته وخصوصبا إن مروة واضح إنها مكنتتش 
سامعاه. . فاعتمدت إن ده غالبا تييؤات ولو حتى مش تهيؤات أكيد مش 
هروح أبص في الترعة. :لآ لو جاجة موسؤةة نانا غارف كويين ذا .. 
إيه الموجود.. وعاوز إيه! 

ووصلنا خلاص. دتلتها بيتهم ووالدتها قابلتنا وبدأت تسمع اللي 
حصل من صروة وشوية حاجات كده متفرقة مني.. بعدها استأذنت 
ومشيت. طول ما أنا مائي في الشارع حاسس إن في حد ماشي ورايا.. 
لكن لما أبص ما ألاقيش أي حد! 

لفيت ورجعت تاني أجيب الشارع من أوله يمكن أشوف حاجة؛ لكن 
في آخر الشارع كانت واقفة طفلة صغيرة.. واقفة بثبات مابتتحركش.. 
طفلة أنا عارف كويس هي مين. 

مشيت في الشارع وبدأت ألاحظ | إنها بتطول كل ما أقرب من نهاية 
الشارع لحد ما وصلت لنفس الشكل المرعب: عع جردا طريلة دا 

كنت تقريبًا وصلت لنْص الشارع؛ بدأت تتحرك بنفس الطريقة بالظبط 

بسرعة خاطفة.. اتلقّت عشان أطلع أجري.. لاقبت الطفلة في وشي.. وبكل 
براءة الأطفال قالت لي: مفيش وقت بعد بكره آخر فرصة تدخلني.. 

بعدها طلعت تجري.. وعدى من جنبي الخيال الأسود الطويل بسرعة 
وعداها مي كان! 
. ررّحت وأناعمال أفكر أدخلها ازاي والبتاع ده مش معايا اللي هدخلها 
به ولو دخلتها هو هيعمل ف إيه.. أنا ماليش دعوه بحد ! 

وصلت البيت لاقيت والدي ووالدتي مستنيني عشان برضو أحكي 
لأ سابعو حطوط عرض من خالدي وعاوز ين تعاض ل! بهي مني أن 

فضلت أجيب كلمة من الشرق على كلمة من الغرب وأنا بآكل 
عشان مش عاوز أحكي اللي قالته مالوش لازمة.. شكروني جذا وأشادوا 
بموقفي الرجولي. 

ووالدي ضحك وقال لي: أومال إيه حكاية الأغنية دي. 

نادر : أغنيه إيه دي؟ 

والدي: مروة بتقول إنك في عز القعدة شغلت أغنية. 

نادر : هي كانت سامعة! أومال ماقالتش يعني! 

والدي: وبتقول إن الشيخ الجديد اللي أنت ودتها له كويس إنه 
ماطردكوش رايح تشغل أغاني عند شيخ يا نادر. 

نادر: وماقالتش ليكوا اسم الشيخ كىان؟ 

والدي: آه الشيخ محمد.. بس مين ده يا نادر؟ 

نادر : الشيخ محمد آه.. ده شيخ كويس زي لطفي.. بس أشطر. 

والدتي : ربنا يكرمك يا ابني.. دي البنت مبسوطة اوي وأمها بتقول 

إنبا بعد جلسة القرآن اللي جاية شكلها كده هترجع لجوزها. 

اتبسطت جدًا إن مروة قررت من نفسها ماتقولش اسم الوقاد وتألف 
حكاية وأي اسم. 

كمان هي فهمت إن ده مش شيخ ولا حاجة.. ده واحد ساحر مسخر 
جن وبيأذي أكتر مايفيد.. بس واضح إنه هيفيدها فهي قررت إنه طالما 
هتستفيد يبقى الأفضل تكمل من سكات معاه. 

خلصت أكل ودخلت الحَّام أغسل إيديا لاقيت ماما واقفه قدام باب 
الحّام وبتسألنيى وهي ماسكة حجاب.. «أه حجاب؛ مش حجاب البنات 
اللي بيلبسوه على شعرهم لأ.. حجاب بتاع المشايخ. لد 


الوقادبيسموه عمل أو سحر». 

والدتي : إيه ده يا نادر لاقيته في هدومك وأنا بغسل..كويس إنه ما 
اتغسلش. 

نادر :إيه ده؟ 


والدتي: ما أعرفش أنت كنت هتاخده معاك للشيخ ولا إيه. 

ووالدتي واقفة بتتكلم لمحت حد عدى بسرعة من وراها حد قصير 
شعره طويل أعرفه كويس.. الطفلة. 

ففتحت بوقي من الخضة.. 

والدتي: مالك يا نادر؟ 

نادر : لأمفيش أصلي افتكرت واتضايقت إننا ماخدناش الحجاب ده 
للوقاد؟ 

والدتي: الوقاد مين؟ أنت قولت الاسم ده قبل كله.. 

نادر : أقصد الشيخ.. الشيخ ده اللي لسه جايين من عنده. 

والدي: ما أنا قلت كده برضو حُدٌه أهو طيب. 

نشّفت إيديّ وخدت من أمي الحجاب ده ودخلت أوضتي.. الحجاب 
عبارة عن مثلث ورقي صغير منتفخ.. لونه بني.. ورقه قديم جدا. 
طبعًا مش محتاجة ذكاء هو ده اللي هتدخل بيه العفريتة بيت الوقاد 
وهيفك التحصين اللي مش عارفة تخترق بيته بسببه. 

كده الصورة وضحت أكتر.. وظهور البنت مابقاش في الأحلام بس. 
بس أنا برضو مش عارف أقرره ما أنا لو ماعملتش كده واضخ إنها 
هتوريني الويل» ولو عملت كده الوقاد هيعمل فَّإيه.. ولو خلصت عليه 
ومالحقش يعمل فيا حاجة.. الجن اللي مسخرهم هل هيسبيوني في حالي.. 
وابنه اللي راجع ده هيكون عارف وهينتقم لأبوه ولا إيه هو كمان! 
إيه اللي دتحلت نفسي فيه ده!! 

كان عنده حق لما قاللي فضولك هيخلص عليك.. لازم آخخد قرار 
بخايدم فى مؤمبوع العفوينة دو ! 

حطيت رامي على المخدة علشان أنام ونمت على جنبي اليمين لاقيت 
صوابع بتخبط على ضهري. 

جسمي كله اترعش.. صوابع بتخبط كأن حد بيقولي اتلفت فِيّ عاوزك 
في حاجة.. 

صوابع صغيرة.. ففهمت إنبا الطفلة..فاتلفت لكن كانت العفريتة 
قاعدة ورايا بشكلها الأسود وشعرها المتكوش وسنانها المخيفة. 

بصت لي وقالت: آخر فرصة..آخر فرصة. 

أنا هحميك منه..أنت هتساعدني. 

لكن لو غدرت محدش هيحميك مني ! 

قلتلها: أنا ماليش دعوة باللي بينكوا ! 

قالت لي: كاسر الطلسم معاك» وهتدخل بيه وأنا هدخل وراك.. 

صرخت : وقالت لأ أنت صاحي والجاي هيكون الكابوس. 

وقامت طارت من على السرير واخترقت مراية الدولاب اللي اتشرخت 
بعدها لكنها ما اتكسرتش. 

شديت الغطاعلّ واستخبت تحته ونمت. مدو م ان 
الصعب ده. . نمت هروب من التفكير اللي مابينتهيش. 

0 دور م ا 
من فوق لتحت. 

نمت خرف دوا ار وغسلت وشي اتوضيت وصليت.. 

وطلعت قعدت في الصالة. . والدتي عملت لي فطار.. فطرت وفضلت 
الرلاكاان اموس تكن راذا إعرراني بجاوو سريت 

دخل بعد ترحيب كبير مني.. ووالدتي عملت لي الشاي المعتاد 

وسابتنا ولاقيته عمال يتفحصني وأنا أتبرب من عينيه 

نادر : في إيه يا عم مختار ؟ 

الحاج مختار : أنت مش عارف في إيه؟ 

نادر : آه.. حضرتك جاي عشان الفلوس.. أنا عارف إن مفروض ما 
أتأخرش وأرجعهالك. 

الحاج مختار : نادر بطل استعباط..أنا قولت إني مش عاوزهم. 

نادر : لأ.. ازاي دي فلوس حضرتك. 

قاطعني بصوت عالي: نادر بطل كلام ملوش لازمة. 

نادر : ف إيه يا عم مختار.. بجد أنا مش فاهم.. 

مختار : حالك مش عاجبني.. نخدت بنت خالتك وديتها فين إمبارح. 

نادر : إيه! ش 

مختار : إيه مش سامعني! خدتها وروحت فين.. مين الشيخ محمد ده! 

نادر : والدي لحق يقولك؟ 
ْ الحاج تخشار: هي بت كده! متضايق إني عرفت.. طيب على العموم 
مش والدك.. دي خالتك اللي قابلتني الصبح وهي رايحة السوق وحكت 
لي وعمالة حتى تدعيلك. 

فقت أعرف منك وآهو بالمرة أروح له وأرجع أدعيلك أناكمان يا بركة. 

نادر : عم مختار أنا مش فايق لتريقتك خالص. 

تار : طيب هقولك كلمتين ودول هيكونوا آخر كلمتين في الموضوع 


ده تمامًا. 
الوقاد غير لطفي.. الوقاد يعني سحر وأعمال وتسخير جن وكفر 
وشرك والعياذ بالله. 

الوقاد مش سهل يتضحك عليه ده لو أنت رايح من باب الفضول.. 
أمالو رايح وعايز تتعلم منه فيبقى يا ألف خسارة عليك وعلى ثقتنا كلنا 

نادر : ماتقلقش عاعَ أنا عارف أنا بعمل إيه كويس. 

مختار : يبقى هتضيع..البني آدم ده ماينفعش معاه الثقة دي أبدًا 

لاهو ولا مراته ولا حتى ابنه.. ولو حطك في دماغه محدش هينجدك 
ويحميك منه. الوقاد حط عيلة في دماغه قغى عليها.. مع إنه كبيرهم كان 
منجوز جنية من تحت الأرض.. وبيقولوا عنها عاوزة تتتقم لجوزها بكل 
الطرق. 

كل كلام غتار بيأكدلي إن ماي صح جدًاء ومفيش أي حاجة من اللي 
بتحصل لي أوهام.. 

نادر: حاضر ياعم مختار؛ اطمن» وزي ما وعدتك هحكيلك كل حاجة 
في الوقت المناسب. 

قامعم مختار ومشي وهو متضايق من تلميذه النجيب وهو بيكبر 

ان 

الفصل التاسع 
الهامسون 


دخلت أوضتي وطلعت الشريط وجبته من الأول» وبدأت أسمع 
وجبت ورقه وقلم عشان أسجل ملاحظات واتفاجئت إن في ملاحظات 
كتيره وجديدة لازم تتسجل.. 

بدأ الشريط يظهر الكلام فيه واحنا قاعدين في أوضه الوقاد والحوار 
المبدئي اللي دار بينه وبين مروة اتفاجئت إن طول ما مروة بتتكلم سامع 
أصوات كتيرة كلها عاملة زي ما تكون ناس كتيره بتتنفس جنب صوتها. 

وفي وقت مروة كانت عيطت لمدة بسيطة وهي بتحكي فسمعت 
الأصوات دي بتتتحب هي كمان وأصوات بكاء غليظة تخوف لكنها 
كه نا عات العسوت مهيا رعرع أكي.» 

لما بدأت الجلسة وبدأت مروة تتألم وتصرخ بدأت الأصوات دي تعلوا 
وتصرخ هي كمان.. إلاصوت واحد وسطهم صوت أنا عارفه كويس عمال 
يقول خلاص خلاص.. الصوت ده صوتي! أيوة صوتي أنا ما أعرفش إزاي 
بس صوت قلتها مرتين وسكت.. وسمعت صوت خافت بيقول اشربي يا 
مروة.. اشربي. 

وبدأ الوقاديقولها تقرأ التعويذة بتاعة التحضير وبدأت أسمعهم بيردوا 

عليهاء هم مين مش عارف لكني سمعتهم الهامسون.. مروة أكيد وهي 
بتقرا مكنتش عارفة دي إيه.. 

قالتها أول مرة من غير ا حد يرد عليها 

- الحاضرون لإنجاز المهام 

- الحاضرون لمحو الآثام 

- الحاضرون لطمس الأوهام 

- الحاضرون يصحبهم الآلام 

وبدأت تعيدها 

- الحاضرون لإنجاز المهام 

فرذ الهامسون: حضرنا وندجز 

- الحاضرون لطمس الأوهام 

رد ال هامسون: حضرنا ونطمس بأمر سيدنا. 

- الحاضرون لمحو الآثام 

رد الهامسون: حضرنا وسئمحو الاثام . 

- الحاضرون يصحبهم الآلام 

ردّوا عليها: حضرنا وسنذيقك أشد أنواع الآلام. 

وعادت مروة الطلسم ده أو التعويذة وكل مرة تعيد يعيدوا ردودهم 
مناكان 

عادت مروة للصراخ وبدأت تقول: مشوهم.. مشوهم 

ودار ال حوار بينها وبين الوقاد اللي حكيناه قبل كده حول عددهم 
وأشكاهم. 

وظهر صوتي: أنا مش شايف حاجة ودي أوهام. 

اللي حصل إن بعد الجملة دي حصل صمت شوية» وبعدها سمعت 
صوت يخوف بيقول لمروة غالبًا: بشّريه بعذاب أليم. 

فصرخت مروة : جايين عليك يا نادر؛ اهرب.. وتحول صوتها لنفئس 
الصوت المرعب وهي بتقولي هتهرب وتروح فين.. إحنا حذرناك. 

- وقفت الشريط وبدأت أكتب ملاحظات عن اللي بيحصل.. مضمون 
ملاحظاق إن أنا كدت مش كنارف أى تحاجةاغيز مروة والوقاف» ولكن من 
الواضح إن اللي كان يبحصل كان أكبر من كده بكتير والأعداد المتواجدة 


حوائيّ كانت كتيرة جذا.. 

شغْلت الشريط تاني وعادت صرخات مروة.. وظهر صوت الوقاد. 
بيقول طبعا هتحرق. 

وإذا بصوت مختلف عن كل اللي فاتوا بيصرخ: بتحرق..بتحرق.. 
حرام.. حرام. 


والهامسون بدأوايقولوله: إلى الدرك الأسفل.. إلى الدرك الأسفل.. 
إلى الجحيم. 

صرخات كتير لمروة وبعدها كلام من الوقاد وصمت فجأة غالبا كده 
بعد مارش الدم على وشها.. 

ودار الحوار بتاع إني أقرأ قرآن جنب ودنها اليمين.. 

وبدأ هو يقول: عتيدٌ عتيدٌ نيد 

وسمعت صوتء بدأت أقراآية الكرمي.. لسه بقول «الله لا إله إلا 
هو..» وبدأت أصوات ال مامسون تعلا جذاء وبدأوا يصدروا أصوات 
مفزعة وفضل صوت حاد مستمر زي صوت أجهزة الكشف على مستوى 
السمع اللي بتكون عند دكاترة الودان.. مزعج جذا فوطيت الكاسيت» 
وبدأت أجرّي الشريط شوية لحد ما خلصت وسمعت صوته بيقول لي: 
سيبها هتفوق دلوقتي. 

ويعدها صمت شوية وعاد ال هامسو للكلام.. 

احترق العاشق.. احترق الجن العاشق 

أنجزنا المهام.. محونا الآثام.. طمسنا الأوهام.. أذقناه أشد الآلام 

أنجزنا المهام.. محونا الآثام..طمسنا الأوهام.. أذقناه أشد الآلام 

خلص الشريط.. أو الوجه الأول من الشريط وللأسف ماسجلتش أي 
حاجه تاني.. قلبت الشريط عشان أجرّب أسجل عليه وأطمن إن الوجه 
التاني سليم. 

ضغطت على زر التسجيل وبدأت أجرب وأقول أي كلام. .باب 
الأوضة خبط قُمت فتحت لاقيت والدتي جايبة لي كوباية عصيره وقالت 
لي إن خالتي كانت عاوزة تيجي معاكو المرة الجاية فقٌاتلها يا ماما هواحنا 
هنعيده كل شوية مش هينفع.. 

خرجت ماما ورجعت قعدت على السرير؛ وبدأت أشرب العصيرء 
لحا الي ا للج ريك لحر ارااير 
الأول وشغلته سمعت الكلا م كله اللي سجلته اطمنت إنه شغال ده حتى 
صوتي خبط والدتي على الباب واضح جدًا وأنا برد وأقول حاضر.. 

فإذا بصوت سمعته قبل كده من مروة متداخل مع حواري مع أمي. 


افقح الباب يانادر..افقتح ياويلك (الصوت كان واضح إنه برّه 
الأرضة) 


سمعت صوت فتح الباب» وبدأت أسمعه تاني : 
لقد علم سيدنا.. لقد علم سيدنا 

انتقامه منك هيكون شديد.. 

تاكبوقت امروب اعد الجن ادر 


بعدها رجعت أغنية «من غير ليه تشتغل.. 

قفلت الشريط وبحر الحيرة بيكبر ومش عارف آخد برضو القرار. 

ولما الجن احترق مش المفروض إن مروة كده حت أومال ليه عاوزنا 
تاني نروح له.. وليه مروة مالاحظتش عليها تحسن ولسه مصره على 
الطلاق!! 

أكيد الجن بيساعدوا في الكدبة الكبيرة اللي الناس كلها بتقع ضحاياها 
لازم أكون سبب في فضح البني آدم.. بس ده مش معنا إني أرجع أروح 
تانى!! 

مر اليوم ده على كده؛ وعلى أخخر اليوم كنت خدت القرار.. كفاية 

لحد كده وهروح بعد يومين للشيخ لطفي وهحكي له وهشوف إيه ممكن 
يتعمل وهقول لوالدي؛ ولو قرب مني, أهلي فعلًا هيموتوه.. 

خدت القرار وارتحت نسبيًا واتصلت بالليل على الساعة عشره بمروة 
وبلغتها إننا هنأجل المشوار عشان مضطر أسافر أجيب شوية حاجات من 
القاهرة لمشروع التخرج بتاعي وبحث آخر السنة.. 

مروة بان عليها إنها اتضايقت جدًا ولكنها قالت جملة واحدة! معلش 
أنا هستناك لما ترجع يا نادر نروح ده إذا كنت ناوي فعلا تروح. 

كنت متوقع منها رد أعنف من كده بكتير.. وكنت متوقع خالتي تشور 
وتتصل بعدها بوالدتي تقلب الدنيا.. لكن لاده حصل ولاده حصل.. 

- غريبة.. بس كذه كويس.. معنى كده إن قراري ده صح. 

2 

الفصل العاشر 
انتقام زوجة 
«الكابوس الثاني» 


قعدت في الصالة أتفرج على التليفزيون لكن من ورا التليفزيون ظهر 
ظل أسود كبير امتد على الحيطة واتحرك على السقف بسرعة وسقط أمامي 
عبارة عن حاجة شبه كرة كبيرة من الشعر.. ميت رجا طلّعتها على الكنبة 
وفضلت أتأمل الشيء ده.. كورة سوداء من شعر آدمي ساكنة في انتظار 
حركتها أو انفجارها في أي لحظة.. حجمها كبير مش صغير . 

لحظات مرت عليا زي الساعات وأنا مابعملش حاجة غير إن ببص 
على الشيء ده التليفزيون بدأت إشارته تبوظ وتشوش.. 

الشيء ثابت وأنا مشلول.. عاوز أنادي على والدي صوتي مش خارج مني.. 

عاوز أقوم.. مش عارف أتحرك! 

ومن ورا التليفزيون ظهرت الطفلة وبدأت تنحرك في هدوء في الصالة 
رايحة جاية وأنا مش عارف ناوية على إيه.. لقتني بقولها: ممكن تمنَّي 
البتاعة دي عشان نتفاهم طيب.. 

ورجعت تتمشى في الصالة وتتأمل في التابلوهات المتعلقة يمين وشمال 
وتبّص لي وتضحك.. 

قطع الصمت صرخة شقت سكون الليل صرخة جاية من جوة من 
أوضة أمي وأبويا.. 

اتحركت غصب عني من صوت صرخة أمي.. مع حركتي مالحقتش 
أشوف فين الكورة السودا نطت في وشي.. 

اتنفضت خدت الكنبة ووقعت على ضهري على الأرض والكورة دي 
في وشى.. بس لما وقعت هي بعدت ووقفت عند رج كانت الكورة دي 
موجودة.. وطلعت على رج وبدأت تنحرك عليهم وجاية ناحية وشي! 

وهي بتتحرك على رجلي بدأت أشوف ملامحها.. فعلا هي كائن بشع 
فعلا كورة من الشعر أشبه ما تكون بالقنفذ لكن لها وش صغير غريب 
وسناءها بارزة عاملة زي الدبابيس والإبرء ولا إيدين رفيعة ورجلين برضو 
رفيعة مش فاهم إيه الكائن ده ! 

لكن كل اللي حاسس به دلوقتي ألم وحرارة عالية كل ما تلمس جزء 
من رج وهي بتتحرك عليها.. 

سامع صوت أمي منهارده جدًّا جوة ووالدي عمال يزعق ويقولها في 
إيه.. فيه إيه؟ ! 

وعنيا مع الشيء ده اللي بيتحرك وبدأ يطلع على بطني ويتحرك بمنتهي 
البطئ والأم عاوز اتحرك بردو بدون أي فايدة. 

وكمل مشواره خطوة خطوة لحد ما رصل لصدري ورفعت رامي 
شوية عشان أشوفه.. كلمة بشع هي أقل وصف له.. 

وقف على صدري وبطل يتحرك لكن كان بيخرج منه صوت عامل 
زي صوت التعابين والفحيح المرعب ده.. 

لكن جت الطفلة.. وقعدت جنب رأمي..وقالت لي: 


136 


- أنت نويت تغدر.. وأنا نويت أعاقب. 

أنت أخليت بالاتفاق.. وأنا هنفذ تبديدي. 

كانت بتتكلم بمنتهى البراءة.. محدش يصدق أبدًا إن التهديدات دي 
خارجة منها. 

نادر: أنا ماوعدتش بحاجة.. أنا مش هروح له تاني لا ليكي ولالمروة. 

الطفلة : هتروح. 

نادر : ليه؟ 

الطفلة : عشان أدخل.. لازم أنتقم لسيدي. 

نادر : ما تشوئي حد غيري.. 

الطفلة : هشوف لو أنت رفضت وعقابي نزل عليك..أكيد هشوف. 

نادر : حرام عليكي..أنا غلطت إن رّحت من الأول. 

الطفلة: وغلطت أكتر لما فكرت تغدر بى.. أنت عارف؟ أنا هعاقب 
بيتك كله.. ادخل شوف قلتي ف ها توما 

أول ما قالت الجملة دي.. الشيء الأسود نط على وشى حسيت بمليون 
إبرة بتتغرس في وشي.. مش شايف حاجة.. الجسم الأسود كله فوق رأسي 
لكن الألم لايحتمل.. فجأة جسمي اتفك وبدأت انتفض وإيديٌّ اتحررت 
فمسكت الشىء ده وبدأت أحاول أرفعه عن وشى بأي شكل لكن كان 
ماسك في جلد وشي زي الخفاش ما كانوا بيقولو لنا زمانإنه لومسك في 
حد «ما بيطلعش غير بالطبل البلدي».. 

لكنه سابني فجأة نط من على وشي ولمحته بعيني بيجري ناحية الطرقة 
اللي فيها أوضتي وأوضة أمي وأبويا.. 

وبعدها بشواني سمعت صرخة أمي.. نفس الصرخة اللي سمعتها من 
شوية» وبعدها نفس كلام والدي وزعيقه ونس سؤاله : هو في إيه..فيه إيه؟ 

كأن الشريط بيتعاد من الأول! 

بصيت قدامي مالقتش الطفلة لقيت العفريتة الطويلة سوداء الملامح 
بتاعة الترعة واقفة وشعرها المجعد بيتمايل.. واقفة بتبص لي وعنيها كلها 
شر ووعيد!! 

نحت سرعة درك للأوفدة بتاع والندى زوالندق :يت الاب 
لاقبت أمي قاعدة على السرير وأبويا جنبها ومبرقة عنيها وفاتحاها على 
الآخر والدموع نازلة زي المطرة.. 

وأبويا عمال يخبط على وشها ويفوق فيها.. والدتي كانت مصدومة 
والل على وشها ده آثار الصدمة.. 

نطيت على السرير وبدأت أساعد والدي وأكلمها: 

ماما..ماما..ماما.. ردي عل. 

والدي: ما أعرفش ماها..أنا صحيت من النوم على صوت صرخاتها. 

اتفزعت وبصيت لقيتها مش جنبي لقيتها واقفة قدام الدولاب وفاتحاه 
وواقفة قدامه تصوت جريت عليها سكتت خالص وجبتها قعدتها على 
السرير وعمال أنادي عليك مابتردش. 

نادر : مالك يا أمي شُفتي إيه؟ 

والدتي وهي بتصرخ : ابعد عني.. ابعد عني.. أنت السبب. 

نادر : في إيه يا أمي؟ في إيه؟ 

والدتي :ابعدوه عني.. هنموت كلنا بسببه.. إديها اللي هي عاوزاه.. 


نادرة هن فين وأديهاإيه؟ 

والدتي : وديها مكان ما هي عاوزة تروح.. 

أبويا : طيب اهدي وهيعمل كل اللي انتي عاوزاه.. 

والدتي : مش أنا اللي عاوزه.. هو عارف كويس مين؟ 

دخلها البيت 

خليها تاخد بتار جوزها 

أنت معاك مفتاح دخولها 

دخلها البيت.. حرام عليك..دخلها البيت. 

وفضلت أمي تعيد وتزيدد في الكلام ده.. لحد ما تعبت ونامت.. وخرجنا 
أنا ووالدي بره ووالدي مش فاهم أي حاجة؛ لكنه سألني أنت فاهم؟ 

فقلت له: لأ إستنى لما تصحى ونفهم منها.. والدي كان بيتكلم واحنا 
قاعدين في الصالة سمعته في نْص كلامه بيقول التليفزيون غالبًا باظ.. بصيت 
لقيت صورة التليفزيون متجمدة على صورة بشعة؛ صورة الجنية المخيفة 
زوجة عشمان ووالدي عمال يطفي التليفزيون ويشغله يرجع نفس الصورة. 

وبعدها بقست صورة الكائن المدور المشعر اللي كان بيتحرك عال.. 
وسمعت والدي بيقول إيه الشكل ده أعوذ بالله ! 

وبعدين بص لي وقال: إيه ده مال وشك؟ 

نادر : مال وشي؟ 

والدي: مليان خربشه ودم مخدتش بالي منه قبل كده؛ لسه شايفه حالًا. 

نادر : مش عارف يمكن قطة ولا حاجة!! 

والدي : بس إحنا معندناش قطط ! 

نادر : يا بابا خلاص شوف أنت التليفزيون أهم. 

والدي: أنا هشيل الفيشة خالص وبكرة نشوف له تصليح؛ أنا هدخل 
أقعد جنبها ومش هنام للصبح.. شال الفيشة؛ وبعد ما دخل التليفزيون 
اشتغل لوحده وجاب نفس الصورة . 

فضلت قاعد في الصالة وعنيا غفلت وصحيت على صوت أمي وهي 
بتنادي على أبويا . 

يا مصطفى..يا مصطفى".. ( كنا بقينا الصبح].. 

وقفت وروحت الأوضة لقيتها صحيت.. وبابا قاعد جنبها.. 

كنت داخل بحذر شديد..لكن محصلش حاجه..بصت لي عادي» ويابا 
قالها حمد لله على سلامتك.. وسأها مالك؟ 

قالت له خليني أهدا وأفوق وأحكيلك بعد كده على كل حاجة.. 

تطوعت إني أعمل أنا الفطار.. وعملت وفطرنا وكلنا على السرير 
جنب والدتي. 

وبابا طلب منها نخرج نقعد في البلكونة.. وخرجنا وبابا جاب هو 
الشاي وبدأ يصب لنا ويقول كلام هزار من باب تخفيف حدة التوتر اللي 
كان باين علينا إحنا التلاتة. 

وقعد يفتح في أي مواضيع عن الأسعار وععن خالتي وعن كليتي لحد 
ما والدتي قاطعته: مصطفى أخوك شحاته جالي الله يرحمه في المنام وقالي: 
قولي لنادر يبعد عن الطريق ده.. وبصت لي. 

وقالت لي: طريق إيه يا نادر اللي عمك يقصده!! 

والدي كمان بص لي فبصيت لهم الاتنين وعملت نفسي مش فاهم 
حاجة. 


وبدأت افتح أي مواضيع تانية انتهت بسؤالي : 

نادر : هو ده يا ماما الل حصل إمبارح بس؟ 

والدي : أيوة صحيح هو ده بس؟ 

والدتي : لأأبس أنا عاوزة أتطمن عليك يا نادر. 

والدي: طب قولي لي إيه بس حصلك إمبارح؟ 

والدي: أنا إمبارح دخلت نمت بعدك يا مصطفى مفيش بساعة.. بس 
وأنا نايمة سمعت صوت طفلة صغيرة بتعيط فتحت عينيّ.. واستنيت 
موه لصوت سي نان يسار امه حروالا امور , تتفل 
السرير وخفت أوي لكن كان لازم أعرف.. وقفت قدام الدولاب مش 
عارفة أفتح ولا لأ.. أصل الصوت كان جاي من جواه. 

جيت لك أصحي فيك يا مصطفى «وناديت عليك و خبطت على 
كشك قبن قابيلة مصحيتض ,. 

الصوت عِلِي فرّحت تاني قدام الدولاب ووقفت.. مديت إيديا وأنا 
قلبي عمال يدق وحاسة إنه هيتخلع وينط برّة صدري.. مسكت المقبضين 
بتوع الدولاب وفتحته! 

مكنتش شايفة أي حاجة.. عمالة أركز عينيا عشان أشوف من الضلمة 
اللي جوة الدولاب.. مش شايفة.. نور الأباجورة اتطفى وبقت الأوضة 
فلجة كته :وان افق رؤاعية ادر لات رلبتة إزديا مابسكة القاسوة 
بتوع بابين الدولاب.. 
لقيت إيد ساقعة زيها أو نفسها مسكت إيدي اليمين. 

سحبت إيدي.. وسمعت صوت حد بيتنفس..صوت نفسه عالي.. 


وبدأت أحس ببوا في وشي زي ما يكون حد بينفخ في وشي. 

عاوزه أصوّت مش قادرة» عاوزة أرجع لورا برضو مش قادرة. 
٠.‏ 3 3 ا ٠.‏ ع 
نور الأباجورة ولع لوحده فشفت اللي في وبي ست شكلها وحش أوي 
طويلة» شعرها منكوش ووشها وحش أوي وخرجت بره الدولاب» فتحت 
بوقها سنانها كبيرة وطِوْلِت أوي بره الدولاب شعرها منكوش وسنانما 
كبيره عاملة زي أمنا الغولة اللي كانت أمي يتحكي لنا عليهايا مصطفى.. 
ال المع 1 لتويك حا 
د ل الال 
المخدة ونمت.. 

اتلفت ورايا لقيت بنت صغيرة قاعدة فوقك يا مصطفى.. 

وسنانها وبوقها غرقانين دم.. قعدت على السرير عاوزة أعملك أي 
حاجة مش عارفة.. وبعدين عند رجليك عند طرف السرير لقيت بتاعة 
سودا زي الكورة كلها شعر وعينها تخوف قوي وقتها صرخت.. تاني.. 

أمي خلصت كلامها وسكتت خالص فأبويا اتكلم. 

والدي: طب ليه زعقتي لنادر وشّفتي شحاته أخويا إزاي؟ 

والدتي: زعقت لنادر؟ ! 

والدي يّص لي باستغراب ورجع بص لها. 

والدي: أيوة زعقتي وفضلتي تقولي ابعدوه.. ده حتى قولتي. 

قاطعت أنا والدي لأني فهمت إن ده كان كلام خارج منها غصب عنها 
زي ما قالت إنها هتقفي على كل عيلتي. 

فطعت أمى تفكيري لما قالت: 

موس ودع ها ونا ا وار 
وقالي قولي لنادر يبعد عن الطريق ده وفضل يعيد في الكلام وسابني ومئي 
وكان لابس أبيض في أبيض ووشه منور زي البدر وكان واقف في جنينة 


ومشي وفضلت أنادي عليه وأقوله أخوك عاوزك يا شحاتة أخوك.. 


ماردش 
بس استنى 
ده اتلفت وهو ماشى وقالي 


قوليله بلاش يا نادر ماتفتحلهاش الباب.. 

وفضلت أنادي عليه وأجري وأجري وراه مالحقتوش خالص.. بس 

خلصت والدتي كلامها وأحلامها وماذكرتش الجزء الخاص برسالة 
العفرينة ليّ ومش فاكرة عنه أي حاجة.. وكده الرسالة وصلت.. 

مش هتسيبنا في حالنا.. بس أنا برضو لسه ماقررتش. لأن أنا بين 
خيارين كلاهما مر أنا ضحية صراع قوتين شر هفتح بينهم باب جحيم الله 
أعلم لما يتفتح هيحصل إيه؟! لكن ظهور عمي كان رؤية حقيقية بيحذرنا 
فيها من فتح الباب ودخول الجنية. 

جبت ورقي وأقلامي» وبدأت أ ب كابوس أميء وكل اللي حصل 
وظبطت الشريط وسجلت عليه تاني من أول الوجه التاني جملتئين عن اللى 
حصل.. اهتميت أكتر بالكتابة كنت عاوز أضيّع الوقت فضلت أكتب» 
وبعدها بدأت أحلل اللي حصل وأكتب أكتر وختمت كتابتى بجملة 
واخننة: قرار لاالجرع نع لن اذهب ورة تلقتون ايت وعدت 
صوت والدتي بتكلم مع حد عادي ولكن فجأة أمي صرخت! 

انني بتقولي إيه..طفشت..مش يمكن راحت لجوزها ! أول ما سمعت 
الجملة دي أدركت إن الكلام على مروة.. خرجت من أوضتي بسرعة؛ 
خطفت التليفون من إيد أمي وكلمت خالتي أكيد هي اللي كانت بنزف 
لأمي خبر طفشان مروة 

خالتي: فت يا نادر. ال حقني.. 

نادر : إيه اللي حصل؟ 

خالتي : ما أعرفش كنا العصر كويسين وبسأنها حتى عننك قالت لي ما 
أعرفش عنه حاجة.. دخلت نمت شوية صحيت مالقتهاش. 

نادر : طيب خدت هدومها؟ 

خالتي : لأ تغدتش أي حاجة.. بس خدت مني قبل ما أنام فلوس. 

نادر : طيب كلمتى جوزها؟ 

خالتى : كلمنه عادي كده جسيت نبضه من غير ماياخد باله لقينه 
بيسألني إيه الأخباريا ماني هنرجع لبعض إمتى؟ فعرفت إنه مايعرفش 
عنها أي حاجة! 

نادر: طيب اهدي بس وأنا هجيب بابا ونجيلك دلوقتي..سمعت ماما 
بتوشوشني: : اسأنها حدت كام؟ سؤال أمي غريب وأنا كررته بغباء وراها. 

فردت خالتي: جنيه. وبعدها زعقت لاما : فلوس إيه يا ماما اللي 
بتسأل عنها 

دماغي لفت وخالتي كملت عا لما قالتلي: إمبارح بعد مكالمنك 
سألتها في إيه أصلي حسيتها اتضايقت قالت لي مفيش حاجة أنا هكمل 
لوحدي؛ مافهمتش كانت تقصد إيه يا نادر بإنها هتكمل لوحدها. .بس لما 
فكرت فهمت إنهبا مش هترجع لجوزها تاني وآديها طفشت آهي وعملت 
اللي قالت عليه.. 

اديت أمي التليفون ودخلت أوضتي غيّرت هدومي بسرعة» وحطيت 
الحجاب في جيبي.. أيوة الحجاب.. وسبت الكاسيت وماخدتش أي حاجة 
غير مصحف صغير.. وخرجت لاقيت أمي بتقولي هتعمل إيه استني أبوك 
جاي في السكة.. قولتلها أنا هسبق خليه يروح بيت خالتي أول ما يجي. 

والدتي: أومال أنت رايح فين يا نادر ؟ 

نادر : هروح مكان تاني شاكك إنها راحته. 

والدتي : فين فهمني.. أنا تعبانة وقلقانة عليك من وقت حلم إمبارح 
وعمك قالي أقولك تبعد عن الطريق ده.. أنا مش فاهمة بس ده له علاقة 
بالل بيحصل دلوقتي أنا قلبي حاسس بله.. 

نادر : ماما لو مارجعتش روحوا لعمي مختار وقوليله نادر بيقولك فكر 
وافتكر أنا سألتك عن مين وهيعرف يلاقيني.. 

ماما: نادر على فكرة أنا ما سألتكش عن الفلوض وأنت بتكلم خالتك 

نادر: فعلا؟ يبقى هي عشان تعرفني مروة فين.. سلام يا ماما 

يسبت أمي وخرجت وطلعت أجري في الشوارع كنا تقريبا المغرب.. 

وطول ما أنا ماشي عمال أقول: انتي أكيد شيفاني ساعديني أنا رايح 
أهوء انقذي مروة متسبيهاش..ساعديني لما أدخل ماتسبيهوش يموتني. 

عمال أقول يارب الطف بمروة.. ووصلت لشارع الترعة ورّحت عند ' 
الغاب ودخلت جواه ووقفت قدام الترعة.. وبدأت أزعق انتي فين.. 
اختفيني فين.. أنا رايح آهو وهدخلك مفيش حاجة حصلت.. سبت 
المكان وكملت جري في الشارع ووصلت للشارع الكئيب خبطت على 
الباب كذا مرة لحد ما الباب اتفتح ولاقيت الراجل الكفيف. 

6 

الفصل الحادي عشر 
( اللمواجهة الأخيرة ) 


كنت حاطط إيدي على جيب البنطلون الجيب إللىي فيه الحجاب وكأني 
بحميه. . فكرت الراجل بنفسي فرد وقالي انت مجتش معاها ليه؟ اتطمنت 
إن شكوكي صح فقّلت له معلش كنت في مشوار قاللي اتنفضل.. 

دخلت ومشيت وراه ووصلني لأوضة الانتظار مالقتدش مروة سألته 
عليها قالي في حضرة سيدنا. . ُلتله عاوز أدخل لهم. 

قالي : لازم أخد الإذن منه.. قفل عليا الباب وخرج 

فضلت أبص حواليا وأقول دخلتي؟ أنت فين؟ 

فقدت الأمل وقررت أتناسى الموضوع ده نبائي وآخد مروة وأمشي. 

- القعدة زادت عن عشر دقايق فقمت أفتح الباب لاقيته مقفول 
من برا.. خبطت كذا مرة..الراجل رد من برا.. سيدنا لسه ما أذنش. في 
اللحظة دي سمعت همس في ودني.. احضرنا» بصوت طفلة؟.. 

بصيت لقيت النورعمالة بتترعش.. الباب اتفتح لقيت الراجل الكفيف 

مشيت وراه..وقف فجأة واتلفت لم بعينيه البيضا تمامًا وقالى أنت حد 
جامداة؟.: ا تاحامي إن فتحباغربان الكان؟ : 

ماردتش عليه.. خبط كذا مرة على الباب.. زي المرة اللي فاتت. 

فتح باب أوضة الوقاد.. ودخلت وراه وهوخرج وقفل.. 

دخلت بحذر لقينه يكتب في ورقة كبيرة ومنهمك جدًا حتى ما 
رفعش عينه يبص عل مجرد شاورلي بإيده إني أقعد.. قعدت وعنيا بتدور 
يمين وشمال على مروة..مش شايفها.. تعمدت أقعد على كرسى جانبي 
مش الكنبة عشان ما أبقاش في وشه.. 

فضل يكتب مده وأنا كل شوية اتكلم وأسأله مروة فين مايردش 

لد ما في مره علييت صوتي فبص لي في منتهي البرود وقالي: ماتخافش 
مش هعاقبها بذنبك يا فضولىي ! 

اتكهربت وأنا واقف مكاني.. فضل يكمل كتابه.. ولقيته بيسص على 
السقف كتير وعينه رايحة جاية.. وخلص كتابه وطبّق الورقة 

وحط القلم وبص لي واتكلم. 

خلصت اللي عاوزه 

نادر : فين مروة؟ 

الؤقاذ: عزو لون آنا ما عرق كيد ابم مرو ! 

نادر : اللي كانت هنا من شوية.. عملت فيها إيه؟ 

الوقاد : مكنش في حد هنا! 

ادر : عملت فيها إيه! 

الوقاد : أنت اللي عملت.. أنا ماعملتش حاجة! 

نادر : مش أنت قُلت مش هتعاقبها بذنبي ! 

الوقاد : يا ويلك من عقابي ! 

نادر : أنا مكنتش ناوي أرجع. 

الوقاد : فضولك قضى عليك. 

نادر : طيب خخليها تروّح وانتقم مني أنا. 

الوقاد : انتقامي منك بدأ بيها. 

نادر : يعني إيه! عملت فيها إيه! 

الوقاد : اسأل حفيظة. 

نادر : أنا بسألك أنت. 

الوقاد: اسأل حفيظة عن عقابي.. مش حكت لك.. اسأل اللي دخلتها 
معاك ! الجنية الأرملة الضعيفة البائسة. 

نادر : هجيب أهل البلد وهنحرق البيت عليك. 

الوقاد : هات.. يارب تلاقي حد يجي معاك. 

نادر : أنت عاوز مني إيه؟ 

الوقاد : أنا من الأول عندي نفس السؤال من أول زيارة ليك وأنا 
عارف كل حاجة؛ وعارف زياراتك للخدامة حفيظة.. بس مكنتدش أعرف 
إن فضولك هيوصلك للمرحلة دي. 

كنت عاوز أعرف آخرك إيه؟ ٠‏ 

مروة هناك في نفس المكان اللي رمينا فيه حفيظة..في الأول وفي الآخر 
تربة الكلب عتمان.. 

أول ما قال الجملة دي.. صرخة شقت الأوضه مجهولة المصدر. 

قام الوقاد وقف ويسببها برق لي وقال لي: 

- أنت إللي دخلتها معاك أنت يا مخبول.. فاكرها هتحميك؟ 

أقسم على كل العشيره بالحضور الآن 

أقسم على أهل الأرض بالانتقام من الصعلوك 

أقسم على كل عشائر الخدام بأن ينتقلوا لوريثي.. خدمة وولاء 

تصبحون خدامًا له معاونيين له ولاؤكم له 

بدأت الحيطان تتغير وتسود وتتحول بشكل أنا عارفه كويس الشكل 
اللي شُفته في الكابوس والحيطان ينزل منها حاجات صغيرة على الأرض 
ومجرد ما تنزل تتحول لكلاب سودا تتحرك كلها ناحيتي وبعدها كائنات 
زي اللي كانت في الكابوس قصيرة مرعبة.. كلهم جايين عل وإذا بي فجأة 
اكتشف إني مربوط في الكرسي بشاش أسود مكتفني وبدأ يصرخ فيهم..! 

أقسم عليكم بالانتقال للوريث 

التوريث الآن.. يتسلم كل الأمور 

الوريث يكمل ما بدأه الأب بعد انتقال الأب.. 

أقسم عليكم أن تبلكوا حفيظة الآن ونادر وزوجة عتمان . 

يا مازر عاوث.. يا ملك أيام الأسبوع 

يا زاهق ياعازريا شمهورش يا ملوك الأرض الأسود 

ردوا عل من أفضالي عليكم الآن.. 


149 


ولقيته فتح الورقة اللي كان طبقها وكمل كتبه لدقيقة بالضبط. 

وصرخ بأعلى صوته الآن.. 

بدأوا يكشرواعن أنياهم ويقتربوا مني.. وهو واقف يضحك زي 
المجنون ويقول يا إبليس خادمك المخلص ستقتله جنية من الجحيم أوقف 
انتقامها يا أبليس أوقف انتقامها.. لك ولائي دائً) وأبذا.. 

ووراء وهو واقف ظهرت الجنية وهو مش شايفها لكنها كانت أضخم 
بكثير وشكلهاشرس ومرعب أكثر ومفزع ل 
غوري من هنأ 

«جاية تعمل إيه مهم عملتي مش هيرجع.. عتمان وعيلته أنا قضيت 
عليهم.. مهما عملتي أنا قضيت عليكي قبل ما تفكري نقضي علي.. 

هتعيشي برضو تعيسة حتى بعد ما أموت. . عيشي في المعاناة وأنا هعيش 
تحت عرش إبليس وهرجعلك.. وعمرك ما هتعرفي معنى الراحة؛ لعتتي 
هتفضل تطاردك.» 

انقضت الجنية عليه بمنتهى الشراسة وبقت عاملة زي سحابة الدخان 
اللي التفت حوالين الوقاد. في نفس اللحظة هجمت الوحوش عل وبدأت 
أحس إني بفقد الوعي لكني شفته شّفته وهو عينيه مبرقة في رعب شديد 
شّفته وهو بيموت وهي ملفوفة حواليه زي الأفعى.. وسمعته وعمري ما 
هنسى جملته الأخيرة.. 

الوقاد :لأ ! لأ! يعني إيه وعدتكم فأخلفتكم؟!.. يعني إيه بعتني 
للجحيم.. بتخاف ربنا؟! 


لألأ أناكنت عبد وخادم مطيع ليك.. 

لكأن لأ..لا. 

دلوقتي بتقول إنك بتخشى ربنا وبتخاف منه يا إبليس. 

خدمتك طول عمري ووهبتك كل ده 

والدنيا ضلمت عل وسمعت همس الطفلة بتتكلم في وداني» وقالت 
مش هتموت يا نادر ماتخافش بس انقذْ مروة وانقذ نفسك معاها.. 

فتحت عنىّ فجأه زي اللى كان في كابوس.. إحنا فين الدنيا ضلمة 
بي على جنبه.. إيه الضلمة دي.. وإيه الريحة دي.. 

الريحة دي تخوف ومقبضه أوي! 

بصيت لبعيد سفت فتحة باين منها ضوء خافت.. إيه الأوضة دي.. 

سمعت صوت بكاء أنا عارفه كويس.. صوت مروة. 

مروة: يا نادر أنت عايش الحمد لله هم جابوك ورموك هنا من كذا 
ساعة وافتكرتك مت 

نادر : مروة انتي كويسة؟ 

مروة وهي بتعيط : الحمد لله إنك مامتش..أنا كنت مستنية أموت بين 
لحظة والتانية أنا بقالي يوم كامل لوحدي هنا وعمال أنادي ومحدش بيرد 

نادر : معلش أنا الوقاد كان مكتفني فمش عارف أتحرك.. هو احنا في 

مروة : إحنا مش في بيته! 

نادر : أومال فين ؟ 

مروة : إحنا في تربة! 

نادر : إيه؟ 

مروة : بقولك في تربة الميتيين والأكفان حوالينا يا نادر ! 

شفتهم بالنهار مرمين ومن وقت ماالدنيا بتضلم كل حاجة بتبقي 


مرعبة. 

نادر : طيب ماخ رجتيش ليه؟ 

مروة: أنا مربوطة رج وإيديّ.. نادر اسكت اسكت. 

نادر : مش فاهم. 

مروة : فيه كل شوية حد بيجي التربة.. هو حاجة غريبة مش بني آدم. 

نادر : يعني إيه؟ 

مروة : وطي صوتك. 

نادر : حاضر بس فهميني. 

مروة : طول ما الدنيا مضلمة بيجي شيء غريب يقف قدام التربة 
ويطلع أصوات مرعبة ويمثي.. 

نادر : طب مادخلش التربة؟ 

مروة :لا..اسكت أنا سامعة صوت خطواته شكله جاي. 

سكتت وفضلت مركز مالقتش حاجة جت.. بدأت أحاول افك إيدي 

من الكرمي ولاحتى رجل.. مفيش فايدة. 

سندت على ركبي وحاولت أقف بالكرسي لكني قعدت؛ ومع قعدتي 
ظهر شخص قدام القبر ومروة مست إني أسكت خالص لكني من 
خضتي وقعت بالكرمي الناحية التانية لكني وقعت على جثة حد متلج. 
المشهد فكرني بزمان لما وقعت على عم شحاته بس مش عارف أقوم 
نبائي من عليها.. لقيت ضوء جاي من بره القبرردخل جوة واتسلط جوة 

3 

وشفت الجسم اللي أنا وقعت عليه فصرخت غصب عني: حفيظة !! 

ومع صرختي مروة صرخت.. 

التفت لمصدر الضوء لاقيت الشخص الواقف برّه هو اللى معاه كشاف 
فبدأت أصرخ فيه: أنت واقف تتفرج انزل الحقنا! 

فضل واقف صامت تَامًا. 

صرخت فيه يا ابني آدم أنت اتحرك أنت واقف تنفرج 

فضل مسلط على وشى الكشاف وهو واقف متجمد 

مروة نطقت: قولتلك ده مش بني آدم؛ اسكت وهو هيمشي لوحله. 

سلط الكشاف على وش مروة» وهو واقف محلك سر 

بعدها طفا نورالكشاف واتحرك بهدوء ومشي وأناعمال أزعق.. كل ده 
وأنا واقع على جئة حفيظه.. بدأت أزحزح نفسي لحد ما وقعت من عليها 
ومروة سكتت خالص بس سامعها كل شوية بتقول يارب..يارب. 

عشر دقايق والمشهد تكررء وعاد ذلك الكائن بس شّفْته وهو بيتحرك 
كانت حركته فعا غريبة.. وقف دقايق صامت تامًا..بعدها نوّر الكشاف 
وسلطه على التربة من جوة وبدأت مع انعكاس نور الكشاف أبص على 
وش فيه حفيظة وكانت حقيقي كارئة؛ عينها مفتوحة على آخرها وبوقها كبان 

فتحاه على آخره وعلى ملامح وشها رعب وفزع رهيبة.. أكيد خدام الوقاد 
اتتقموا للوقاد منها.. وأناكده بقى هربت!! كده الإنقاذ يعني!! 

وفضل نور الكشاف يتجول في القبر.. حيطان القبر من جوة متهالكة 
دايبه وكأنها حيطان فرن يحترق ليلا ونهارًا. 

بدأت أكلمه تاني وكل ردوده الصمت. 

أرجوك لو سامعني انقذنا.. هنموت هنا. 

طيب لو خايف مننا.. روح هات أي حد من الشارع 

طيب لو أنت جني أرجوك ارحمنا وخاف ربنا فينا. 

لوانت أي كائن ارحمنا. 


متسارعة. 
وبدأ يتنطط على الأرض وصرخاته تنوالى ورا بعضه وقام مسلط 


مروة صرخت صرخة دمرت اعصابي أكتر ما هي متدمرة.. صرخت 
لأن ملاحه كانت تخوف وهو مسلط الكشاف على وشه..قريبة من ملامح 
البشر لكنها تخوف. 

قطع المشهد ده صوت زعيق جاي من بعيد !! 

- واديا جابر أنت بتهبب إيه هنا؟ 

- أمك كل يوم هتيجي تقولي أجيبك من الترب ولا إيه والصوت بدأ 
يقرب وبدأ يتنطط ويشاور بالكشاف. 

الراجل أو الشخص ده وصل ووقف جنبه» بص وقال له: 

- أنت بتبص على إيه؟ وسلط الكشاف جوة هو كمان! 

وبدأ الكائن ده يقول كلام مش مفهوم كتير . 

الرجل التاني: هي التربة الملعونة بتاعة زمان دي حد فيها ولا إيه.. يا 
سنة سودة إيه ده عفريت عفريت عفريت.. لأعفريتين اتنين ! 

صرخت فيه وقلت: 

مش عفاريت إحنا بني آدمين 

حرامية خطفونا ورمونا هنا وععمالين نقول لجابر ده ينزل يفكنا مش 
راضي. 

الراجل الغريب: يا حول الله يارب.. امسك يادديا جابر.. امسك يا 
أهبل الكشاف لحد ما انزل أفكهم. 

نزل الراجل وفكني وأنا فكيت مروة وسندتها وطلعنا من التربة 

و 1 

وبصيت على حفيظة آخر نظرة.. وشفت جابر وفهمت ليه ماعبرناش.. 
جابر عنده مرض عقلي لكن يعتبر هو السبب الرئيسي في إنتقاذنا ! 

مشينا أنا ومروة والراجل عمال يكلم نفسه ويقول: التربة دي بتاعه 
عيلة عتمان محدش بيقرب منها أعوذ بالله منهم ومن الوقاد وابنه.. وحفيظة 
ماتت يلا مع السلامة! عقيالهم» جوزها وابنها. 

- وصلت مروة لباب بيتها وروحت أنا البيت لقيت أمي أول ما 
شافتني صرخت دجال وساحر يا نادر ليه يا ابني ليه؟ 

اترميت في حضن أمي وفضلت أ عيط زي الأطفال وهي كان تعيط 
وتقولي ليه يا نادر ليه ياابني. 

قلتلها: انتوا عرفتوا منين؟ 

والدي: بعد ما أبوك رجع قُلتله اطلب تار في بينه وحكى لناعلى 
كل وبدأ هو وأبوك يفكروا هيعملو إيه كان بيفكروا يروحوا للشيخ لطفي 
لكنهم ماعرفوش يلاقوه فراحوا هم الاتنين يدوروا عليكوا. 

نادر : يدورو علينا فين؟ 

والدتي : في العزبة الغربية في بيت الوقاد.. 

نادر : طب أنا لازم أروح طهم.. لازم يبعدوا عن البيت ده. 

والبلد كلها لازم تبعد عن البيت ده.. ده بيت كله شر ! 

والدتي : طب يا ابني خلي بالك من نفسك. 

نادر : حاضر. 

طلعت بِرَّه لقيت واحد صاحبي معاه موتوسيكل طلبت منه 
يوصلني مشوار وافق فورًا بعد ما شاف منظري المرعب وحس 
إن فيه كارثة. . طرنا بالموتوسيكل ووصلنا بيت الوقاد وقّلت له 
ماتدخلش روّح أنت.. قالي طيب وهو مش فاهم ولاعارف حاجة 
ومشي.. ُلتله خلاص خليك بره مستني لما أخرج. 

لقيت الباب مفتوح! 

دخلت أجري على أوضة الوقاد.. لاقيتها مقلوبة وكل حاجة في 
الأرض الكتب في الأرض الترابيزة والكراسي مقلوبة الأرض مليانة 
شعر أسود زي شعر الكائن المرعب.. 

بقيت أقلب الحاجات وكأنيٍ بدور على الوقاد نفسه لكن مفيش 
حاجة وشكلها كده أبويا وعم مختار مجوش لسه.. سمعت صوت 
ناس بتكلم والصوت كان جاي من برّه شكلهم مُمَا.. خرجت 
مالقتدنش حد لكن لاقيت أوضة منورة وبابها متوارب..قربت منها 
بحذر ووقفت برا.. لاقيت الوقاد نايم على سرير وجسمه متفحم 
والراجل الكفيف واقف قدام السرير لا يصدر أي صوت أو حركة 
وشخص تاني واقف وماسك كتاب وبيقرا منه وبيقول الكلام ده 

الابن يرث الآن 

الابن يتسلم الآن 

الابن قبل المبراث 

الابن يكمل ما بدأه الأب 

الابن ينقل الأب الإنتقال المؤقت 

عاتق - كافٍ - طلس - موت - بعث - جن الضلال -الوقاد. 


الابن يرث الآن 

الابن يتسلم الآن 

الابن يكمل ما بدأه الأب 

الابن ينقل الأب الانتقال المؤقت 

عاتق - كاف - طلس - موت - بعث - جن الضلال -الوقاد. 

وكان مديني ضهره وبدأ يلف حوالين السرير ويصب سائل من 
إيريق نحاس وصب على كل جزء من جسم الوقاد المتفحم. 

وخالف ششة وعله كويس. إيه ده.: الوش ده مكن غري بعل 
أبدًا.. الوش ده شفته قبل كده..!! 

هتجئن.. أيوة أنا عارف ككده إن ده الوريث.. بس أنا شفْته قبل 
كده فين ؟! 

آه.. افتكرت.. إزاي كانت تايهة عن بالي.. 

الكابوس.. أيوة هوده اللى ظهر في الكابوس هو والكائنات 
العتقينة بع نارق ديل الأول رفاك نسو الوقاقه كن 
حفيظة نفسها واضح إنبا ماعرفتش.. بدليل إنها قالت لي إنه في 
جن نخادم بيتشكل على شكل الوقاد.. ويمكن يكون برضو جن 
لكن اتشكل على هيئة الابن برضو هو ده اللي ظهر لي.. الوريث! 
واللي حواليه كانوا عشيرة من الجن بتساعده.. 

انتبهت وهما بيغطوه بملاية سودا جايها الابن.. وبدأ يولع شمع 
ويحطه حوالين السرير.. أنااما أعرفش هو ناوي بهبب إيه هيولع 
فيه أكتر ماهو مولع ولااهيصحي عفاريته.. مش عاوز أعرف.. 
برجع لورا برجلي عملت صوت فابئه بص وأنا طلعت اجري من 
غير صوت ودخلت أوضة الوقاد تان وقفلت علي الباب واستنيت 
وي لك يوت جم امنا ميحتين ور كرسي تقديك وقفك 
عشان أمشيء وأنا قايم بصيت على الأرض لقيت ورقة افتكرتها 
دي الورقة اللي الوقاد كان منهممك في كتابتها قبل ما الجنية تنتقم 
منه فتحتها بالراحة وبكل حذر وبدأت اقرا المكتوب فيها. 

«وريثي.. 

أكتب لك اليوم لتعلم ماذا حدث.. 

لقد اقتحم عالم أبيك شخص يسمى نادر مصطفى فودةء هو 

طالب جامعي.. أتى بغرض الفضول وأنا سمحت له بذلك حتى 
أسلب روحه في النهاية.. وأتت معه فتاة ستكون خير عونا لك 
فيما بعد.. تدعى مروة.. ل تكن مريضة: ولكني مرضتها كي تكون 
خادمتك . 

لقد ذهب خادمي الأولء وقام بزيارته ليلا في صورتكء ولكنه 
م يرتدع وظل فضوله يقتله.. إلى أن ذهب إلى عدوتنا الأول» ذهب 
لمن حرمتك من السيطرة المطلقة.. ذهب لمن قضت على حياتك 
الأخرى السفلية.. الملعونة من كلينا حفيظة.. وشت بأسرارنا له 
فكان القرار بإهلاكها.. 

اليوم أناعل فين أن الجثبة السودا زوجة عدن تراصلت ممه 
ليسمح لها بالدخول.. 

هوفي في طريقه إل الآن وقد سبقته خادمتك الجديدة مروة» 
وألقيت بهافي نفس مكان العقاب المعهود.. لتخرج منه لك.. 
خادمة» أمسيرة: وزوجة. 

أما هو فسأقتله بِأْيدٍ باردة قبل أن تنال مثى الجنية السوداء. 

الأن سو عامي أماندق وها لهو ويد مويك وأتررله اانه تور اقلق 
لقد قمت بتجهيز تعويذة الإرث لأجلك بالفعل. 

وريئي.. لقد دخلت الجنية السوداء وحانت نهايتي» وهي تحميه؛ 
سآلقى به ف رض التعاب:. الجينة أثنم راتحدها الآن.. وتمل عنتى 
الشيطان لأجلها.. 

أشعر بحرارتها وبُغضبها.. الآنذيا وريشي.. أترك لك كل شيء.. 
المنزل والعشيرة والخخنادم المخلص.. أكمل..أكمل.. وانتقم من كل 
بني ادم دون تفرقة. 

الإمضاء: مِنْ صاحب الميراث الأول الوقاد إلى صاحب الميراث 
الثاني وريشي.. كساب!!!» 

الورقة اتشدت من إيدي ببص لاقيته وراياغصب عني قلت 
له:الوريث؟ 

الوريت: كساب..كساب هو اسمي احفظه كويس. 

وحََدْ الورقة وبدأ يقراهاء وكل ما يخلص سطر يبص لي لحد ما 
جه عند الجزء الأخير قراه بصوت عالي.. «أنا استلمت الميراث» 
وبّص لي وقالي: طبعًا أنت بقى نادر.. 

نادر : أنا مكنتش عاوز أعمل أي حاجة من ده قسمًا بالله. 

كساب: وأنا برضو مش عاوز أعمل أي حاجة من اللي هعمله 
فيك دلوقتي وهجم علن.. لكن سمعت صوت الباب بيتزق 
ودخمل أبويا وعم مختار وضربوا الراجل الكفيف ولاقونيٍ واقع 
على الأرض ومفيش حد غيري»؛ كساب ده اختفى تمَامًا بس سامع 
صوته بيقولي «أنا هكون ذنبك الذي لايُعْمّر..» 


سندونى والدى والحاج مختار وقالوالى لما دخلنا كنت كأنك 
بتحوش عن نفسك حاجة بس مكنش فيه حد! 

نادر : آه فاهم.. الحمد لله خير. 

والدى والحاج مختار : واحنا جايين انتتشر خبر انهم لاقوك جوا 
تربة فى العزبة جرينا الاول قالوا لينا فعلا لقينا اتنين بس مشيوا 
فتاكدنا تماما انكوا دول... وجينا على هنا بسرعة. 

اتسندت على كتف والدي وخرجنا من أوضة الوقاد... وعم 
مختار سألنى أومال الوقاد ده فين؟ 
نادر: أهو محروق وميت في الأوضة دي.. وشاورت على الأوضة 
من برة.. 
الحاج مختار: بجد مات؟ ازاي؟ أنا هادخل أشوفه 
نادر: استنى هنييجي معاك... ودخلنا كلنا الاوضة... وشّفنا! 
شنا سرير فاضل عليه ملاية سوداء ومفيش أي أثر لأي حد!! 
الوقاد اختفى!! 
عم مختار : الوقاد فين؟ اختفى ولا مات ولَا إيه يا نادر 
والدي: غار في ستين داهية.. اللي همنا ولادنا.. ارجع يا نادر 
لدراستك وحياتك وسطنا يا ابنى. 
عم مختار : يعني هو مشي خلاص؟ 
نادر: حتى لو مشي فعلاً ياعم مختار» فهو ساب وراه الأسوأ 
منه. ابنه الوريث... كساب. 
«غفعت) 
تمت ولا أعلم هل هكذا إنتهى كل شيء؟ 
شكرًا ... نادر فودة 
0# 

كلمتين قبل ما نقفل الكتاب 


دوما ما أحب أن أقرأ تعليقات القراء والمستمعين» وأتلقى مشاركتكم؛ 
واللي دايً) بتكون ما بين قصص من تأليفكم ومواقف غريبة تعرضتوالها 
حابين تشاركوني معاكوا فيهاء كل ده ييكون سبب من أسباب استمراري 
وبيديني دفعة قوية جدًا إني أحاول أقدم الأفضل؛ اسمحولي أشاركم معايا 
بإحدى الرسايل اللي وصلت لي على صفحتي الخاصة على الفيس بوك » 
واللي هي عبارة عن قصيدة بسيطة جدًا وجيلة ومعبرة جدًا.. 

أد إيه لقيتها معبره جدًا عن مشواري ومغامراتي وتبوري 

القصيدة كتبتها الشاعرة الدكتورة ١هالة‏ يونس» 

لكِ مني جزيل الشكر دكتور.. 

مكتوب لي أتهور 


بلفٌ وأدرّر عمال باتموّر 
عايش مفتون وجريء مجنون من وأنا لسه صغير 
وفي ليل الضلمة سكون الصوت فجأة ينوّر 
خيالات أشباح ارسم شكلها بالليل وأتصوّر 
خايف من خوفيٍ مش عارف أبرر 
نفسي أنام ولّا خلاص هستنى أما أكبر 
000 
وأكبر وألفٌ وأدوّر عمال باتهوّر 
: في زقاق مزنوق وجدار مشقوق 
لقبر بعيد فيه صوت منوق 
عمال بيعافر أضعف مخلوق 
000 
وألف وأدرّر عمال باتهوّر 
عن راسب محلول ناشف مبلول 
يشربه مشلول يقوم على طول 
وأديب بهلول عره ابن أصول 
يكتب طلاسم قفل ومقفول 
2000 

وألف وأدوّر عمال باتهوّر 
أجري في متاهات أحضر جلسات 
وأزور مقامات علشان كرامات 
وازاي ينفعني من بعد ما مات 
ل 
وألف وأدوّر عمال باتهوّر 
عن نداهة وجنية في الترعة المصرية 
مارك في الدرة وليلك في اليّة 
بيتولدوا ويموتوا وانتي محمية 
0 
وألفٌ وأدوّر عمال باتموّر 
حاجة تقربني وحاجة بتبعدني عن سر فراعنة 
عن حارس للكنز وسايبيئه لعنة 
عايزين نتغني.. وساحر مغري.. يأكد لنا 
وهنحفر هنا 
وان مات مئنا 
واحد ربنا 
يغفر ويسامح.. فدا كنزنا 
ا 
و ألفٌ وأدرّر عمال باتهوّر 
طباشير في فصول 
أنا مين؟! 
طبيب معلول 


واعى مسطول 
عاقل مخبول 
لأ.. أنااكل دول 
ورا المجهول 
اد ا د +إذ جإد +1 
حاجة تقولي ليه بلف وأدوّر عمال باتهوّر 
دي أسرار الكون في كتاب مكنون 
يا تعيش مؤمن أو كافر ملعون 
بيتي وبيتك لازم مسكون 
يا عمار البيت سلام وسكون 
اد اد عاد اد اد ا 
أما أنا..!! 
هلف وأدوّر مكتوب لي أتبوّر 
خطواتي متاعب.. أمثي عليها ولا مش همشي.. قدري هيقرر 
أنا ساجن خوفي.. حبسه من صغري.. زنزاته ضلوعي.. 
ولقيته بيكبر 
أنا أكبر منه.. أنا مارد خوفي قدامي بيصغر 
نادر.. عاشق للضلمة أغسل فيها وشي وأتكحل بسواده الأسمر 
واققيل القع اراذر ر تكتوفها ون أميرن 

